ވިދޫ ބުނަނީ “ބާރިޝް” ވަރަށް ތަފާތުވާނެ ކަމަށް – Ubufili\nComments Off on ވިދޫ ބުނަނީ “ބާރިޝް” ވަރަށް ތަފާތުވާނެ ކަމަށް\nވިދޫ ބުނަނީ “ބާރިޝް” ވަރަށް ތަފާތުވާނެ ކަމަށް\nރީތި އަދި ކާމިޔާބު ފިލްމުތަކެއް ގެނެސްދިން ބޮލީވުޑްގެ ޑައިރެކްޓަރު ވިދޫ ވިނޯދު ޗޯޕްޅާ “ބާރިޝް” ކިޔާ ސައިކޮލޮޖިކަލް ތުރިލާއަކަށް ތައްޔާރުވަމުން އަންނަ ކަމަށް ބުނެފި އެވެ.\nމީގެ އަހަރެއްހާ ދުވަސްކުރިން “ޝިކާރާ” ގެނެސްދިން ޑައިރެކްޓަރު އާ ފިލްމާ ބެހޭ ގޮތުން ވާހަކަ ދެއްކީ ވާޗުއަލްކޮށް މިހާރު ކުރިއަށްދާ މި އަހަރުގެ ޖޭޕޫރް ލިޓްރެޗާ ފެސްޓިވަލްގަ އެވެ. އޭގައި ސެންޓްރަލް ބޯޑް އޮފް ފިލްމު ސެޓިފިކޭޝަން (ސީބީސީއެފްސީ) ގެ މެމްބަރު ވާނީ ތުރިޕަތީއާ ވާހަކަ ދައްކަމުން “ބާރިޝް” އާ ބެހޭ ގޮތުން ވިދޫ ބުނީ އެއީ މިހާތަނަަށް އޭނާ ގެނެސްދޭ އެންމެ ތަފާތު ފިލްމަކަށް ވާނެ ކަމަށެވެ.\n“މީގެ ޕްލޮޓް ވަރަށް ތަފާތުވާނެ. އުންމީދު ވެސް ނުކުރާ ކަހަލަ ފިލްމަކަށް ބާރިޝްވާނީ. މީގައި ފެންނާނީ އެކަކު އަނެކަކު މަރާލަން ސިއްރު ކުޅިގަނޑެއް ކުޅޭ ކަޕުލްއެއްގެ ވާހަކަ،” ވިދޫ ބުންޏެވެ. “މި ފިލްމު ބަލާ މީހުންނަށް ދަތި ވެސް ވާނެ މިއީ އަހަރެން ހެދި ފިލްމެއް ކަމަށް ގަބޫލުކުރަން. އެހާ ވެސް ތަފާތު ފިލްމެއް ގެނެސްދޭން މަސައްކަތް މިކުރަނީ.”\nވިދޫ ކުރިން ގެނެސްދިން ފިލްމުތަކުގެ ތެރޭގައި “ޚާމޯޝް” އާއި “ޕަރިންދާ” އާއި “1942: އަ ލަވް ސްޓޯރީ” އާއި “މިޝަން ކަޝްމީރު” އަދި “އެކްލަވިއާ” ހިމެނެ އެވެ.\n“ބާރިޝް އަކީ ޕްލޮޓްގެ ގޮތުންނާއި މަސައްކަތްކުރަން ޖެހޭ ގޮތުން ވެސް މުޅިން ތަފާތު ތަޖުރިބާއަކަށް ވާނެ.” ވިދޫ\nއޭނާ ބުނީ އަބަދު އެއްވައްތަރެއްގެ ފިލްމު ހެދުން ވަރަށް ފޫހި ކަމަށާއި އެހެންވެ އަބަދު ވެސް ތަފާތު ގޮތަކަށް ފިލްމުތައް ގެނެސްދެވޭތޯ މަސައްކަތްކުރާ ކަމަށް “މުންނާބާއީ” އާއި “3 އިޑިއަޑްޓްސް” އާއި “ޕީކޭ” އާއި “ޕަރިނީތާ” އަދި “ސަންޖޫ” ފަދަ އެތައް ފިލްމެއް ގެނެސްދިން ޕްރޮޑިއުސަރު ބުންޏެވެ.\n“ބާރިޝް އަކީ ޕްލޮޓްގެ ގޮތުންނާއި މަސައްކަތްކުރަން ޖެހޭ ގޮތުން ވެސް މުޅިން ތަފާތު ތަޖުރިބާއަކަށް ވާނެ،” ވިދޫ ބުންޏެވެ.\nނަމަވެސް “”ބާރިޝް” ގެ ކާސްޓާއި އޭގެ ޝޫޓިން ފަށާނެ އިރަކާއި ބެލުންތެރިންނަށް ފިލްމު ގެނެސްދޭނެ އިރެއް މަޝްހޫރު ފިލްމު ކްރިޓިކް އަނޫޕަމާ ޗޯޕްޅާގެ ފިރިމީހާ ނުބުނެ އެވެ.\nވިދޫ 2019 ގައި ގެނެސްދިން “ޝިކާރާ” އަކީ އާ ތަރިންތަކެއް ލީޑް ރޯލު ކުޅުނު ފިލްމެކެވެ. ކަޝްމީރުގެ ރެފިއުޖީންގެ ހިތްދަތި ދިރިއުޅުމުގެ ވާހަކަ ކިޔައިދިން ފިލްމުގެ ތަރިންނަކީ އާދިލް ޚާނާއި ސާދިއާ އެވެ. ކުރިން ވިދޫ ގެނެސްދިން ފިލްމުތަކަކީ މަޝްހޫރު ތަރިންތަކެއް ހިމަނައިގެން ގެނެސްދިން ފިލްމުތަކެކެވެ.\nComments Off on އެމެރިކާގެ ފުރަތަމަ އަންހެން ޚާރިޖީ ވަޒީރު މެޑަލިން އޯލްބުރައިޓު އަވަހާރަވެއްޖެ\nއެމެރިކާގެ ފުރަތަމަ އަންހެން ޚާރިޖ� ...\nComments Off on ލޯބިވެރިޔާ ކަރަންއަށް ނަށަން ނޭނގުނަސް، ތޭޖަސްވީ ބުނީ އެއީ ކެރޭ މީހެއް ކަމަށް\nލޯބިވެރިޔާ ކަރަންއަށް ނަށަން ނޭނގު� ...\nComments Off on ނާޒީންގެ ބާރު ދުނިޔެ އިން ނައްތާލާނާން: ޕުޓިން\nނާޒީންގެ ބާރު ދުނިޔެ އިން ނައްތާލާނ ...\nComments Off on އަނިޔާ ލިބޭ ކުދިންގެ ރިޕޯޓްތައް ދޫކުރުން: ނިޒާމު ހަރުދަނާވާންޖެހޭ\nއަނިޔާ ލިބޭ ކުދިންގެ ރިޕޯޓްތައް ދޫކ ...\nComments Off on އަސްލު އޮޅުވާލާފައިވާތީ އަކްޝޭގެ “ބެލް ބޮޓޮމް” ސައުދީ، ކުވައިތް އަދި ގަތަރުގައި މަނާކޮށްފި!\nއަސްލު އޮޅުވާލާފައިވާތީ އަކްޝޭގެ “ ...\nComments Off on ހިންނަވަރުގައި އެއްގަމުތޮށި ލުމަށް ބޭނުންވާ ކޮންކްރީޓް ގާ އަތުރަން ފަށައިފި\nހިންނަވަރުގައި އެއްގަމުތޮށި ލުމަށް ...\nComments Off on ނާހިދާގެ ހަށިގަނޑު މާލެ ގެނެސްފި، ދަރިފުޅު އަދިވެސް ނުފެނޭ\nނާހިދާގެ ހަށިގަނޑު މާލެ ގެނެސްފި، ދ ...\nComments Off on ޑްރަގް އޮޕަރޭޝަނެއްގެ މައްސަލައިގައި، ސީޕީ ހަމީދު ޕޮލިސް ބޯޑަށް ހާޒިރު ކުރަނީ\nޑްރަގް އޮޕަރޭޝަނެއްގެ މައްސަލައިގަ ...\nComments Off on ކޮންމެ ހުކުރު ދުވަހަކުވެސް މިކަންކަން ކުރާށެވެ! ޝައިޠާނާގެ ބަހަށް ހެއްލި ނުކޮށް ދޫކޮށްލައިފިނަމަ އަނބުރައި ނުހޯދޭނެއެވެ!\nކޮންމެ ހުކުރު ދުވަހަކުވެސް މިކަންކ� ...\nComments Off on އައްޑޫގެ ލޭންޑް ޔޫސް ޕްލޭން ކައުންސިލުން އަމިއްލަ އަށް ހަދަނީ\nއައްޑޫގެ ލޭންޑް ޔޫސް ޕްލޭން ކައުންސ ...\nComments Off on ރާއްޖެއައީ އަބަދުވެސް މޫސުމީ ބަދަލުތަކަށް ވަކާލާތުކުރަމުން: ރައީސް\nރާއްޖެއައީ އަބަދުވެސް މޫސުމީ ބަދަލ� ...\nComments Off on ޔޫރޯ ބޮންޑް އަވަހަށް ދެއްކުމުން ނުރައްކަލުން ސަލާމަތް ވެއްޖެ\nޔޫރޯ ބޮންޑް އަވަހަށް ދެއްކުމުން ނުރ ...


1988 ނޮވެމްބަރު މަހުގެ3ވަނަ ދުވަހު ރާއްޖެ ހިފަން ދިވެހިންގެ ބައަކާއި އުމާ މަހޭޝްވަރަން ކުރި މަސައްކަތުގެ ޙަޤީޤަތް ހޯދޭނީ އެކަމުގެ ތަޙްޤީޤަށް ތަމަޅަބަހުން ނަގާފައިވާ ބަޔާންތައް އިންޑިއާ ނޫން ބައަކު ލައްވައި ތަރުޖަމާކުރުވިގެންނެވެ.\nފުރަތަމަ ސަބަބަކީ އުމާމަހޭޝްވަރަން އަކީ އެއިރު ސްރީލަންކާގައި އިންޑިއާގެ އެއްބާރުލުމާއި އެހީތެރިކަން ލިބިގެން ހަނގުރާމަވެރިޖަމާޢަތެއް ހިންގަމުން ދިއަ މީހަކަށްވުމެވެ. ދެވަނަ ސަބަބަކީ ރޭޑިއޯ އިން ފޮނުވި ޝަރީޢަތުގެ މަޖިލީހުގައި ދެކެވުނު ވާހަކަތަކުގެ އަޑު އިވުނު ގޮތެވެ.\nކުޑަކުޑަ މިސާލެކެވެ. ތަމަޅަބަހަކީ އެއިގެ އަޞްލަށް ބަލައިފިނަމަ ދުނިޔޭގެ އެންމެ މުއްސަނދި އެއްބަހެވެ. ކުށްވެރިޔާ ތަމަޅަބަހުން5މިނިޓްއިރު ދައްކާ ވާހަކަ އިނގިރޭސި ބަހަށާއި ދިވެހި ބަހަށް ތަރުޖަމާކުރަން2މިނިޓްވެސް ނުނަގައެވެ. ވީމާ އޭނާ ދެއްކި ޥާހަކަތައް އެވަނީ ކޮންތަނަކަށްކަން ހޯދަން އެބަޖެހެއެވެ.\nޝަރިޢަތުގެ މަޖިލީހެއްގައި ދައްކާ ވާހަކަތަކުން ކަމުނުދާބައި ވަކިކުރުމުގެ ޙައްޤަކީ ތަރުޖަމާނަށް ލިބިގެންވާ ބާރެއް ނޫނެވެ. އެއީ ފަނޑިޔާރަށްކުރަންޖެހޭ ކަމެކެވެ. މިފަދަ އެތައް ކަންކަމެއް ތަޙްޤީޤާއި ޝަރީޢަތުން ފެންނަން ހުރުމުން ތަޙްޤީޤާއި ޝަރީޢަތަކީ ކުޅެވުނު ޑްރާމާއެއް ކަމަށް އެއިރުވެސް ކަމުގެ މާހިރުން ގެންދިއައީ ބަޔާންކުރަމުންނެވެ.\nއެއިރުގެ ޖަސްޓިސް މިނިސްޓްރީގެ ޢަރުޝީފުން އޯޑިއޯތައް ނެރެވެން އެބަޖެހެއެވެ. އިންޑިއާގެ ތަރުޖަމާނުން ނޫން ބައަކު ލައްވައި ތަރުޖަމާކުރެވެން ކުރެވެން އެބަޖެހެއެވެ. ތަމަޅަ ބަސް ދަންނަ ދިވެހިންވެސް މިހާރު އެބަތިއްބެވެ. ނޮވެމްބަރު3ގެ ޙަޤީޤަތް ހޯދޭނީ އެކަންކުރެވިގެންނެވެ.


Hydrography ah investkura konme dollar akah 10 dollar libeyne\nހައިޑްރޮގްރެފީއަށް އިންވެސްޓްކުރާ ކޮންމެ ޑޮލަރަކަށް 10 ޑޮލަރު ލިބޭނެ\nނެވިގޭޝަނަލް ޗާޓްތައް ވިއްކާލައިގެން ރޯޔަލިޓީގެ ގޮތުގައި ލިބުނު ފައިސާ ހަވާލުކުރަނީ --\nހައިޑްރޮގްރަފީއާއި ނެވިކަމުގެ ޗާޓްތައް ތައްޔާރުކުރުމަށް ކުރާ ނެޝަނަލް އިންވެސްޓްމެންޓަށްދާ ހަރަދާއި ފައިދާއާއި އަޅާކިޔާލާއިރު ހައިޑްރޮގްރެފިކް ހިދުމަތުގެ ތަރައްގީއަށް އިންވެސްޓްކުރާ ކޮންމެ ޑޮލަރަކަށް އަނބުރާ 10 ޑޮލަރު ލިބޭނެ ކަމަށް މާލީ ދިރާސާއިން ދައްކާ ކަމަށް އިންޑިއަން ހައިކޮމިޝަނުން ބުނެފި އެވެ.\nހައިޑްރޮގްރަފީއަކީ ފެނުގެ ސަތަހަތައް ކަމުގައިވާ ކަނޑުތަކާއި ފަޅުތަކުގެ ފުންމިނާއި ތިލަމިން ދެނެގަނެ އެތަންތަނާ ގުޅޭ މައުލޫމާތު އެއްކޮށް އެމައުލޫމާތުގެ މައްޗަށް ނެވި ކަމަށާއި އިތުރުން އޮފްޝޯ މަސައްކަތްތަކާއި، ދިރާސާ، ތިމާވެށި ހިމާޔަތް ކުރުމާއި ކަންކަން ދުރާލާ ލަފާކޮށް އެހެނިހެން ބޭނުންތަކަށް މައުލޫމާތު އެކުލަވައިލުމެވެ.\nހައިޑްރޯގްރެފިކް ސާވޭއިން ރާއްޖޭގެ ކަނޑުގެ ސަރަހައްދުން އިގްތިސޯދީ ގޮތުން ފައިދާވާނެ ސަރަހައްދުތައް ޗާޓްކުރެވޭނެ އެވެ. އަދި ނޫ އިގްތިސޯދު ހާސިލްކުރުމަށް ފެސިލިޓޭޓްކޮށްދޭނެ އެވެ.\nހައިޑްރޯގްރަފީ މެދުވެރިކޮށް ރާއްޖޭގައި 11 ކަމެއް ކުރިއަށް ދާނެ ކަމަށެވެ.\nހައިޑްރޯގްރަފީ މެދުވެރިކޮށް ކުރިއަށްދާނެ ކަންކަން\nމެރިޓައިމް ޓްރެފިކް ބެލެހެއްޓުމުގައި ރައްކާތެރިކަމާއި ޔަގީންކަން ކަށަވަރުވުން\nކޯސްޓަލް ޒޯން މެނޭޖްމެންޓް\nކަނޑުގެ ވަސީލަތްތައް ހޯދައި ދަސްކޮށް އޭގެ ފައިދާ ލިބިގަތުން\nގޮނޑުދޮށް ގިރުމާއި ބިން ހިއްކުމުގެ ކަންކަން ބެލެހެއްޓުމާއި ކޮންޓްރޯލް ކުރުން\nސިނާއީ ރަށްރަށުން އުފައްދާ ކުނި އުކާލުމަށް ސަރަޙައްދު ކަނޑައެޅުން\nއެކުއަ ކަލްޗާ ހަރަކާތްތަކުގެ ކުރިއެރުން\nފަތުރުވެރިކަމަށް ހާއްސަ އަހަންމިއްޔަތުކަމެއްދީގެން މުރަކައިގެ މިންވަރު ދެނެގަތުން\nސާފެސް އުޅަނދުފަހަރުތަކަށް ރައްކާތެރި ނެވިކަން ދެނެގަނެ ކަނޑުގައި ޖައްސާ މަތިންދާބޯޓު އޮޕަރޭޓްކުރުން ރައްކާތެރި ސަރަޙައްދުތައް ދެނެގަތުން\nއެމްއެންޑީއެފުން ކުރިން ބުނި ގޮތުގައި މާދަމާ އިން ފެށިގެން މެއި މަހުގެ 15 ދުވަހުގެ ނިޔަލަށް ކުރިއަށް ގެންދާ މި ސާވޭގައި ހދ އަތޮޅުން ފެށިގެން ނ އަތޮޅަށް ސާވޭ ކުރާނެ ކަމަށެވެ. 2007 ވަނަ އަހަރުން ފެށިގެން އިންޑިއާގެ ނޭޝަނަލް ހައިޑްރޯގްރެފިކް އޮފީހާ ގުޅިގެން ރާއްޖޭގައި ކުރަމުންދާ ހައިޑްރޮގްރެފިކް ސާވޭއަކީ ރާއްޖޭގެ ނިޔަމި ކަމަށް ބޭނުން ކުރަމުން އަންނަ ކަރުދާސް ޗާޓާއި ޖީޕީއެސް އަދި އެކްޑިސް ގައި ބޭނުން ކުރާ އިލެކްޓްރޯނިކް ޗާޓްތައް އަޕްޑޭޓް ކުރުމާއި އެންކަރޭޖް އަދި އެފްރޯޗް ޗާޓް ހެދުމަށް ކުރެވޭ ސާވޭއެކެވެ.\nހައިޑްރޮގްރަފީއަކީ އެގައުމެއްގެ އިގްތިސާދަށް ސީދާ ފައިދާކުރާނެ އަދި ރައްކާތެރި މަސައްކަތެކެވެ. ހައިޑްރޮގްރަފިކް އިންފްރާސްޓްރަކްޗާ އަދި ސާވޭތައް ހިންގުމަށް ފަސް އަހަރުގެ މަގުޗާޓެއް ވެސް ވަނީ ރާއްޖެ އާއި އިންޑިއާ އާއި ގުޅިގެން ތައްޔާރުކޮށްފަ އެވެ.\nހައިޑްރޮގްރެފިކް ސަވޭ ކުރުމަށް އިންޑިއަން ނޭވީ ޝިޕް "ސަތުލެޖް" މިހާރު ވަނީ ރާއްޖެ އައިސްފަ އެވެ.


Dhauru ninmaalaa jalsaa ves gadi ah nufeshunu!\nދައުރު ނިންމާލާ ޖަލްސާ ވެސް ގަޑިއަށް ނުބޭއްވުނު!\nރައްޔިތުންގެ މަޖިލީހުގެ މިއަދުގެ ޖަލްސާއަކީ މިހާރު ހިނގަމުންދާ 18 ވަނަ ރައްޔިތުންގެ މަޖިލީހުގެ ފަހު ދައުރުގެ ފަހު ޖަލްސާ އެވެ. ނަމަވެސް ޖަލްސާ ބާއްވަން ތާވަލް ކުރި ވަގުތަށް ޖަލްސާ ނުފެށި ދިގުލައިގެން ގޮސްފި އެވެ.\nމިއަދުގެ ޖަލްސާ ބާއްވަން ވެސް ތާވަލް ކޮށްފައިވަނީ އާންމުކޮށް މަޖިލީހުގެ ޖަލްސާ ފަށާ ގަޑި 09:00 ޖަހާއިރަށެވެ. ނަމަވެސް ޖަލްސާ ފެނުމަށް ބޭނުންވާ ކޯރަމް ހަމަ ނުވެގެން ޖަލްސާ ވަނީ 09:30 އަށް ފަސްކޮށްފަ އެވެ.\nކޯރަމް ހަމަ ނުވެގެން ޖަލްސާ ފަށާގަޑި 09:30 އަށް ފަސް ކުރިނަމަވެސް އެ ގަޑިއަށް ވެސް ވަނީ ކޯރަމް ހަމަ ނުވެގެން ޖަލްސާ ނުފެށިފަ އެވެ.\nމިހާރު ހިނގަމުންދާ 18 ވަނަ ރައްޔިތުންގެ މަޖިލީހުގައި 85 މެމްބަރުން ތިއްބަވާއިރު، ޖަލްސާގެ ކޯރަމަކީ 22 މެމްބަރުން ނެވެ.\nއަށާރަ ވަނަ މަޖިލީހުގެ ފަހު ދައުރުގެ ޖަލްސާތައް ކޯރަމް ހަމަނުވެގެން ގަޑިއަށް ފެނިފައިނުވާކަން ފާހަގަ ކުރެވެއެވެ. އެގޮތުން ގިނަ ޖަލްސާތައް ފަށާފައިވަނީ 09:30 އާއި 11:00 އާ ދެމެދުގަ އެވެ.\nމިއަދުގެ ޖަލްސާގެ އެޖެންޑާގައި ހަތް ބިލަކަށް ބަހުސް ކުރުމަށް އެޖެންޑާ ކޮށްފައިވާއިރު، އެބިލުތަކުގެ ތެރޭގައި، ސަރުކާރުގެ ފަރާތުން، މެދު ހެންވޭރު ދާއިރާގެ މެންބަރު އަލީ އާޒިމް ހުށަހަޅުއްވާފައިވާ، ހިޔުމަން ރައިޓްސް ކޮމިޝަނުގެ ގާނޫނަށް އިސްލާހު ގެނައުމުގެ ބިލާއި، ދިއްދޫ ދާއިރާގެ މެންބަރު އަބްދުއްލަތީފް މުހައްމަދު ހުށަހަޅުއްވާފައިވާ، ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް އިސްލާހު ގެނައުމުގެ ދެ ބިލަކާއި، ބިލެތްދޫ ދާއިރާގެ މެންބަރު އަހުމަދު މުބީން ހުށަހަޅުއްވާފައިވާ، ދިވެހިރާއްޖޭގެ ޓޫރިޒަމާބެހޭ ގާނޫނަށް އިސްލާހު ގެނައުމުގެ ބިލުގެ އިތުރުން، ކުޑަހުވަދޫ ދާއިރާގެ މެންބަރު އަހުމަދު އާމިރު ހުށަހަޅުއްވާފައިވާ، އާންމު ގަވާއިދުތަކާބެހޭ ގާނޫނަށް އިސްލާހު ގެނައުމުގެ ބިލު އަދި ވެލިދޫ ދާއިރާގެ މެންބަރު އަބްދުالله ޔާމީން ހުށަހަޅުއްވާފައިވާ، ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް އިސްލާހު ގެނައުމުގެ ބިލު ހިމެނެ އެވެ.\nމީގެއިތުރުން، ތިމަރަފުށި ދާއިރާގެ މެންބަރު މުހައްމަދު މުސްތަފާ ހުށަހަޅުއްވާފައިވާ، ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް އިސްލާހު ގެނައުމުގެ ބިލަށް ބަހުސް ކުރުމަށް މިއަދުގެ ޖަލްސާގައި އެޖެންޑާ ކޮށްފައިވީ ނަމަވެސް އެބިލް އަނބުރާ ގެންދަވާނެ ކަމަށް މުސްތަފާ ވަނީ ވިދާޅުވެފަ އެވެ.\nމީގެ އިތުރުން ފަނޑިޔާރުންގެ ގާނޫނަށް ރިޔާޒު ރަޝީދު ހުށަހެޅުއްވި އިސްލާހު ގެނައުމުގެ ބިލް، ވަގުތީ ކޮމެޓީން ދިރާސާކޮށް ނިންމި ގޮތުގެ ރިޕޯޓު ފާސްކުރުމަށް ވެސް އެޖެންޑާ ކޮށްފައި ވެއެވެ. އެބިލަކީ މިހާރު އަމަލު ކުރަމުންދާ އާ ގާނޫނުއަސާސީއަށް އަމަލު ކުރުމުގެ ކުރިން، އޭރުގެ ސަރުކާރުން ގާއިމުކޮށްފައިވާ، އިސްލާމީ ކަންތައްތަކާބެހޭ އެންމެމަތީ މަޖީލީހުގެ ރައީސް ނުވަތަ އުއްތަމަ ފަނޑިޔާރު ޝެއިހު މުހައްމަދު ރަޝީދު އިބްރާހީމަށް އިނާޔަތާއި އިމްތިޔާޒުތައް ލިބޭގޮތަށް ރައްޔިތުންގެ މަޖިލީހަށް ހުށަހަޅާފައިވާ ބިލެކެވެ.\nމިއަދުގެ ޖަލްސާއަށް ގިނައިން އެޖެންޑާ ކޮށްފައިވަނީ ވެސް މިހާރު ހިނގަމުންދާ 18 ވަނަ މަޖިލިސް ނިމެންދާއިރު، 19 ވަނަ މަޖިލީހަށް އިންތިހާބު ވެފައިނުވާ މެމްބަރުން ހުށަހަޅާފައިވާ، އެމެމްބަރުންނަށް އިނާޔަތާއި ރައްކާތެރިކަން ހޯދުމަށް ހުށަހަޅާފައިވާ ބިލްތަކެކެވެ.\nމިއަދުގެ ޖަލްސާ ކޯރަމް ހަމަވުމާއެކު ފެށިފައިވަނީ 10:00 ގަ އެވެ.


Sponsor in ge buinthah dhuralla massala gai UEFA rulhigadha vejje\nސްޕޮންސަރުންގެ ބުއިންތައް ދުރަށްލާ މައްސަލާގައި ޔޫއެފާ ރުޅިގަދަވެއްޖެ\nޝާއިޢުކުރީ: އިބްރާހީމް ރަމީޒް ޖޫން 18, 2021, 13:40\nމިހާރު ކުރިޔަށްދާ ރޯ 2020 ފުޓުބޯޅަ މުބާރާތުގެ ނޫސްވެރިންގެ ބައްދަލުވުންތަކުގައި މޭޒުމަތީގައި ބަހައްޓާފައި ހުންނަ ސްޕޮންސަރ ބުއިންތައް ނަގާ މައްސަލައިގައި ޔޫއެފާ ރުޅިގަދަ ވެއްޖެއެވެ.\nމި ފަހަރުގެ ޔޫރޯގައި މިހާތަނަށް ބޭއްވި ނޫސްވެރިންގެ ބައްދަލުވުންތަކުގައި މަޝްހޫރު ގިނަ ކުޅުންތެރިން ވަނީ ނޫސްވެރިންގެ ބައްދަލުވުމުގައި ބަހައްޓާފައި ހުންނަ ސްޕޮންސަރުންގެ ޕްރޮޑަކްޓް ޓީވީ އަށް ނުފެންނަ ގޮތަށް ދުރަށް ޖައްސާފައެވެ.\nއެގޮތުން ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ ހަންގޭރީ މެޗުގެ ކުރިން އޮތް ނޫސްވެރިންގެ ބައްދަލުވުމުގައި ބަހައްޓާފައި ހުރި ކޯކް ފުޅިތައް ދުރަށްލުމަށް ފަހު ފެން ބުއިން މާ ރަނގަޅު ކަމަށް ބުނެފައިވެ އެވެ. ރޮނާލްޑޯ އެ ފުޅިތައް ދުރަށް ޖައްސާލި ފަހުން ހިއްސާގެ ބާޒާރުގައި ކޮކާކޯލާ އަށް ހަަތަރު ބިލިއަން ޑޮލަރުގެ ގެއްލުމެއްވީ ކަމަށް މީޑިއާތަކުން ރިޕޯޓްކޮށްފައިވެއެވެ.\nރޮނާލްޑޯ އަށް ފަހުން އިޓަލީގެ ތަރި މެނުއަލް ލޮކަޓެލީ ވެސް ވަނީ ނޫސްވެރިންގެ ބައްދަލުވުމުގައި ކޯކުފުޅިތައް ދުރަށް ލައިފަ އެވެ. އަދި ފްރާންސްގެ ތަރި ޕައުލް ޕޮގްބާ ވަނީ ނޫސްވެރިންގެ ބައްދަލުވުމުގައި ހުރި ހެނިކެން ބިޔަރު ފުޅިތައް ދުރަށް ޖައްސައިފަ އެެެވެ.\nއެހެންކަމުން މިފަދަ އަމަލުތައް ހިންގާނަމަ އެފަދަ ޓީމުތަކާއި މެދު ފިޔަވަޅު އަޅާނެެކަމަށް ޔޫއެފާއިން ވަނީ ބުނެފައެވެ.\nޔޫއެފާއިން ބުނީ ހެނިކެން އާއި ކޮކާކޯލާ އަކީ ޔުއެފާގެ އެކި މުބާރާތްތަކުގެ ބޮޑެތި ސްޕޮންސަރުން ކަމަށާއި އެފަދަ ސްޕޮންސަރުން އިޝްތިހާރު ކުރުމުގެ ބޭނުމުގައި ބަހައްޓާ އެ ފަދަ ޕްރޮޑަކްޓްތައް ދުރަށްލުންއެއީ ބޮޑު މައްސަލައެއް ކަމަށެވެ. އަދި އެއީ ވަރަށް ހިތާމަކުރާ ކަމެއް ކަމަށްވެސް ޔޫއެފާއިން ބުނެއެވެ.\nޔުއެފާ އިން ބުނެފައިވަނީ ދެން އެ ފަދަ ކަމެއް ތަކުރާރުކުރާ ޓީމެއް ޖޫރިމަނާކުރަން ނިންމާފައިވާ ކަމަށެވެ. ޔޫއެފާއިން ބުނީ ޖޫރިމަނާ ކުރާނީ އެ އަމަލު ހިންގި ކުޅުންތެރިން ނޫން ކަމަށާއި ޖޫރިމަނާ ކުރާނީ އެ ކުޅުންތެރިއަކު ހިމެނޭ ޓީމް ކަމަށެވެ.\n“އަހަރެމެން ސީދާ ކުޅުންތެރިންނެއް ޖޫރިމަނާއެއް ނުކުރާނަން. އަހަރެމެން އެކަން ކުރާނީ އަހަރެެމެންގެ މެމްބަރު އެސޯސިއޭޝަންތައް މެދުވެރިކޮށް. އެއީ ގައުމުތަކަށް. މީގެ އެ ޓީމަކުން ވަކި ކުޅުންތެރިއަކާ ފިޔަވަޅު އެޅުމަކީ ޔުއެފާގެ ބޭނުމެއް އޮތް ކަމެއް ނޫން. ޔުއެފާ އިން ބޭނުންވަނީ މެމްބަރު އެސޯސިއޭޝަންތަކުން ޝާމިލުވެގެން ބައިނަލްއަގުވާމީ ފެޑެރޭޝަންތަކުން ވެފައި އޮންނަ އެއްބަސްވުންތަކާ އެއްގޮތަށް އަމަލުކުރަން،” ޔުއެފާ އިން ޔޫރޯ 2020 މުބާރާތުގެ ޑިރެކްޓަރަކަށް ހަމަޖައްސާފައިވާ މާޓިން ކެލަން ވިދާޅުވި އެވެ.\nޔޫއެފާގެ މިފަހަރުގެ މުބާރާތުގެ ޑިރެކްޓަރ މާޓިން ކެލަން ވިދާޅުވީ ޓީމުތައް ޖޫރިމަނާކުރަން ނިންމާފައިވާއިރު، މިއީ މުބާރާތުގެ ކުރިން ވެސް މެމްބަރު އެސޯސިއޭޝަންތަކުން ޔުއެފާއާ އެކު ހަދާފައިވާ އެއްބަސްވުމުގައި ވެސް ހިމަނާފައިވާނެ ކަމެއް ކަމަށެވެ.


raajygai ufahdha bavaithah ethere kuranama tex naganee\nރާއްޖޭގައި އުފައްދާ ދަނޑުވެރިކަމުގެ ބާވަތްތައް ލިބެން ހުރެ އެތަކެތި އެތެރެކުރާ ނަމަ ޓެކްސްއެއް ނަގުމުގެ މަސައްކަތް ކުރާކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ އިއްޔެ ކަނޑޫދޫގެ ދަނޑުިުވެރިންނާއިއެކު އިއްޔެ ބައްދަލުކުރައްވާ ދެއްކެވި ވާހަކަފުޅުގައެވެ.\nމި ބައްދަލުކުރެއްވުމުގައި ވާހަކަ ފުޅު ދައްކަވަމުން ރައީސް ވިދާޅުވީ، ދަނޑުވެރިކަން ކުރުމަށް މިހާރު ފުރުސަތު އޮތް ކަމަށާއި އެކަމަށް ޑިމާންޑް ވެސް އެބައޮތް ކަމަށެވެ. އަދި ދަނޑުވެރިކަން ކުރިއެރުވުމަށް ސަރުކާރުން އުފައްދާފައިވާ އެގްރޯނެޓްގައި ބައިވެރިވުމުގެ މުހިންމުކަން ފާހަގަކުރައްވައި އެގްރޯނެޓް މެދުވެރިކޮށް ދަނޑުވެރިންނަށް ހުރި ފުރުޞަތުތަކާ ގުޅޭގޮތުން ރައީސް މަޝްވަރާކުރެއްވެވިއެވެ.\nއެއްބައްދަލުކުރުމުގައި ކަނޑޫދޫގެ ދަނޑުވެރިންވަނީ އެމީހުންގެ ކަންބޮޑުވުންތައް ހާމަކުރައްވާފައެވެ. އެގޮތުން ފާހަގަކުރި ކަންތައްތަކުގެ ތެރޭގައި ދަނޑުވެރިން ވަނީ ދަނޑުވެރިކަން ކޮށްގެން އުފައްދާ މޭވާއާއި ތަރުކާރީގެ ބާވަތްތަކަށް މާކެޓްގައި ހަމައަގު ލިބޭނެ ފަދަގޮތަކަށް ކަންކަން އިންތިޒާމްކޮށްދެއްވުމަށްވުން ހިމެނެއެވެ. އަދި ދަނޑުވެރިކަމަށް ރާއްޖެ އެތެރެކުރާ ކެމިކަލުން ކުރިން ނަގަމުން އައި ޑިއުޓީ ކަނޑާލި ނަމަވެސް އޭގެ ފައިދާއެއް ދަނޑުވެރިންނަށް ނުކުރާ ކަމަށާއި އޭގެ ފައިދާ ކުރަނީ ވިޔަފާރިވެރިންނަށްކަން ފާހަގަކޮށްފައެވެ.\nޤަވާއިދާ ޚިލާފަށް އުޅޭ ބިދޭސީން ކަނޑޫދޫގެ ދަނޑުތަކުގައި އުޅޭތީ އެމީހުން ފަސޭހަގޮތަކަށް އަލުން އަނބުރާ ރެގިއުލަރައިޒްކުރެވޭނެ މަގެއް ފަހިކޮށްދެއްވުމަށް ވެސް ރައީސުލްޖުމްހޫރިއްޔާގެ އަރިހުގައި ދަންނަވާފައެވެ.\nރައީސުލްޖުމްހޫރިއްޔާ ވިދާޅުވީ ދަނޑުތަކުން އުފައްދާ ތަކެއްޗަށް ހަމަ އަގު ހޯދައިދިނުމުގެ ގޮތުން ރާއްޖޭގައި ބޭނުންވާ މިންވަރަށް ރާއްޖޭގައި އުފައްދާ ތަކެތި ލިބެނިކޮށް ބޭރުން އެފަދަ ތަކެތި އެތެރެކުރާ ނަމަ ޓެކްސް އެއް ނެގުމަށް ސަރުކާރުން މަޝްވަރާކުރަމުން އަންނަ ކަމަށެވެ. އަދި ބިދޭސީން ރެގިއުލަރައިޒް ކުރެވޭނެ މަގުފަހިކޮށްދެއްވާނެކަމަށާ، ދަނޑުވެރިން ހުށަހަޅައިފައިވާ އެހެން ކަންކަމުގައިވެސް މަޝްވަރާކޮށްގެން ރަނގަޅު ޙައްލުތަކެއް ހޯއްދަވައިދެއްވާނެކަމުގައި ރައީސް ވިދާޅުވިއެވެ.


ބްރެޒިލް ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި - The President's Office\nބްރެޒިލް ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި\n9 މޭ 2022، ރިފަރެންސް: 2022-191\nބްރެޒިލް ސަރުކާރުން ރާއްޖެއަށް ކަނޑައެޅުއްވި އާ ސަފީރު ހިޒް އެކްސެލެންސީ ސަރޖިއޫ ލުއިޒް ކަނާއިސް، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް މިއަދު އަރުއްވައިފިއެވެ.\nމިއަދު މެންދުރު ކުރިން ރައީސުލްޖުމްހޫރިއްޔާގެ އޮފީހުގައި ބޭއްވެވި މިރަސްމިއްޔާތުގައި، ފަތްކޮޅު އެރުއްވުމަށްފަހު، ބްރެޒިލްގެ އާ ސަފީރާ ރައީސުލްޖުމްހޫރިއްޔާ ބައްދަލުކުރައްވައި، ސަފީރަށް ތަހުނިޔާ ވިދާޅުވިއެވެ. އަދި ރާއްޖެއާއި ބްރެޒިލާ ދެމެދު އޮތް ގުޅުމާއި، މިގުޅުން އިތުރަށް ބަދަހިކުރެއްވުމާ ގުޅޭގޮތުން ދެބޭފުޅުން ވާހަކަފުޅު ދެއްކެވިއެވެ. މި ބައްދަލުކުރެއްވުމުގައި ރައީސުލްޖުމްހޫރިއްޔާވަނީ، ރާއްޖެއާ ބްރެޒިލްގެ ގުޅުމަށް 34 އަހަރު، މިއަހަރުފުރޭނެކަން ފާހަގަކުރައްވާފައެވެ.\nދެބޭފުޅުންގެ ވާހަކަފުޅުގައި، ކޮވިޑް-19 އާއި، ވިޔަފާރިއާއި އިޤްތިޞާދާއި، ފަތުރުވެރިކަމާއި، މޫސުމީ ބަދަލުތަކާއި، ދެމެހެއްޓެނިވި ތަރައްޤީގެ އިތުރުން ބައިނަލްއަޤްވާމީ މައިދާނުގައި ހުރި ކަންބޮޑުވުންތަކާއި ގުޅޭގޮތުން ފުޅާ ދާއިރާއެއްގައި ވަނީ މަޝްވަރާކުރައްވާފައެވެ. ސަރުކާރުން ރާއްޖޭގެ ދެމެހެއްޓެނިވި ތަރައްޤީ ހޯދުމަށް ގެންގުޅުއްވާ ސިޔާސަތުތަކަށް އަލިއަޅުއްވާލައްވަމުން ރައީސުލްޖުމްހޫރިއްޔާ ވަނީ ރާއްޖޭގައި ނޫ އިޤްތިޞާދުގެ ދާއިރާއިން ދެ ޤައުމުން ގުޅުން ބަދަހިކުރުމަށް ބޭނުންފުޅުވާކަން ހާމަކުރައްވާފައެވެ.\nމޫސުމީ ބަދަލުތަކުގެ ސަބަބުން މީހުންގެ ދިރިއުޅުމަށް ކުރަމުންދާ އަސަރުތަކާއި، ކާބޯތަކެތީގެ ރައްކާތެރިކަމަށް ކުރާ، އަސަރުތަކާއި އަދި، ތަރައްޤީއަށް އަންނަމުންދާ ލޮޅުންތައް ފާހަގަކުރައްވަމުން ރައީސުލްޖުމްހުރިއްޔާ ވަނީ މޫސުމީ ބަދަލުތައް ކުޑަކުރުމަށް އަވަސް ފިޔަވަޅުތަކެއް އެޅުން މުހިންމުކަމުގައި ވިދާޅުވެފައެވެ. ރައީސުލްޖުމްހޫރިއްޔާ ވަނީ ކޮވިޑް-19 ގެ ބަލިމަޑުކަމުގެ ތެރޭގައި ބްރެޒިލްގެ ސަރުކާރުން ރާއްޖެއަށް ވެދެއްވި އެހީތެރިކަމަށްޓަކައި ޝުކުރުއަދާކުރައްވާފައެވެ. މީގެ އިތުރުން ވެސް އެމަނިކުފާނު ވަނީ ރާއްޖެ އަންނަ ބްރެޒިލްގެ ފަތުރުވެރިން އިތުރުކުރުމާއި ގުޅޭގޮތުން ސަފީރާ މަޝްވަރާކުރައްވާފައެވެ.\nބްރެޒިލްގެ ސަފީރު ވަނީ ބައިނަލްއަޤްވާނީ މައިދާނުގައި ރާއްޖޭގެ ފަރާތުން ބްރެޒިލް އަށް ލިބޭ އެއްބާރުލެއްވުމަށް ޝުކުރު އަދާކުރައްވާފައެވެ. އަދި، ސަފީރު ވަނީ ބްރެޒިލްގެ ހިއުމަނިޓޭރިއަން ކޯޕަރޭޝަންގެ ދަށުން އެ ޤައުމުގެ މިނިސްޓްރީ އޮފް ޕަބްލިކް ހެލްތުގެ ފަރާތުން މި މަހުގެ ފަހުކޮޅު ރާއްޖެއަށް އެކި ބަލިތަކާ ގުޅޭ 80,000 ޑޯޒް ވެކްސިން ހަދިޔާކުރައްވާނެކަމުގައި ވިދާޅުވެފައެވެ. އަދި، މިކަމާ ގުޅިގެން ރައީސުލްޖުމްހޫރިއްޔާ ވަނީ ބްރެޒިލްގެ ސަރުކާރަށް ޝުކުރު އަދާކުރައްވާފައެވެ.\nމި ބައްދަލުކުރެއްވުން ނިންމަވާލައްވަމުން ދެބޭފުޅުން ވަނީ ރާއްޖެއާއި ބްރެޒިލްގެ ގުޅުން އިތުރަށް ބަދަހިކުރައްވަން ބޭނުންފުޅުވާކަން ހާމަކުރައްވާފައެވެ.


vnews - Fathuruveringe ahulaagu rangalhu kurumah ulhun bahattan jehey gothuge guide eh bahan fashaifi\nފަތުރުވެރިންގެ އަހުލާގު ރަނގަޅުކުރުމަށް އުޅުން ބަހައްޓަން ޖެހޭ ގޮތުގެ ގައިޑެއް ބަހަން ފަށައިފި\nނެދަލޭންޑްސްގެ އޯލްޑް ހޮލެންޑު އަވަށުގެ އިމާރާތްތަކެއް -- ފޮޓޯ: ޒާންސެ ސާންސް\nފަތުރުވެރިކަމަށް މަގުބޫލު ސަރަހައްދުތަކުގައި ދިރިއުޅޭ އާއްމުންނަށް ބައެއް ފަހަރު ފަތުރުވެރިންގެ ބައެއް އަމަލުތަކުގެ ސަބަބުން އުދަގޫ ތަކެއް ތަހައްމަލް ކުރަންޖެހޭ ވަގުތުތައް ވެސް ކުރިމަތިވެ އެވެ. ހާއްސަ ގޮތެއްގައި ބައެއް ފަތުރުވެރިންގެ އުޅުމާއި، އަހުލާގު ހުންނަ ގޮތުން އާއްމު ދިރިއުޅުމަށް އުނދަގޫތަކާއި ކުރިމަތިލަން ޖެހެ އެވެ. އެތަނެއްގެ އާއްމު ރައްޔިތުންގެ ދިރިއުޅުމުގެ އާދަކާދައާއި ތަނަށް ޒިޔާރަތްކުރާ ފަތުރުވެރިންގެ އުޅުމާއި، އަހުލާގު ދިމާނުވުމުގެ ސަބަބުން ވެސް މިފަދަ މައްސަލަތައް ކުރިމަތިވެ އެވެ.\nމިފަދަ މައްސަލަތަކާއި ގުޅިގެން ފަތުރުވެރިންގެ މެދުގައި މަގުބޫލު އަދި ފޮޓޯ ނެގުމަށް ދެވަނައެއް ނެތްކަމަށް ގިނަ ބަޔަކު ގަބޫލުކުރާ ނެދަލޭންޑްސްގެ އިހުގެ އަަވަށަކަށް ދަތުރުކުރާ ފަތުރުވެރިންގެ އުޅުން ބަހައްޓަން ޖެހޭ ގޮތުގެ މައުލޫމާތު ހިމެނޭ ގައިޑެއް މިހާރު ވަނީ ބަހަން ފަށާފަ އެވެ.\nއޯލްޑް ހޮލެންޑުގެ ނަމުގައި މަޝްހޫރު ވެފައިވާ މި އަވަށަށް ދަތުރުކުރާ މީހުންގެ އުސޫލުތައް ބަހައްޓަންވާނެ ގޮތުގެ މައުލޫމާތު ހިމެނޭ ގައިޑު ބަހަން ފަށާފައިވަނީ އެ އަވަށަށް ޒިޔާރަތްކުރާ ފަތުރުވެރިންގެ ފަރާތުން އެ އަވަށުގައި ދިރިއުޅޭ އާއްމުންނަށް ދަތިތަކާއި ކުރިމަތިވެ އަދި އަވަށުގެ ރީތިކަން ގެއްލޭ ފަދަ ބައެއް އަމަލުތައް ފަތުރުވެރިން ކުރުން އާއްމުވުމުގެ ސަބަބުން ކަމަށް ނެދަލޭންޑްސްގެ ނޫހެއް ކަމަށްވާ ހެޓް ޕަރޫލުން ވަނީ ބުނެފަ އެވެ. ވިންޑްމައިލާއި، ތަރީހީ އަދި އިހުގެ އެތައް ފަރުމާތަކެއް ދައްކުވައިދޭ އިމާރާތްތައް ހުރި އޯލްޑް ހޮލެންޑަކީ، ދުވާލުގެ ދަތުރުތަކަށް މަޝްހޫރު އަވަށެކެވެ.\nއެކަމަކު، އެ އަވަށަށް ޒިޔާރަތް ކުރާ މީހުންގެ އުޅުން ބަހައްޓަނީ އެންމެ އެކަށީގެންވާ ގޮތަށް ނޫން ކަމަށާއި، އެހެންކަމުން އެ ސަރަހައްދުގައި ދިރިއުޅޭ އާއްމު ރައްޔިތުންގެ ދިރިއުޅުމަށާއި، ސަރަހައްދުގެ ސާފުތާހިރުކަމަށް ރިޔާއަތްކޮށް ދަތުރުވެރިންގެ އުޅުން ބަހައްޓަންވީ ގޮތުގެ ގަވާއިދުތަކެއް އެކުލަވާލާ ބަޔާންކޮށް ގައިޑެއްގެ ގޮތުގައި ފޯރުކޮށްދޭން ފެށީ ކަމަށްވެސް ނޫހުގައި ރިޕޯޓް ކޮށްފައިވެ އެވެ. އެގޮތުން، މިއުސޫލުގައި އާއްމު ރައްޔިތުންނާއި އެކު ފޮޓޯ ނެގުމުގައި ގެންގުޅެންވީ ހަމަތަކާއި، ކުނި އުކާލުމުގައި އަމަލުކުރަން ޖެހޭ ގޮތްތައް ފަދަ ކަންކަން ބަޔާންކޮށްފައިވާ ކަމަށްވެސް ބުނެ އެވެ. އެއްވެސް ހުއްދައެއް ހޯދުމަކާއި ނުލާ އާއްމުންގެ ފޮޓޯ ނެގުމާއި، އަމިއްލަ މީހުންގެ ބަގީޗާތަކަށް ހުއްދައަކާއި ނުލާ ވަނުމާއި، އަދި ޖެހުނުތަކަށް ކުނި އެޅުން ފަދަ ބޭއަދަބީ އެތައް އަމަލުތަކެއް ފަތުރުވެރިންގެ ފަރާތުން ފެންނަމުން ދިއުމާއި އެކު، މިގައިޑު މެދުވެރިކޮށް ދަތުރުވެރިންނަށް ހަނދާން ކޮށްދީފައިވަނީ އެގޮތަށް އަމަލުނުކުރުމަށެވެ.\n19 ވަނަ ގަރުނުގައި ހޮޅިންގެ ދިރިއުޅުން ހުރި ގޮތް ދައްކުވައިދޭ ހުޅުވާލެވިފައިވާ ދާރުލްއާސާރެއް ކަމަށްވާ ޒާންސެ ސަންސް ވެސް ހުންނަ މި އަވަށުގައި ހުންނަ އިހުގެ އިމާރާތްތަކުގައި އާއްމުން ވެސް ދިރިއުޅެމުންދާ ކަމަށް އެ ދާރުލްއާސާރުގެ ޑިރެކްޓަރ ޕީޓާ ޖޭން ވެން ސްޓީންބާގެން ވިދާޅުވި އެވެ. އޭނާ ވިދާޅުވީ ފަތުރުވެރިންގެ ބައެއް އަމަލުތަކުގެ ސަބަބުން އެ އަވަށަށް އެކި ކަންކަމުގައި ޒިޔާރަތްކުރާ މީހުންނަށްވެސް އޮޅުންތަކެއް އަރާ ކަމަށާއި، އެކަމަކު ދުވާލުގެ ދަތުރުތަކުގައި އެ އަވަށަށް ދާ މީހުން ވެސް އަމަލުކުރަނީ އެމީހުން ހިތަށް އެރި ގޮތަކަށް ކަމަށެވެ.\nއޭނާ އިތުރަށް ވިދާޅުވީ އިހުގެ އިމާރާތްތަކުގައި ހުރި ދޮރުތައް ލަކުޑި ވައްތަރަށް ހުރުމުން ބައެއް ދަތުރުވެރިން އެއީ އަސްލު ލަކުޑިކަން ޔަގީންކުރަން ދޮރުގައި ޓަކިދީ ހަދާ ކަމަށާއި، އެއީ ކޮންމެ ހާލެއްގައި ވިޔަސް އެންމެ ރީތި ގޮތް ނޫން ކަމަށެވެ. އަބަދު އެގޮތަށް ޓަކި ދީ ހެދުމަކީ އަމިއްލަ ގޭގައި ނަމަވެސް އެންމެ ހިތްހަމަޖެހޭނެ ގޮތް ނޫން ކަމަށްވެސް އޭނާ ވިދާޅުވި އެވެ.\nއަލަށް އެކުލަވާލެވުނު އަހުލާގީ މިންގަނޑަކީ އަވަށަށް ލިބެމުންދާ މަގުބޫލުކަން ދެމެހެއްޓެނިވި ގޮތެއްގައި ބެލެހެއްޓުމަށް މިވަގުތު ކޮންމެހެންވެސް އަޅަން ޖެހޭ ފިޔަވަޅެއް ކަމަށްވެސް ނެދަލޭންޑްސްގެ ޑަޗް ނިއުސްގައި ބުނެފައިވެ އެވެ.\nޒާންސެ ސަންސްއަށް އެކަނި ވެސް އަހަރެއްގެ މައްޗަށް ދެ މިލިއަން މީހުން ޒިޔާރަތްކުރާއިރު، ކުރިއަށް އޮތް 10 އަހަރު ދުވަހުގެ ތެރޭގައި އެ އަދަދު 50 އިންސައްތަ އިތުރުވާނެ ކަމަށް ލަފާކުރެވޭކަމަށް ރިޕޯޓުތައް ބުނެ އެވެ.


Bin vikkey goi hadhanee vaki bayakah haassa koggen kameh neyngey: MP Ameeth | Mihaaru\nމެމްބަރު މުހައްމަދު އަމީތު މަޖިލިހުގެ ޖަލްސާއެއްގައި ވާހަކަ ދައްކަވަނީ: ބިން ވިއްކޭ ގޮތް ހެދީ ސައުދީގެ ޝާހީ އާއިލާ އިން ބޭނުންވެގެން ކަމަށް ނިހާން ވިދާޅުވާ އޯޑިއޯއެއް ވަނީ އާންމުވެފައި.---ފޮޓޯ: މަޖިލިސް\nބިން ވިއްކޭ ގޮތް ހަދަނީ ވަކި ބަޔަކަށް ހާއްސަ ކޮށްގެން ކަމެއް ނޭނގޭ: އަމީތު\n19 މާޗް 2017 - 15:09 33 comments\nބޭރުގެ ފަރާތްތަކަށް ރާއްޖެ އިން ބިން މިލްކު ކުރެވޭ ގޮތަށް ގާނޫނުއަސާސީ އިސްލާހު ކުރީ ވަކި ބަޔަކަށް އޭގެ މަންފާ ލިބޭ ގޮތް ހެދުމަށް ކަމަށް ރައްޔިތުންގެ މަޖިލީހުގެ މެމްބަރުންނަށް އޭރު އަންގާފައި ނެތް ކަމަށް މަޑުއްވަރީ ދާއިރާގެ ޕީޕީއެމްގެ މެމްބަރު މުހައްމަދު އަމީތު މިއަދު ވިދާޅުވެއްޖެ އެވެ.\nފ. އަތޮޅުގެ ބައެއްގައި ސައޫދީ އަރަބިއާގެ ޝާހީ އާއިލާ އިން ބޮޑު މަޝްރޫއެއް ހިންގަން ނިންމާފައި ވަނިކޮށް، ވެރިކަން ކުރާ ޕާޓީ، ޕީޕީއެމްގެ ޕާލަމެންޓްރީ ގުރޫޕުގެ ގްރޫޕުގެ ލީޑަރު އަހުމަދު ނިހާން އެކަމާ ބެހޭގޮތުން ވާހަކަ ދައްކަވާ އޯޑިއޯއެއް ވަނީ ލީކުވެފަ އެވެ. އެ އޯޑިއޯގައި ނިހާން ވިދާޅުވާ ގޮތުން ބޭރުގެ ފަރާތްތަކަށް ރާއްޖެ އިން ބިން މިލްކު ކުރެވޭ ގޮތަށް 2015 ގައި ގާނޫނުއަސާސީ އިސްލާހުކުރީ ސައޫދީގެ ޝާހީ އާއިލާ އިން ބޭނުންވެގެންނެވެ. އެކަމަކު އެކަން ސިއްރެއްގެ ގޮތުގައި ބާއްވަން ޝާހީ އާއިލާ އިން އެދުނު ކަމަށް މިދިޔަ ބުރާސްފަތިދުވަހުގެ ރޭ ލީކްކުރި އޯޑިއޯގައި ނިހާން ވިދާޅުވެ އެވެ.\nFaafu Atholhu "Deal" sirru kuran saudi Shaahee aailaa in beynunvey: Nihan | Mihaaru\nމި އޯޑިއޯއާ ގުޅޭ ނިހާން މީޑިއާގައި ވާހަކަ ދައްކަވާކަށް ބޭނުމެއް ނުވި އެވެ.\nބިދޭސީންނަށް ރާއްޖެ އިން މިލްކު ކުރެވޭ އިސްލާހާ ގުޅިގެން، އަމީތު ކުރެއްވި ޓްވީޓެއްގައި ވަނީ ގާނޫނުއަސާސީ އެގޮތަށް އިސްލާހުކުރީ ވަކި ބަޔަކަށް ވަކި ތަނެއް ދިނުމަށް ކަމެއް އޭރު މެމްބަރުންނާ ހިއްސާ ނުކުރާ ކަމަށެވެ. އެކަން ހިނގީ އެގޮތަށް ނަމަ އެއީ އޮޅުވާލުމެއް ކަމަށް އޭނާ ވިދާޅުވި އެވެ. .\nބިދޭސީންނަށް ބިން މިލްކު ކުރެވޭ އިސްލާހާ ދެކޮޅަށް މި މަހުގެ ހަ ވަނަ ދުވަހުގެ ރޭ ކުރެއްވި ޓްވީޓެއްގައި ވެސް އަމީތު ވަނީ ވާހަކަ ދައްކަވައިފަ އެވެ. އޭނާ އޭރު ވިދާޅުވީ "ލިބިދާނެ މާލީ ފައިދާއަކަށް ގައުމުގެ އިސްތިގުލާލު ގުރުބާން ވެދާނެ ކަމެއް ކޮށްގެން ނުވާނެ" ކަމަށެވެ. އަދި މިއީ ސަރުކާރާ ދެކޮޅަށް އަމީތު ވާހަކަ ދެއްކެވި ފުރަތަމަ ފަހަރު ވެސް މެ އެވެ.\nGaumuge isthigulaalu gurubaan vedhaane kameh koggen nuvaane: Ameeth | Mihaaru\nއަމީތަކީ ވެސް ބިދޭސީންނަށް ބިން މިލްކު ކުރެވޭ ގޮތަށް ގާނޫނުއަސާސީ އަށް ގެނައި އިސްލާހާ އެއްކޮޅަށް ވޯޓު ދެއްވި މެމްބަރެކެވެ.\nނިހާންގެ އޯޑިިއޯގައިވާ ގޮތުން ރާއްޖޭގެ ބިމެއް ބޭރުގެ ފަރާތްތަކަށް ދެވޭނީ 99 އަހަރަށް ކަމަށް ގާނޫނުއަސާސީގައި އޮތުމުން، ރާއްޖޭގައި އިންވެސްޓް ކުރަން ސައޫދީގެ ޝާހީ އާއިލާ އިން ދެކޮޅު ހެދި އެވެ. ގާނޫނުއަސާސީ އަށް ބަދަލު ގެނައީ އެހެންވެގެން ކަމަށާއި އެކަމަކު އެކަން ކުރީ ޝާހީ އާއިލާ އިން ބޭނުންވެގެން ކަން ސިއްރުކުރަން އެ އާއިލާ އިން ބޭނުންވީ ކަމަށް އެ އޯޑިއޯގައި ނިހާން ވިދާޅުވެފައިވެ އެވެ.\nBreaking News: Saudi Ragefaanuge dhathurufulhu Fas kuravvafi | Mihaaru\nސައޫދީގެ ރަސްގެފާނު ސަލްމާން ބިން އަބްދުލްއަޒީޒު އިއްޔެ ރާއްޖެ ވަޑައިގަތުމަށް ހަމަޖެހިފައި ވަނިކޮށް، ކުއްލި ގޮތަކަށް ވަނީ އެ ދަތުރުފުޅު ކެންސަލްކޮށްފަ އެވެ. އެ ދަތުރުފުޅުގައި އިގްތިސާދީ މުހިންމު އެއްބަސްވުންތަކެއްގައި ސައުދީ އާއި ރާއްޖެއިން ސޮއިކުރާ ގޮތަށް އޮތީ ހަމަޖެހިފަ އެވެ.\nއިތުރު ލިޔުންތައް ފ. އަތޮޅު ކުރީގެ މެމްބަރު އަހުމަދު ނިހާން ރާއްޖެ-ސައުދީ މެމްބަރު މުހައްމަދު އަމީތު ސައޫދީ އަރަބިއްޔާ ރާއްޖޭގެ ރަށްތައް ޕީޕީއެމް\n3 years ago 110\nނިހާނާއި ޑރ. ޝަހީދާ ދެމެދު ބަހުގެ ހޫނު ހަމަލަތަކެއް\nކުރިއަށް ދާނީ ފ. އަތޮޅުން ދެއްކި މިސާލުން: އަމީތު


Dhaftharu Gai Jehumuge Furusathu Maadhamaa Hulhuvaalanee - Vaguthu\nދަފްތަރުގައި ޖެހުމުގެ ފުރުސަތު މާދަމާ ހުޅުވާލަނީ\nމާލޭގެ ދަފުތަރުގައި ރަޖިސްޓްރީވާން މާދަމާ ރަސްމީކޮށް ހުޅުވާލާނެ ކަމަށް ހައުސިން މިނިސްޓްރީން މިއަދު ބުނެފި އެވެ\nމާލޭ ސިޓީ ކައުންސިލްގެ ބެލުމުގެ ދަށުން ކުރަމުން އައި، މާލޭ ދަފްތަރު ބެލެހެއްޓުމުގެ މަސައްކަތް ހައުސިން މިނިސްޓްރީގެ ދަށަށް މި ހަފުތާގައި ބަދަލުކޮށްފައިވާއިރު އެ މިނިސްޓްރީން ބުނީ ދަފުތަރުގައި ރަޖިސްޓްރީވުމުގެ ފުރުސަތު މާދަމާ ހުޅުވާލައި، އެކަން ގެޒެޓުގައި އާއްމުކޮށް އިއުލާނުކުރާނެ ކަމަށެވެ.\nދަފްތަރުގައި ރަޖިސްޓަރީ ވުމުގެ ފުރުސަތު އަލުން ހުޅުވައިލަނީ، މި ސަރުކާރުން ހުޅުވައިލި 7،000 ފްލެޓުގެ މަޝްރޫއުން އެއްވެސް މީހެއްގެ ހައްގު ގެއްލުވައިނުލުމަށް ކަމަށް ހައުސިން މިނިސްޓަރ ޑރ.މުހައްމަދު މުއިއްޒު ވިދާޅުވެފައިވާތީ ކުރިން އެ މަސައްކަތް ކުރަމުން އައި ސިޓީ ކައުންސިލުން ވަނީ ސުވާލު އުފައްދައިފަ އެވެ.\nއެގޮތުން ސިޓީ ކައުންސިލުން މިދިޔަ ހަފުތާގައި ބޭއްވި ނޫސްވެރިންގެ ބައްދަލުވުމެއްގައި އެކައުންސިލްގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ މާލޭގެ ރައްޔިތުން ދަފުތަރުގައި ރަޖިސްޓްރީވުމުގެ ފުރުސަތު 1987 ހުޅުވާލާފައި އޮތް އިރު، ރަށްރަށުގެ މީހުން ދަފުތަރުގައި ރަޖިސްޓްރީ ވުމުގެ ފުރުސަތު 1994 އިން ފެށިގެން ހުޅުވާލާފައިވާ ކަމަށެވެ. އަދި މިހާތަނަށް އައި އިރު، އެ ފުރުސަތު ބަންދު ނުވާ ކަމަށް އޭނާ ވިދާޅުވި އެވެ.\nހައުސިންގް މިނިސްޓަރ މީގެ ކުރިން ވިދާޅުވީ ދަފްތަރުގައި ރަޖިސްޓްރީކުރުން މީގެ އަށް އަހަރު ކުރިން ފެށިގެން ސިޓީ ކައުންސިލުން ވަނީ ހުއްޓާލައިފައި ކަމަށެވެ. އަދި 2009 ވަނަ އަހަރު ދަފްތަރުގެ މައުލޫމާތު ސައްހަ ކުރި ފަހުން އެއްވެސް ބަދަލެއް ނާންނަ ކަމަށްވެސް މުއިއްޒު ވިދާޅުވިއެވެ. ނަމަވެސް މިނިސްޓަރގެ ވާހަކައަށް ރަށްދުދެމުން ޝަމާއި ވިދާޅުވީ ދަފްތަރު ބަންދުކުރި ވާހަކައަކީ ވަރަށް ބޮޑު އޮޅުވާލުމެއް ކަމަށެވެ.\nދަފްތަރުގައި ޖެހުމުން ވޯޓާސްލިސްޓަށް ބަދަލުތަކެއް އައިސްފާނެ ކަމަށް އަޑުފެތުރިފައިވާ މި ދަނޑިވަޅުގައި މިނިސްޓަރ މުއިއްޒު ވިދާޅުވީ ވޯޓުލުމުގެ ފުރުސަތު ގެއްލޭ ފަދަ ނުވަތަ ވޯޓުލުމުގެ ހައްގަށް އުނިކަމެއް އަންނަ ފަދަ ކަމެއް ދަފްތަރުގައި ޖެހުމުން ކުރިމަތި ނުވާނެ ކަމަށެވެ.\nމީގެ 31 އަހަރު ކުރީއްސުރެ މާލޭގެ މީހުންނަށް ހުޅުވައިލާފައި އޮންނަ "ހާއްސަ ދަފުތަރު"ގައި މިހާތަނަށް 3،264 މީހުން ރަޖިސްޓްރީ ވެފައިވާއިރު ރަށްރަށުގެ މީހުން މާލެ އަށް ބަދަލުވުމަށް 12،000 އަށް ވުރެ ގިނަ މީހުން ރަޖިސްޓްރީ ވެފައިވެ އެވެ.\n400 މިލިއަން ޑޮލަރުގެ "ވިލިމާލެ-2" ގެ ބުރިޖު މަޝްރޫއުގެ ފީސިބިލިޓީ ސްޓަޑީ ވަނީ ނިމިފައި – މުއިއްޒު\nފްލެޓު ލިސްޓާ އެއްގޮތަށް އާ ސަރުކާރުން ފްލެޓް ނުދޭ ނަމަ ކޯޓަށް ދެވޭނެ - މުއިއްޒު\nހައުސިންގް މިނިސްޓްރީގެ ވަކިވަކި މުވައްޒަފުންނަށް ދަނީ އިންޒާރުދީ ބިރުދަށްކަމުން - މުއިއްޒު


Sarukaaruge recurrent haradutah dhasah\nސަރުކާރުގެ ރިކަރަންޓް ހަރަދުތައް ދަށަށް\nސަރުކާރުގެ އެންމެ ގިނަ މުވައްޒަފުން މަސައްކަތް ކުރާ ވެލާނާގެއިން ބަޔަކު ނުކުންނަނީ -- ފޮޓޯ: އަވަސް އާކައިވް\nކޮވިޑް-19 އާ ގުޅިގެން ހަރަދު ކުޑަ ކުރަން އަޅަމުންދާ ފިިޔަވަޅުތަކާއެކު، ސަރުކާރުގެ މުވައްޒަފުންގެ ރިކަންޓް ހަރަދުތައް ދަށަށް ދާން ފަށައިފި އެވެ.\nސަރުކާރުން ކޮންމެ އަހަރެއްގެ އެކުލަވާލައި ބަޖެޓުގައި ވެސް އެންމެ ބޮޑު ހަދަރެއް ކުރަން ޖެހެނީ ރިކަރަންޓް ހަރަދުތައް ހަމަޖައްސާށެވެ. ބައެއް އަހަރުތަކުގައި ރިކަރަންޓް ހަރަދުތަކަށް ބަޖެޓުގައި ހިމަނާ އަދަދަށްވުރެ ގިނައިން ވެސް ހޭދަ ކުރަން ޖެހިފައި ވެސް ވެއެވެ.\nފިނޭންސް މިނިސްޓްރީން މި މަހުގެ ހަތް ވަނަ ދުވަހު ނެރެފައިވާ ހަފުތާގެ މާލީ ރިޕޯޓުގައިވާ ގޮތުން، ސަރުކާރު މުވައްޒަފުންނަށް މުސާރަ އާއި އިނާޔަތް އަދި ޕެންޝަނަށް މިހާތަނަށް ހޭދަ ކޮށްފައި ވަނީ 6.1 ބިލިއަން ރުފިޔާ އެވެ.\nނަމަވެސް މިދިޔަ އަހަރުގެ އެ މުއްދަތުގައި 6.2 ބިލިއަން ރުފިޔާ ހޭދަ ކޮށްފައިވެ އެވެ. ސަރުކާރު މުވައްޒަފުންގެ މުސާރައަށް މި އަހަރުގެ ބަޖެޓުގައި 22 ބިލިއަން ރުފިޔާ ހިމަނާފައި ވެއެވެ. ސަރުކާރުގެ ރިކަރަންޓް ހަރަދުތައް ވަކިން ބަލާނަމަ ދަށަށް ދިޔަ ނަމަވެސް، ކެޕިޓަލް ހަރަދުތައް ހިމަނައިގެން ބެލުމުން އެ އަދަދުތައް މަތިވެ އެވެ.\nރިޕޯޓުގައިވާ ގޮތުގައި ސަރުކާރު މުވައްޒަފުންނަށް އެލަވަންސް ދިނުމަށްޓަކައި މި އަހަރުގެ މި މުއްދަތުގައި 1.3 ބިލިއަން ރުފިޔާ ވަނީ ހޭދަކޮށްފަ އެވެ. ނަމަވެސް މިދިޔަ އަހަރުގެ މި މުއްދަތުގައި ހޭދަކޮށްފައިވަނީ 1.2 ބިލިއަން ރުފިޔާ އެވެ. ސަރުކާރު މުވައްޒަފުންނަށް އެލަވަންސް ދިނުމަށްޓަކައި މި އަހަރުގެ ބަޖެޓުގައި ހިމަނާފައި ވަނީ ހަތަރު ބިލިއަން ރުފިޔާ އެވެ. އަދި މުސާރަ އާއި އިނާޔަތް ދިނުމަށް ހޭދަކުރި އަދަދު ވަނީ 1.5 ބިލިއަން ރުފިޔާ އިން 1.4 ބިލިއަން ރުފިޔާ އަށް ދަށްވެފަ އެވެ.\nސަރުކާރު މުވައްޒަފުންނަށް ކުރާ ހަރަދުތަކުގެ ތެރެއިން ޕެންޝަނާއި ރިޓަޔާ ކުރާ މުވައްޒަފުންނަށް ދޭ ޕެންޝަން އަދި ރިޓަޔަމަންޓް ބެނިފިޓަށް ކުރި ހޭދަ ވަނީ މަތިވެފަ އެވެ. މި އަހަރުގެ ބަޖެޓުގައި ޕެންޝަނާއި ރިޓަޔަމަންޓް ބެނިފިޓް ދިނުމަށް 1.5 ބިލިއަން ރުފިޔާ ހިމަނާފައިވެ އެވެ. އަދި މި އަހަރުގެ މިހާތަނަށް ރިޓަޔަމަންޓް ޕެންޝަން ބެނިފިޓް ދޭން 519 މިލިއަން ރުފިޔާ ވަނީ ހޭދަކޮށްފަ އެވެ. މިދިޔަ އަހަރުގެ މި މުއްދަތުގައި ހޭދަކޮށްފައިވަނީ 512 މިލިއަން ރުފިޔާ އެވެ.\nފިނޭންސް މިނިސްޓްރީން ވަނީ ކޮވިޑް-19 އާ ގުޅިގެން ހަރަދު ކުޑަ ކުރަން ގިނަ ފިޔަވަޅުތަކެއް އަޅަމުންނެވެ. މިގޮތުން ސަރުކާރުގެ ސިޔާސީ މަގާމުތަކާއި މިނިވަން މުވައްސަސާތަކުގެ އިތުރުން ސަރުކާރު ހިއްސާވާ ކުންފުނިތަކުގެ މުވައްޒަފުންގެ މުސާރަތައް ވަނީ ކުޑަކޮށްފަ އެވެ. މި ކުޑަކުރުމާއެކު ބަޖެޓުން 15 މިލިއަން ރުފިޔާ ސަލާމަތް ކުރެވޭނެ ކަމަށް ފިނޭންސް މިނިސްޓްރީން ބުނެ އެވެ.\nސަރުކާރު މުވައްޒަފުންގެ މުސާރަ ކުޑަ ކުރިނަމަވެސް، ކޮވިޑް-19 އާ ގުޅިގެން ޕްރޮންޓްލައިންގައި މަސައްކަތް ކުރާ މުވައްޒަފުންނަށް ހާއްސަ އެލަވަންސެއް ދޭން ވަނީ ނިންމާފަ އެވެ.\nދައުލަތުގެ ބަޖެޓް ފިނޭންސް މިނިސްޓްރީ ފިނޭންސް މިނިސްޓަރު އިބްރާހިމް އަމީރު + ކޮވިޑް-19


Montpellier match gai Messi ah nukulheveyne\nލައިނަލް މެސީ، މޮންޓްޕިލިއާ މެޗުގައި ނުކުޅެވެނީ ކަކުލަށް ލިބިފައިވާ އަނިޔާއެއްގެ ސަބަބުން ---ފޮޓޯ: ބެއިން ސްޕޯޓްސް\nފްރާންސް ލީގުގައި އާދީއްތަ ދުވަހުގެ ރޭ ޕީއެސްޖީ އާއި މޮންޓްޕިލިއާ ބައްދަލުކުރާ މެޗުގައި އާޖެންޓީނާގެ ތަރި ލައިނަލް މެސީއަށް ނުކުޅެވޭނެ އެވެ.\nމޮންޓްޕިލިއާ މެޗުގައި މެސީއަށް ނުކުޅެވޭނީ އޭނާގެ ކަކުލަށް ލިބިފައިވާ އަނިޔާގެ ސަބަބުން މެޗަށް ފިޓް ނުވާތީ އެވެ. އުމުރުން 34 އަހަރުގެ މެސީގެ ކަކުލަށް އަނިޔާވީ ސެޕްޓެމްބަރު 19 ވަނަ ދުވަހު ޕީއެސްޖީ އާއި ލިޔޯން ބައްދަލުކުރި މެޗުގެ ތެރެއިންނެވެ. އަނިޔާގެ ސަބަބުން ބުރާސްފަތި ދުވަހު މެޓްޒް އަތުން 2-1 ގެ ނަތީޖާ އަކުން ޕީއެސްޖީ މޮޅުވި މެޗުގައި ވެސް މެސީއަށް ނުކުޅެވުނެވެ.\nޕީއެސްޖީން ހުކުރު ދުވަހު ބުނީ އާދީއްތަ ދުވަހުގެ ރޭ މެޓްޒް އާއި ދެކޮޅަށް ބައްދަލުކުރާ މެޗަށް މެސީ ފިޓް ނުވާނެ ކަމަށެވެ. އަދި މިއަންނަ ބުދަ ދުވަހު ޔުއެފާ ޗެމްޕިއަންސް ލީގުގައި ޕީއެސްޖީ އާއި މެންޗެސްޓާ ސިޓީ ބައްދަލުކުރާ މެޗުގައި މެސީއަށް ކުޅެވޭނެތޯ ބެލުމަށް އާދީއްތަ ދުވަހު މެޑިކަލް ޓެސްޓެއް ހަދާނެ ކަމަށް ޕީއެސްޖީން ބުންޏެވެ. ޕީއެސްޖީން ބުނާ ގޮތުގައި އާދީއްތަ ދުވަހުގެ މެޗަށް މެސީ މުޅިން ފިޓް ނުވި ނަމަވެސް މިހާރު އޭނާ ވަނީ ޓްރެއިނިންގެ ރަނިން އެކްސަސައިޒް ތަކުގައި ބައިވެރިވާން ފަށާފަ އެވެ.\nމެސީ ޕީއެސްޖީއަށް ބަދަލުވުމަށް ފަހު މިހާތަނަށް ކުޅުނީ ތިން މެޗެވެ. އޭނާގެ ފުރަތަމަ މެޗުގައި 2-0 ގެ ނަތީޖާ އަކުން ރެއިމްސް އަތުން މޮޅުވި އިރު، ކްލަބް ބްރޫގާ އާއި 1-1 އިން އެއްވަރުވި މެޗުގައި ވެސް މެސީ ކުޅުނެވެ. އަދި ޕީއެސްޖީގެ ދަނޑުގައި 2-1 އިން ލިޔޯންގެ މައްޗަށް ކުރިހޯދި މެޗުގައި މެސީ ކުޅުނު ނަމަވެސް މެޗުން މޮޅުވި ގޯލު ޖެހިއިރު އޭނާ ވަނީ އަނިޔާގެ ސަބަބުން ބާލާފަ އެވެ.\nމެސީގެ އިތުރުން މާކޯ ވެރާޓީ އާއި ޓީމާއި މި ސީޒަނުގައި އަލަށް ގުޅުނު ސާޖިއޯ ރާމޯސް ވެސް މިވަގުތު ހުރީ އަނިޔާގެ ސަބަބުން ކުޅުމާއި ދުރުގަ އެވެ. ޕީއެސްޖީއަށް ބަދަލުވި ފަހުން ސާޖިއޯ ރާމޯސްއަށް އަދި އެންމެ މެޗެއް ވެސް ނުކުޅެވެ އެވެ.


Pogba ahves meyzumathy biyaru fulhieh bahattan ketheh nuvi\nޕައުލް ޕޮގްބާ ބިޔަރު ފުޅި އެއްފަރާތް ކުރަނީ-\nޕޮގްބާ އަށްވެސް ބިޔަރު ފުޅިއެއް މޭޒުމަތީ ބަހައްޓަން ކެތެއް ނުވި\n16 ޖޫން 2021 - 18:56:27\nކްރިސްޓިއާނޯ ރޮނާލްޑޯގެ މޭޒުމަތީ ބަހައްޓާފަ ހުރި ކޮކާ ކޯލާ ފުޅި އެއް ފަރާތް ކުރުމުން އެ ކުންފުނީގެ ހިއްސާ ދަށަށް ގޮސްފައިވަނިކޮށް، މިފަހަރު ހެއިނެކެން ބްރޭންޑުގެ ބިޔަރު ފުޅިއެއް ޕައުލް ޕޮގްބާގެ މޭޒުމަތީ ބެހެއްޓުމުން އޭނާވެސް ވަނީ އެ ފުޅި ނުފެންނަ ގޮތަށް ފޮރުވާފައެވެ.\nއަންގާރަ ދުވަހު އޮތް ޔޫރޯ 2020 ނޫސްވެރިންގެ ބައްދަލުވުމުގައި ޕޮގްބާގެ ކުރިމަތީ ހުރި މޭޒުމަތީ ބިޔަރު ފުޅިއެއް ބަހައްޓާފަ ހުރުމުން އޭނާ ވަނީ އެ ފުޅި އެތަނުން ނަގާ މޭޒުގެ ތިރިއަށް ލާފައެވެ.\nސްކައި ސްޕޯޓްސް އިން ރިޕޯޓްކުރާ ގޮތުގައި މުސްލިމް ކުޅުންތެރިއެއް ކަމުގައިވާ ޕޮގްބާ އެ ބިޔަރު ފުޅި އެއްފަރާތް ކުރި ނަމަވެސް އެއީ ނޮން- އަލްކޮހޯލިކް ނުވަތަ އޭގައި މަސްތުގެ މާއްދާއެއް ނުހިމެނޭ ގޮތަށް ތައްޔާރުކޮށްފައިވާ ބިޔަރެއް ކަމަށް މީޑިއާ އާއި ވާހަކަ ދައްކަމުން އޭނާ ބުނެފައިވެއެވެ.\nމަޝްހޫރު ކުޅުންތެރިއާ ރޮނާލްޑޯ ކޮކާ ކޯލާ ފުޅިތަކެއް އެއްފަރާތް ކުރުމުން، ކޮކާ ކޯލާ ކުންފުނީގެ ހިއްސާގެ އަގު ވަނީ ދަށަށް ގޮސްފައެވެ. އަދި އެ ކުންފުނީގެ މާކެޓް ވެލިއު ވަނީ 1.6 އިންސައްތަ ދަށަށް ގޮސްފައެވެ.\nބަންގްލަދޭޝް ސަޕޯޓަރުން މަގުތަކުގައި އުފާފާޅުކުރަނީ\nނިއުކާސްލް މެޗުގެ ސްކޮޑުގައި ރޮނާލްޑޯ ހިމަނައިފި\n39 އަހަރުވަންދެން ކޯމާގައި އޮތް ކުޅުންތެރިޔަކު މަރުވެއްޖެ\nޓިއުމަރެއް ނަގަން ޕެލޭ ބޮޑު ސާޖަރީއެއް ކުރަން ޖެހިއްޖެ


Hayyaru Nukureveyne Ehves Beyfulhaku Nuhunnaane - Adhurey - Vaguthu\nކޮވިޑްގެ މަރުތަކުގެ އަދަދު މައްޗަށް - 17 ގަޑިއިރު ކުރިން\nހައްޔަރު ނުކުރެވޭނެ އެއްވެސް ބޭފުޅަކު ނުހުންނާނެ - އަދުރޭ\n3 އަހަރު ކުރިން ( ފެބުރުއަރީ 19, 2018 )\n| ޢަލީ ވިސާމް\nޤާނޫނު އަސާސީއާއި ޤާނޫނުތަކާއި ހިލާފުވުމުން ހައްޔަރު ނުކުރެވޭނެ އެއްވެސް ބޭފުޅަކު ނުހުންނާނެކަމަށް ޕްރޮގްރެސިވް ޕާޓީ އޮފް މޯލްޑިވްސްގެ ނާއިބު ރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އަދުރޭ ވިދާޅުވީ، އުއްތަމަ ފަނޑިޔާރު އަލްއުސްތާޛު ޢަބްދުﷲ ސަޢީދާއި، ފަނޑިޔާރު އޮނަރަބަލް އަލްއުސްތާޛު ޢަލީ ޙަމީދު މުޙައްމަދު އަދި ކުރީގެ ރައީސް އަލްއުސްތާޛު މައުމޫން އަބްދުލްޤައްޔޫމް ފަދަ ބޭފުޅުން ހައްޔަރުކޮށްފައިވާތީ އިދިކޮޅު ފަރާތްތަކުން ވަރަށް ކަންބޮޑުވެލައްވާ ކަމަށާއި، އެހެންނަމަވެސް އެބޭފުޅުން ހައްޔަރު ކުރެވިފައިވަނީ، ޤާނޫނު އަސާސީއާއި ޤާނޫނުތަކާ ހިލާފުވެގެން ކަމަށެވެ.\n"ހައްޔަރު ނުކުރެވޭނެ އެއްވެސް ބޭފުޅަކު ނުހުންނާނެ، ޤާނޫނު އަސާސީއާއި ޤާނޫނާ ހިލާފުވެގެން އެބޭފުޅުން ހައްޔަރު ކުރީ، އެބޭފުޅުން ހަމަ ގޭގައި ތިއްބައި ހައްޔަރު ކުރީކީ ނޫން." އަދުރޭ ވިދާޅުވިއެވެ.\n"ސްޕްރީމް ކޯޓުގެ އުއްތަމަ ފަނޑިޔާރުކަން ލިބުނީމަ ނޫނީ ކުރީގެ ރައީސްކަން ބޭފުޅަކު ކުރެއްވީމަ ދެން އެބޭފުޅަކު މި ޤައުމުގައި ބޭނުންހާ ގޮތަކަށް އުޅުނަސް ހައްޔަރު ކުރާނެ ޖާގަ ނޯންނާނެތޯ؟" ވިދާޅުވެ، އެފަދަ ބޭފުޅުން ހައްޔަރު ނުކުރެވޭނެކަމަށް ބުނަމުންދާ އިދިކޮޅު ފަރާތްތަކަށް އަދުރޭ ވަނީ ސުވާލެއް ކުރިމަތި ކުރުވާފައެވެ.\nދިވެހިރާއްޖޭގެ ޤާނޫނު އަސާސީ ބައްޓަން ކުރެވިފައިވަނީ، އެފަދަ ބޭފުޅުން ހައްޔަރު ނުކުރެވޭނެ ގޮތަށް ނޫންކަމަށާއި، އަބްދުﷲ ސައީދާއި، ޢަލީ ހަމީދާއި، އުއްތަމަ ފަނޑިޔާރު އަދި ކުރީގެ ރައީސް މައުމޫނު ހައްޔަރުކުރެވިފައިވަނީ ހިނގާދިޔަ ބަޣާވާތުގެ ތެރޭގައި އެބޭފުޅުން ބައިވެރިވެ ރިޝަވަތު ދީގެން ދިވެހިރާއްޖޭގައި ޤާނޫނީ ގޮތުން އުފެދިފައިވާ ސަރުކާރު ވައްޓާލަން މަސައްކަތް ކޮށްފައިވާތީ ޤާނޫނީ އިމުގެ ތެރެއިން ކަމަށްވެސް އަދުރޭ ވިދާޅުވިއެވެ.\nއެމްޑީޕީގެ ވެރިކަމުގައި ސްޕްރީމް ކޯޓުގައި ތަޅު އަޅުވައި، ޖުޑިޝަލް ސަރވިސް ކޮމިޝަން (ޖޭއެސްސީ) ހައިޖެކްޓްކޮށް، ސްޕްރީމް ކޯޓުގެ ފަނޑިޔާރު އަބްދުﷲ ޣާޒީ ހިފާހައްޔަރުކުރިއިރު ޤާނޫނު އަސާސީގެ ދިފާއުގައި ވަކާލާތު ނުކުރެއްވި ބޭފުޅުން، މިހާރު ޤާނޫނު އަސާސީ އޭ ކިޔައިގެން ވާހަކަފުޅު ދައްކަވަން ލަދުގަންނަން ޖެހޭނެކަމަށާއި، މި ސަރުކާރުން ޤާނޫނު އަސާސީއާއި ޤާނޫނާ ހިލާފަށް އެއްވެސް ފަރާތެއް ހިފާ ހައްޔަރުކޮށް އަދަބު ނުދޭނެ ކަމަށް އޭނާ ވިދާޅުވިއެވެ.\nމިސަރުކާރުން މިހާތަނަށް އައިއިރު ކޯޓު އަމުރަކާ ނުލައި އެއްވެސް ފަރާތެއް ހިފައި ހައްޔަރު ކޮށްފައި ނުވާނެ ކަމަށާއި، އެހެންނަމަވެސް ަބްދުﷲ ސައީދާއި، ޢަލީ ހަމީދާއި، އުއްތަމަ ފަނޑިޔާރު އަދި ކުރީގެ ރައީސް މައުމޫނު ހައްޔަރުކުރެވިފައިވަނީ ޤާނޫނީ އިމުގެ ތެރެއިން ރައީސުލް ޖުމްހޫރިއްޔާއަށް ލިބިދީފައިވާ ބާރުގެ ދަށުން ކުއްލި ހާލަތު އިއުލާނުކުރައްވައި، އެ ހާލަތުގައި ބައެއް ހައްޤުތައް ހިފެހެއްޓިފައިވާއިރު ކޯޓު އަމުރެއް ބޭނުންނުވާ ހާލަތަކެއްގައިކަން ހުދު އެބޭފުޅުންނަށްވެސް އެނގިވަޑައިގަންނަވާއިރު، ހަޤީގަތް އޮޅުވާލަން އިދިކޮޅު ފަރާތްތަކުން މަސައްކަތް ނުކުރެއްވުމަށް އަދުރޭ ގޮވާލެއްވިއެވެ.\nގާޒީންގެ އޯޑިއޯތަކުގެ ތަހުގީގުގެ ޚަބަރެއް ނެތުމުން އިދިކޮޅު ލީޑާޝިޕް ފުލުހަށް\nކޮޗިން ފެރީން ލިބުނު ފައިދާއެއް ނެތް - ޝުޖާއު\nއިންޑިއާއަށް ނުދޭ ބާރެއް ނެތް، ދިވެހިން ފޯނުން ދައްކާ ވާހަކަ ވެސް އެނގޭނެ: އަދުރޭ\nފެބުރުއަރީ 19, 2018 18:53\nބަނަފުސާ އެކަމަކު މައުމޫނު ހަމަ ގޭގައި އޮއްވައި ގެންދެވީ!\nފެބުރުއަރީ 19, 2018 19:05\nއަދުރޭ، ކަލޭވެސް ޖަލުގެ ގޮޅީގެރަހަދެކޭނެކަމީ ޝައްކެއްވެސްނެތް ކަމެއް.\nފެބުރުއަރީ 19, 2018 19:21\nއަޅެފަހެ މީދެން ކާކު ގައުމަށް ހުތުރު އަރުވަން ކޮންމެ ދެގަޑިޔަކުން ބާޒާރުމަތީ ބަހުރުވައިން މި ދިވެހި ގައުމުގ ނަމުގައި ބަޔާން ނެރެން؟\nފެބުރުއަރީ 19, 2018 19:27\nނަސީދު ކުރިޔަޔަސް ޔާމީން ކުރިއަސް ގޯސްކަމެއްވާނީ ގޯސްކަމަކަށް\nރައީސް ޔާމީނުވެސް ދެއްތޯ؟ ފުލުހުންނާއި ސިފައިންނަށް އަޑުއިވޭނެކަމަށް އުއްމީދުކުރަން. ގާނޫނުގެ އަލިފު އެނގޭ މީހަކަށްވެސް އެބައެނގޭ ރައީސް ޔާމީނު ގާނޫނު އަސާސީއާއި ކަނޑައެޅިގެން ހިލާފުވެވަޑައިގެންފައި މިހާރު ހުންނެވިކަން. ދެން އަބްދުއް ރަހީމު ރީތިކޮށް ބުނަންވީ ދޯ ޔާމީނު ހައްޔަރުކުރާށޭ! ވަގުތުގެ ކުދިންނަށް ހަޖަމް ވަންޏާ ކޮމެންޓް ޕޯސްޓްކޮށްލާ. ހަޖަމު ނުވަންޏާ އަބްދުއް ރަހީމް އަށް މި މެސެޖް ފޯވަރޑް ކޮށްލާ\nފެބުރުއަރީ 19, 2018 19:30\nޔޭސް ސަރ. މިވަގުތު އޮތީ ތިގޮތް. އެކަމަކު ވަގުތު އޭގެ މިޒާޖު ބަދަލްކުރާނީ ކޮންވަގުތަކު ކަން އެގޭތޯ؟ ކުރީގައުޅުއްވި ގޮތަކަށް ނޫން ދެއްތޯ މިހާރު ތިއުޅުއްވަނީކީ.\nފެބުރުއަރީ 19, 2018 19:35\nފެބުރުއަރީ 19, 2018 19:55\nޢަދުރޭ ހައްޔަރު ކުރަން ގޮވާލަން މިހާރު އެންމެ ދެކޭ ހިތްވާ ދުވަހަކީ އަދުރޭ ހައްޔަރު ކުރާތަން އިންޝާﷲ\nފެބުރުއަރީ 19, 2018 21:13\nމީނަ ވާނެ ހައްޔަރުކުރަން ވެރިކަން ވެއްޓޭދުވަހަކުން\nފެބުރުއަރީ 19, 2018 21:21\nވާހަކަ ރަގަޅު. ޢަޖާބަކީ ހަމަ އަދުރޭމެންނަށް ތިކަން ޤަބޫލު ނުކުރެވޭކަން... މަތީ ގަޑިން ޖެހީމާ ކަލޯމެންނަށްވެސް ވާންވީ ގޮތެއްވާނެ.\nފެބުރުއަރީ 20, 2018 08:53\nއަދުރޭ، ކަލޭވެސް ޖަލުގެ ގޮޅީގެރަހަދެކޭނެކަމީ ޝައްކެއްވެސްނެތް ކަމެއް. ވަރަށް ސަލާމް\nނާހިދާގެ ކުއްލި ވަކިވުން : އާއިލާ އަށް ކުރިމަތިވި މިފަދަ3ވަނަ ހާދިސާ!\nކަނޑުވި ކުއްޖާގެ މަންމަ ނިޔާވެއްޖެ\nދަގަނޑޭ އަކީ ޓެރަރިސްޓެއް ކަމަށް ދިވެއްސަކު ބުނެފި\nޖީއެމްއާރަށް އެއާޕޯޓް ދިނުން ދިފާއުކުރަން ފިނޭންސް މިނިސްޓަރު ނިކުންނަވައިފި\nރާއްޖެ ކިބައިން ބަދަލުހިފާ އިންޑިއާއިން ސާފްގެ ފައިނަލަށް!


އިބުރަތްތެރި ވާހަކަ: ހިކުމަތްތެރިޔާގެ ނަސޭހަތް – Dhen.mv\nޢާލިމް އަބްދުއްލަތީފް September 24, 2020 - 10:58 am\nކިޔައިދޭން މި އުޅެނީ ވަރަށް ހިކުމަތްތެރި މީހެއްގެ ވާހަކައެވެ. މީހުންނަށް ދިމާވާ މައްސަލަތައް ވިސްނުންތެރިކަމާއެކު ހައްލުކޮށްދިނުމުގައި އެއީ މަޝްހޫރު މީހެކެވެ. އެހެންކަމުން ކޮންމެ ދުވަހަކު ވެސް އެކި ހިސާބުތަކުން މީހުން މި މީހާ ކައިރިއަށް އާދައެވެ. އެކިކަހަލަ މައްސަލަތަކުގެ ހައްލު ހޯދުމަށެވެ. ނަމަވެސް ގިނަ މީހުން އަބަދުމެ ކުރަނީ އެއީ ޝަކުވާއެކެވެ. އަބަދުވެސް ދިމާވަނީ އެއް މައްސަލައެކެވެ.\nއެހެންކަމުން މިކަމަށް ހައްލެއް ހޯދުމަށްޓަކައި ވިސްނުން ތޫނު ހިކުމަތްތެރިއާ އަށް މަޖުބޫރު ވެއްޖެއެވެ. ސިކުނޑިއަށް އައި ޚިޔާލާއި އެއްގޮތަށް އެއްދުވަހަކު މައްސަލަ ހުށަހަޅަން އައިސް ތިބި މީހުންނަށް ހިކުމަތްތެރިއާ ޖޯކެއް ކިޔައިދިނެވެ. ޖޯކު ކިޔައިދީ ނިމުނު އިރު އެންމެން ތިބީ ހިހީ ހަލާކުވެފައެވެ.\nއަނެއްކާވެސް ހިކުމަތްތެރިޔާ ހަމަ އެ ޖޯކު ކިޔައިދިނެވެ. ނަމަވެސް މިފަހަރު މަދު މީހެއްގެ ފަރާތުން ފެނުނީ ކުޑަ ހިނިތުންވުމެކެވެ. ތިންވަނަ ފަހަރަށް ވެސް ހަމަ އެ ޖޯކު ތަކުރާރުކުރިއެވެ. ނަމަވެސް މިފަހަރު އެއްވެސް މީހެއްގެ މޫނުމަތިން ހިނިތުންވުމެއްގެ އަސަރުވެސް ފެންނަން ނެތެވެ.\nކުރަން ބޭނުންވި ކަންތައް ހާސިލު ވުމުން ހިކުމަތްތެރިއާ ހިނިތުންވެފައި ބުންޏެވެ. ފުރަތަމަ ފަހަރަށް ޖޯކު ކިޔައިދިނުމުން މަޖާވި ނަމަވެސް ތިންވަނަ ފަހަރަށް އަޑު އިވުމުން ހިނިތުންވުމެއްގެ އަސަރުވެސް ފެންނާކަށް ނެތެއް ނޫންހެއްޔެވެ ؟ހަމަ އެފަދައިން ކޮންމެ ދުވަހަކު ތަކުރާރުކޮށް އެއް މައްސަލައެއްގެ ވާހަކަ ދައްކާ އެކަމާ ހިތާމަ ކުރުމުގެ ބޭނުމަކީ ކޮބައިހެއްޔެވެ ؟\nހިކުމަތްތެރިއާ އަންގައިދޭން ބޭނުންވީ މުހިއްމު ފިލާވަޅެކެވެ. ކޮންމެ ދުވަހަކު ތަކުރާރުކޮށް އެއް ކަމަކާ ހުރެ ހިތާމަކޮށް ކަރުނަ އޮއްސުމަކުން ލިބޭނެ ފައިދާ އެއް ނެތްކަމެވެ. އެހެނީ، އެކަމުން ބޭކާރު ވެގެން ދާނީ ތިމާގެ އަގުހުރި ވަގުތާއި ހަކަތަ ކަމެވެ.\nހިކުމަތްތެރި ނަސޭހަތް އިބުރަތްތެރި ވާހަކަ


Viha Raleh Boegen India In 86 Meehaku Maruvejje - Vaguthu\nވިހަ ރަލެއް ބޮއެގެން އިންޑިއާ އިން 86 މީހަކު މަރުވެއްޖެ\nވިހަ ރަލެއް ބޮއެގެން އިންޑިއާ އިން 86 މީހަކު މަރުވެއްޖެއެވެ.\nއިންޑިއާގެ މީޑިއާތަކުން ބުނާ ގޮތުގައި ބަޔަކު މަރުވެފައި ވަނީ ޤާނޫނާއި ހިލާފަށް އުފައްދާފައިވާ ބަނގުރާލެއް ބޮއެގެންނެވެ.\nއިންޑިއާގައި ކޮންމެ އަހަރަކު ވެސް ވިހަ ބަނގުރާ ބޮއެގެން އެތައް ސަތޭކަ ބަޔަކު މަރުވެއެވެ. މިއީ ބަނގުރާ އުފެއްދުމުގެ ހުއްދަ ނޯންނަ ތަންތަނުން އަމިއްލަ އަށް އުފައްދާ ބަނގުރާލެވެ.\nގިނަ ބަޔަކު ބަނގުރަލެއް ބޮއެގެން މަރުވި މައްސަލަ އާއި ގުޅިގެން 100 އަށް ވުރެ ގިނަ ތަން ފާސްކޮށް 25 އަށް ވުރެ ގިނަ މީހުން ވަނީ ހައްޔަރު ކޮށްފައެވެ.\nހުކުރު ދުވަހު ޕަންޖާބްގެ ޗީފް މިނިސްޓަރ އަމަރިންދާ ސިންހް ވަނީ ބަނގުރާ ބޮއެގެން ގިނަ ބަޔަކު މަރުވި މައްސަލަ ބަލަން ހާއްސަ ތަޙްޤީޤެއް ފަށަން އަމުރު ކުރައްވާފައެވެ.\nއާއްމުންގެ މީހުންގެ އަމިއްލައަށް އުފައްދާފައި ހުންނަ ބަނގުރާ އިންޑިއާގެ ކަންމަތީ ފިހާރަތަކުން އަގުހެޔޮކޮށް ލިބެން ހުރެއެވެ. އެފަދަ ބަނގުރާ ބޮއެގެން އެތައް ސަތޭކަ ބަޔަކު ކޮންމެ އަހަރަކު މަރުވި ނަމަވެސް ގިނަ މީހުން އެފަދަ ބަނގުރާ ގަންނަނީ އަގުހެޔޮ ވުމުންނެވެ.\nއިންޑިއާގައި ބަނގުރަލަށް ދެވިހިފާފައި ތިބި އެތައް މިލިއަން ބަޔަކު ދިރިއުޅެއެވެ. ނަމަވެސް އޭގެ ތެރެއިން ގިނަ މީހުންނަށް ލިބެނީ ކުޑަ އާމްދަނީއެއް ކަމަށްވާތީ އޮރިޖިނަލް ބަނގުރާ ގެނެގެން ބޭނުން ކުރެވޭނެ ފަދަ މާލީ ގާބިލްކަމެއް އެމީހުންގެ ކިބަޔަކު ނުހުރެއެވެ.\nޤަވައިދާއި ހިލާފަށް އުފައްދާ ބަނގުރާ ވިއްކުން ހުއްޓުވަން އިންޑިއާ ސަރުކާރަށް އެކި ޖަމާޢަތްތަކުން ތަކުރާރުކޮށް ގޮވާލަމުން ދިޔަ ނަމަވެސް ޤަވައިދާއި ހިލާފަށް އުފައްދާ ބަނގުރާ ވިއްކުން ހުއްޓުވަން އިންޑިއާ ސަރުކާރުން އެކަށީގެންވާ ވަރާއި ގާތަކަށް ވެސް މަސައްކަތެއް ނުކުރެއެވެ.\nކޮވިޑް-19: އިންޑިއާ އިން އިތުރު ބައިލައްކަ އަށްވުރެ ގިނަ މީހުން ފައްސިވެ، 758 މަރު\nވަކި ލާރި ފޮއްޗެއް ދިރުވާލި އިންޑިއާ ކުއްޖަކު މަރުވެއްޖެ\nކޮވިޑް-19: އިންޑިއާއިން އިތުރު ބައިލައްކައަށްވުރެ ގިނަ މީހުން ފައްސިވެ އިތުރު 852 މީހަކު މަރުވެއްޖެ\nއޮގަސްޓް 2, 2020 11:03\nގެރި އިންޑިއާ. ނާންނާތި ރާއްޖެ އަޅުވެތިކުރަން😡\nއޮގަސްޓް 2, 2020 13:04\nއޮގަސްޓް 2, 2020 14:58\nމަސްތުވެވިފަ ހުންނާނީ މިހާރު


SunOnline: Naasthaa programme ah 224 million rufiyaa haradhu kurevihjje, kaamiyaabu programme eh: Education Minister\nނާސްތާ ޕްރޮގްރާމަށް 224 މިލިއަން ރުފިޔާ ހަރަދު ކުރެވިއްޖެ، ކާމިޔާބު ޕްރޮގްރާމެއް: އެޑިއުކޭޝަން މިނިސްޓަރު\nއާމިނަތު ބަލްސަމް 02 Nov 2021, 12:50\nއެޑިއުކޭޝަން މިނިސްޓަރު އައިޝަތު އަލީ -- ފޮޓޯ/ ރައްޔިތުންގެ މަޖިލިސް\nސްކޫލު ކުދިންގެ ނާސްތާ ޕްރޮގްރާމަށް މިހާތަނަށް 224 މިލިއަން ރުފިޔާ ހަރަދުކޮށްފައިވާ ކަމަށާއި މިއީ މި ސަރުކާރުގެ އެންމެ ކާމިޔާބު އެއް ޕްރޮގްރާމްކަމަށް އެޑިއުކޭޝަން މިނިސްޓަރު އައިޝަތު އަލީ ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ދިއްގަރު ދާއިރާގެ މެންބަރު އިކްރާމް ހަސަން ކުރެއްވި ސުވާލަކަށް ޖަވާބު ދެއްވަމުން އެޑިއުކޭޝަން މިނިސްޓަރު ވިދާޅުވީ ނާސްތާ ޕްރޮގްރާމްގެ ދަށުން މީގެ ކުރިން ކޮންމެ ދުވަހަކު އެވްރެޖްކޮށް 49،000 ކުދިންނަށް ނާސްތާ ދެމުން ދިޔަ ކަމަށެވެ.\n"ނާސްތާ ޕްރޮގްރާމަކީ ހަގީގަތުގަ އަޅުގަނޑުމެން ސަރުކާރުން ކުރިއަށް ގެންދެވޭ އެންމެ ކާމިޔާބު އެއް ޕްރޮގްރާމް. މިކަމަށް މިހާރު ގާތްގަނޑަކަށް 224 މިލިއަން ރުފިޔާ ސަރުކާރުން ހަރަދު ކުރެވިއްޖެ،" މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ ނާސްތާ ޕްރޮގްރާމުގެ ސަބަބުން ދަރިވަރުންގެ ކިޔެވުމަށް އެދެވޭ ބަދަލުތަކެއް އައިސްފައިވާ ކަމަށެވެ. އަދި އެކަމާ ބެހޭ ދިރާސާއެއް އެޑިއުކޭޝަން މިނިސްޓްރީން އަންނަ އަހަރު ހަދާނެ ކަމަށެވެ.\n"އެއީ ކުދިން ފިލާވަޅުތަކަށް ވަރަށް ފޯކަސް ކުރޭ. ވަރުބަލިވެގެން ނުވަތަ ބަނޑުގަ ރިއްސައިގެން ބޮލުގަ ރިއްސައިގެން އުޅޭފަދަ ކަންތައްތައް ދިމާވުން ކުރިއާ ބަލާފަ މަދު،" މިނިސްޓަރު ވިދާޅުވިއެވެ.\nހަމައެއާއެކު އެ ޕްރޮގްރާމް ފެށި ފަހުން ކުދިން ސްކޫލަށް ހާޒިރުވާ މިންވަރު އިތުރުވެ، ގަޑި ޖެހިގެންދާ ކުދިންގެ އަދަދުވެސް ދަށަށް ގޮސްފައިވާކަން މިނިސްޓަރު ފާހަގަ ކުރެއްވިއެވެ.\n"އެއީ ކުދިންނަށް ލިބޭ ވަރަށް އުފާވެރި ވަގުތު ކޮޅެއް މިއީ ރައްޓެހިންނާ އެއްކޮށް ހެނދުނުގެ ނާސްތާ ނަގާލުން. އަދި ސްކޫލުގެ އިތުރު ހަރަކާތްތަކުގައި ބައިވެރިވުމަށްވެސް ކުދިންގެ ގައިގަ އެނާޖީ ހުރޭ،" މިނިސްޓަރު އިތުރަށް ވިދާޅުވިއެވެ.\nމިނިސްޓަރު އެހެން ވިދާޅުވި ނަމަވެސް، ހުޅުމާލޭ ދާއިރާގެ ކައުންސިލަރު އިބްރާހިމް ޝުޖާއު ވަނީ ނާސްތާ ޕްރޮގްރާމަކީ ސަރުކާރުން ހިންގި އިސްރާފެއްގެ ގޮތުގައި މީގެ ކުރިން ސިފަކުރައްވައިފައެވެ.\n"ޕާޓީ މީހުންނަށް ފައިދާވާ ގޮތަށް ތިކަން ކޮށްފައިވަނީ. ދަރިވަރުންގެ ދުޅަހެޔޮކަމަށް އެދޭނަމަ، ތި ޕްރޮގްރާމް ތިއަށްވުރެ ފުރިހަމަކޮށް ގެންދެވުނީސް. ކަންކުރަން ނޭނގެނީ،" ޝުޖާއު ވިދާޅުވިއެވެ.\nޝުޖާއު އެހެން ވިދާޅުވީ މި އަހަރު ތެރޭގައި ނާސްތާ ޕްރޮގްރާމް ނުހިންގަން އެޑިއުކޭޝަން މިނިސްޓްރީން މިދިޔަ ޖުލައި މަހު ނިންމުމުންނެވެ.


Mughnee ah MDP in alun thaaeed koffi | Mihaaru\nރައްޔިތުންގެ މަޖިލީހުގެ އިންތިހާބުގައި ތިނަދޫ އުތުރު ދާއިރާއަށް ވާދަކުރައްވާ އަބްދުލް މުޣުނީގެ ކޮނޑުގައި ކުރީގެ ރައީސް މުހައްމަދު ނަޝީދު ސޭޝް އަޅުއްވައި ދެއްވުމަށް ފަހު އޭނާއާ ސަލާމް ކުރައްވަނީ. ފޮޓޯ: އެމްޑީޕީ ސެކްރެެޓޭރިއަޓް\n27 މާޗް 2019 - 22:28 54 comments\nރައްޔިތުންގެ މަޖިލީހުގެ އިންތިހާބުގައި އެމްޑީޕީން ތިނަދޫ އުތުރު ދާއިރާއަށް ކުރިމަތިލާފައިވާ ކެންޑިޑޭޓް އަބްދުލް މުޣުނީއަށް ތާއީދު ނުކުރާނެކަން އިއުލާން ކުރުމަށް ފަހު އެމްޑީޕީގެ ލީޑަޝިޕްގެ އިސް ބޭފުޅުންތަކެއް ތިނަދު އަށް ވަޑައިގެން މިރޭ ބޭއްވި ޖަލްސާގައި ވަނީ އޭނާ އަކީ އެ ޕާޓީގެ ކެންޑިޑޭޓުގެ ގޮތުގައި ބަލައިގެންފަ އެވެ.\nއެމްޑީޕީގެ ކެންޑިޑޭޓްގެ ގޮތުގައި މުޣުނީގެ ކަރުގައި، އެޖެންޑާ 19 ގައި ސޭޝް އަޅުވައި ދެއްވީ ކުރީގެ ރައީސް މުހައްމަދު ނަޝީދެވެ.\nކުރީގެ އަންހެނުންނަށް އަނިޔާ ކުރި ކަމުގެ ތުހުމަތު އެޅިފައިވާ މުޣުނީ އަށް ތާއީދު ކުރަން އެމްޑީޕީން މި ނިންމީ، އެފަދަ ތުހުމަތެއް ކުރެވޭ ކެންޑިޑޭޓެއްގެ ކެމްޕޭންގައި އެ ޕާޓީން ބައިވެރިނުވާނެ ކަން އިއުލާން ކުރުމަށް ފަހު އެވެ.\nކެމްޕޭނަށް ނަޝީދު މިއަދު ތިނަދު އަށް ވަޑައިގަތުމުން ވެސް އެމަނިކުފާނަށް މަރުހަބާ ދެންނެވުމުގައި އިސްކޮށް އުޅުއްވީ މުޣުނީ އެވެ.\nހުވަދު އަތޮޅުގެ ދާއިރާތަކަށް ކުރިމަތިލައްވާފައިވާ ކެންޑިޑޭޓުންނާއި އެކު ނަޝީދު ސްޓޭޖްގައި\nމުޣުނީގެ ކުރީގެ އަންހެނުންނަށް ގެވެށި އަނިޔާކުރި ކަމުގެ މައްސަލަ ފެންމަތިވީ ސޯޝަލް މީޑިއާގައި އެ ވާހަކަ އޭނާ ހިއްސާ ކުރުމުންނެވެ. މީގެ 11 އަހަރު ކުރިން ހިނގާފައިވާ އެކަންތައްތަކާ ގުޅޭގޮތުން އެ އަންހެން މީހާ ބުނެފައި ވަނީ އެ މައްސަލަތައް ފުލުހުންނަށް އޭރު ހުށަހަޅާފައިވާ ކަމަށެވެ.\nއެކަމަކު މުޣުނީއާ ގުޅުން ހުރި އެއްވެސް ގެވެށި އަނިޔާގެ މައްސަލައެއް ހުށަހަޅާފައިވޭތޯ ބެލުމަށް އޭނާ ފުލުހުންނަށް ފޮނުވި ސިޓީ އަށް މިދިޔަ ހުކުރު ދުވަހު ފުލުހުން ދިން ޖަވާބުގައި ބުނެފައިވަނީ މުޣުނީގެ މައްޗަށް ތުހުމަތު ކުރެވޭ ގެވެށި އަނިޔާގެ މައްސަލައެއް އެއްވެސް އިރެއްގައި ފުލުހުންނަށް ހުށަހަޅާފައި ނުވާ ކަމަށެވެ. އޭގެ ފަހުން ވެސް އެމްޑީޕީން ބުނެފައި ވަނީ މުޣުނީގެ ތާއީދު އަނބުރާ ގެންދަން ނިންމި ނިންމުން ބަދަލެއް ނުވާނެ ކަމަށެވެ.\nއެމްޑީޕީގެ ނިންމުމާ ގުޅިގެން މުޣުނީ ވިދާޅުވެފައި ވަނީ ސޯޝަލް މީޑިއާގައި މީހަކު ކުރި ޓުވީޓަކަށް ހަމައެކަނި ބަލައި، ސުވާލެއް ވެސް ކުރުމެއް ނެތި އެމްޑީޕީގެ ތާއީދު އަނބުރާ ގެންދިއުމަކީ ހިތާމަ ކުރައްވާ ކަމަށެވެ.\nމުޣުނީއާ އެކު ތިނަދޫ އުތުރު ދާއިރާ އަށް ވާދަކުރައްވަނީ ކުރީގެ ރައީސް މައުމޫން އަބްދުލްގައްޔޫމްގެ ތާއީދާ އެކު އެ ދާއިރާގެ މިހާރުގެ މެމްބަރު ސައުދުﷲ ހިލްމީ އާއި އަމިއްލަ ގޮތުން ކުރިމަތިލައްވާފައިވާ އިކްލީލް އާދަމެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ގދ. ތިނަދޫ ރައްޔިތުންގެ މަޖިލިސް ރައްޔިތުންގެ މަޖިލީހުގެ އިންތިޚާބު 2019 ގެވެށި އަނިޔާ އަންހެނުން\nމުޣުނީ އަށް ކުރި ތާއީދު ގެންދިއުމުން މުޒާހަރާ ކޮށްފި


Hurihaa dhivehin ehen gaumakah badhalukuranee!\nހުރިހާ ދިވެހިން އެހެން ގައުމަކަށް ބަދަލުކުރަނީ!\nކަނޑުގެ ލޮނުގަނޑު އުފުލެމުންދިޔުމުގެ ސަބަބުން ތިމާވެށީގެ ރެފިއުޖީންނަށް ދިވެހިން ވާނެތީ، އެހެން ގައުމެއްގައި ދިވެހިން ވަޒަންވެރިކުރުވުމުގެ ޕުލޭނެއް ރައީސް މުހަންމަދު ނަޝީދު ހާމަކުރައްވައިފިއެވެ.\nދިވެހި ސަރުކާރުން ވިސްނަވަމުންގެންދަވަނީ އޮސްޓްރޭލިއާ، ސްރީލަންކާ ނޫނީ އިންޑިޔާގައި ދިވެހިން ވަޒަންވެރިކުރުވުމަށެވެ. ސަރުކާރުން ގަބޫލުކުރާގޮތުގައި ދިވެހިންނަށް އެންމެ ފުރުސަތު ބޮޑީ މި ގައުމުތަކުގައެވެ.\nދިވެހިން ވަޒަންވެރިކުރުވުމަށް، ސްރީލަންކާ އާއި އިންޑިޔާ އެކަށީގެންވަނީ ރާއްޖެ އާއި އެގައުމުތަކާއި ހުރި ދުރުމިން ކުޑަވުމާއި ސަގާފީގޮތުން ހުރި ގާތްކަމުގެ ސަބަބުންކަމަށް ރައީސް ނަޝީދު ވިދާޅުވެއެވެ. އަނެއްކޮޅުން އޮސްޓްރޭލިޔާ އަކީ މުއްސަނދި، ބިން ބޮޑު ގައުމަކަށް ވާތީ އެގައުމުވެސް ދިވެހިންނަށް އެކަށީގެންވާކަމަށް ރައީސް ވިދާޅުވެއެވެ. ނަމަވެސް، ދިވެހިން ވަޒަންވެރިކުރުވުމާއި ގުޅޭގޮތުން ރަސްމީ ސިފައެއްގައި އެއްވެސް ގައުމެއްގެ ސަރުކާރާއި އަދި ވާހަކަ ދައްކާފައި ނުވާކަމަށް ވެއެވެ.\nއޮސްޓްރޭލިޔާގެ މަޝްހޫރު ނޫހެއް ކަމަށްވާ ‘ދި އޭޖް’ގައިވާ ޚަބަރެއްގައި ބުނާގޮތުން، އައު ގައުމެއްގައި ދިވެހިން ވަޒަންވެރިކުރުވުމަށް ބިންގަތުމަށް ބޭނުންވާފައިސާ، ‘ސޮވެރިން ވެލްތު ފަންޑް’ އުފައްދައިގެން މިހާރު ސަރުކާރުންވަނީ ހަމަޖައްސާފައެވެ. ބިންގަތުމަށް ސޮވެރިން ވެލްތު ފަންޑެއް އުފައްދަވާ ވާހަކަ ކުރިން ރައީސް ނަޝީދު ވިދާޅުވެފައިވެއެވެ.\nދި އިންޓަގަވަންމެންޓަލް ޕެނަލް އޮން ކުލައިމެޓް ޗޭންޖް އިން ލަފާކުރާގޮތުގައި، އަންނަ ގަރުނުގައި ފަންސާސްނުވަ ސެންޓިމީޓަރަށް ކަނޑުގެ ލޮނުގަނޑު އުފުލޭނެއެވެ. އެހެންކަމަށް ވެއްޖެނަމަ، ދިވެހިރާއްޖޭގެ ގިނަ ރަށްތަކެއްގެ އިތުރުން ޕެސިފިކްގައިވާ ކުދި ޖަޒީރާ ގައުމުތައްކަމަށްވާ ކިރިބާސް އާއި ޓުވާލޫ ފަދަ ގައުމުތަކުގައިވެސް ދިރިނޫޅެވޭނެއެވެ. އަހަރަކު ތިން ރަށް ކަނޑު އަޑިއަށް ދާކަމަށާއި މިހާރުވެސް ރަށްގިރުމުގެ ސަބަބުން ސާދަ ވަރަކަށް ރަށުން މީހުން ބާލާފައިވާކަމަށް ރައީސްވަނީ ވިދާޅުވެފައެވެ.\nކަނޑުއަޑީގައި ކެބިނެޓް ބައްދަލުވުމެއް ބާއްވަވައި، އޮފީހާއި ރިޔާސީ ގަނޑުވަރުގެ ފުރާޅުގައި ސޯލާޕެނަލް ހަރުކުރައްވައިގެން ދުނިޔޭގެ ސަމާލުކަން ހޯއްދަވާފައިވާ، ރައީސް ނަޝީދު، “ދި އޭޖް” އަށް ވަރަށް ފަހުން ދެއްވި އިންޓަވިއުއެއްގައި ވިދާޅުވެފައިވަނީ، މޫސުމަށް އަންނަ ބަދަލުތަކުން ރާއްޖެ ހިމާޔަތްކުރުމަށް ކުރަންޖެހޭ މަސައްކަތުގައި މިހާރުވެސް ވަރަށް ގިނަ ގޮތްގޮތުން ބަލާއިރު ވަގުތުތަކެއްވަނީ ގެއްލިފައިކަމަށާއި، ކާރިސާއަކަށްފަހު ކާރިސާއެއް ކުރިމަތިވާން ފެށުމުން، ފިޔަވަޅުއެޅުމުން އޮންނާނީ މާބޮޑަށް ލަސްވެފައިކަމަށެވެ.\nކާބަން ނިއުޓްރަލް ގައުމަކަށް ރާއްޖެ ހެދުމަށް ސަރުކާރުން ފަށާފައިވާ މަސައްކަތަށް ދުނިޔޭގެ ތައުރީފް ލިބިފައިވާއިރު 2011 ވަނަ އަހަރު ސަރުކާރުންވަނީ ރާއްޖޭގައި ހިމާޔަތްކުރެވިފައިވާ ދިރޭ ތަކެތިގެ ލިސްޓަށް އިތުރު ބާރަ ބާވަތެއް އިތުރުކޮށްފައެވެ.\nބަހާއި ޢަމަލާ ދިމަލެއް ނުވޭ\nބައެއް ފަރާތްތަކުން ބުނަނީ ދިވެހިސަރުކާރުން ‘ގުރީން ކާޑް’ ނުވަތަ ތިމާވެށީގެ ވާހަކަދައްނީ، ތިމާވެއްޓާއިމެދު އެއްވެސް އިހްލާސްތެރިކަމެއް އޮވެގެން ނޫންކަމަށެވެ. ނަމަވެސް އެއީ ހަމައެކަނި ދުނިޔޭގެ ސަމާލުކަމާއި މަޝްހޫރުކަން ހޯދުމަށާއި އިތުރު ފައިސާ ހޯދުމަށް ދައްކާ ވާހަކައެއް ކަމަށެވެ. މިގޮތަށް ބުނާ ފަރާތްތަކުގެ ނަޒަރުގައި ސަރުކާރުގެ ސިޔާސަތު ރާވާފައިވަނީ ރާއްޖޭގެ ރަށްތަކުގެ ތަބީއީ ރީތިކަން ގެއްލެމުންދާގޮތަށެވެ.\nރާއްޖޭގެ ޓޫރިޒަމްގެ ސްލޯގަން ‘މޯލްޑީވްސް: އޯލްވޭޒް ނެޗުރަލް” ( ދިވެހިރާއްޖެ: އަބަދުވެސް ތަބީއީ ގޮތުގައި) އަށް ބަދަލުކޮށްފައިވީ ކަމަށް ވިޔަސް ވަރަށް ފަހުން، އާޓިފިޝަލް ރިސޯޓްރަށްތަކެއް ފަޅުހިއްކައިގެން މާލެ އަތޮޅުގައި ތަރައްގީކުރުމަށް ގަސްތުކުރާކަން ސަރުކާރުންވަނީ އިއުލާންކޮށްފައެވެ.\nރީތިފަޅުތައް ހިއްކުމުގެ އިތުރުން، 2004 ވަނަ އަހަރު ރާއްޖެއަށް ކުރިމަތިވި ސުނާމީކާރިސާގައި ބައެއް ރަށްރަށުގެ ހިމާޔަތަކަށްވި، ކުޅިތަކާއި ކަނޑޫފާތައް ހިއްކުމުގެ އިތުރަށް، އެތަންތަނުގެ ވެއްޓަށް ބީރެއްޓެހި ސްޕީޝީޒްތައްވެސް ވަނީ ތަޢާރަފްކޮށްފައެވެ.\nމިގޮތުން ނ. ކެނދިކުޅުދޫ ކުޅީގައި ހުއިފިލަނޑާ އާލާކުރުމުގެ ޕްރޮގުރާމެއް ރައީސް ނަޝީދުވަނީ މިދިޔަ އަހަރު ފައްޓަވައިދެއްވާފައެވެ. އަނެއްކޮޅުން ތަބީއީ ޚާއްސަ ސިފައެއް ލިބިފައިވާ ރަށެއް ކަމަށްވާ ގދ. ދިގުލާބައިދޫ ވަނީ، އެކުއާކަލްޗާގެ މަސައްކަތަށް ދޫކުރާގޮތަށް ސަރުކާރުން ހަމަޖައްސަވާފައެވެ.\nރާއްޖެގައި، ކޯމަސްފެންގަނޑެއް ތަރައްގީކުރުމަށް އަމިއްލަ ވިޔަފާރިވެރިއަކު ސަރުކާރަށް ހުށަހެޅުމުން، ތިމާވެށި ހިމާޔަތްކުރުމަށް މަސައްކަތްކުރާ ބައެއް ޖަމިއްޔާތަކުގެ ފާޑުކިޔުން ސަރުކާރަށް މިދިޔަ އަހަރު އަމާޒުވިއެވެ.\nސަރުކާރުން ރާއްޖޭގެ ފަޅުތައް ހިއްކުމަށް އިސްކަންދީފައިވާއިރު، ރާއްޖޭގެ އެންމެ ބޮޑު ކުނިގޮނޑުކަމަށްވާ ‘ތިލަފުށި’، ނުބެލެހެއްޓިގެން، ކުނިބުނި މާކަނޑަށް ބޭރުވެ، ކަނޑު ތަޣައްޔަރުވާ މައްސަލަ މިދިޔަ އަހަރު ވަނީ ހައްދުންނައްޓާފައެވެ.\nސިޔާސީ އިދިކޮޅު ފަރާތްތަކުން ބުނާގޮތުގައި، ބޭރުގެ މީޑިއާގައި، ރާއްޖެ އަޑިއަށްދާވާހަކަ ރައީސް ނަޝީދު ތަކުރާރުކޮށް ދައްކަވަމުންގެންދަވަނީ، އެއްވެސް ހިކުމަތްތެރިކަމެއްނެތިއެވެ. ނަތީޖާއެއްގެ ގޮތުން، ރާއްޖޭގެ ޓޫރިޒަމަށާއި، ނަމަށް ދަނީ ކިލަނބުކަން އަންނަމުންނެވެ. މީގެ ނަތީޖާއަކަށްވާނީ ބޭރުގެ އިންވެސްޓަރުން ރާއްޖެއަށް ފުރަގަސްދިނުން ކަމަށް އިދިކޮޅުފަރާތްތަކުން ދަނީ ބުނަމުންނެވެ.\nތިމާވެށީގެ މައްސަލަތައް ދުނިޔޭގެ ސަމާލުކަމަށް ގެނަން ދައްކަވާ ވާހަކަފުޅުތަކުގެ ސަބަބުން ކުރީގެ ރައީސް މައުމޫން ޢަބްދުލް ގައްޔޫމަށާއި ރައީސް މުހަންމަދު ނަޝީދަށްވަނީ ތަފާތު އެވޯޑްތަކާއި މަޝްހޫރުކަން ލިބިލައްވާފައެވެ. ނަމަވެސް، ތިމާވެއްޓަށް ލޯބިކުރާ ބައެއް ފަރާތްތަކުގެ ނަޒަރުގައި މައުމޫނުގެ ސަރުކާރެކޭ އެއްގޮތަށް ނަޝީދުގެ ސަރުކާރުންވެސް ތިމާވެއްޓާއި މެދު އެއްވެސް އިޚްލާސްތެރިކަމެއްނެތެވެ.\nތިމާވެށީގެ މައްސަލަތައް ހައްލުކުރުމަށް ލިބޭ ފައިސާ ދައުރުކުރާގޮތް ބެލުމަށް ދިރާސާކުރުމަށް އަމިއްލަ ޖަމިއްޔާއެއް ކަމަށްވާ ޓްރާންސްޕޭރަންސީ މޯލްޑިވްސްގެ ފަރާތުން މިހާރުވަނީ ނިންމާފައެވެ.


ޢަލީ ވަޙީދުގެ މައްޗަށް ދައުލަތުން ހަ ދަޢުވާއެއް އުފުލައިފި | Naares\nކުރީގެ ޓޫރިޒަމް މިނިސްޓަރ ޢަލީ ވަހީދުއަށް ތުހުމަތު ކުރަނީ ޖީންސީ ފުރައްސާރައާއި، ޖިންސީ އަނިޔާގެ މައްސަލަތައް\nކުރީގެ ޓޫރިޒަމް މިނިސްޓަރ ޢަލީ ވަޙީދުގެ މައްޗަށް ދައުލަތުން ހަ ދަޢުވާއެއް އުފުލައިފިއެވެ.\nޕްރޮސެކިއުޓަރ ޖެނެރަލްގެ އޮފީހުން ވިދާޅުވީ އަލީ ވަހީދުގެ މައްޗަށް ކުރާ ދައުވާތަކުގެ ލިޔެކިޔުންތައް މިހާރު ކްރިމިނަލް ކޯޓަށް ހުށައަޅާފައިވާ ކަމަށެވެ.\nއަލީ ވަޙީދުގެ މައްޗަށް ދައުލަތުން ހަ ދައުވާއެއް ވަނީ އުފުލާފައެވެ. ޕީޖީ އޮފީހުން ވިދާޅުވީ، ހދ. ކުޅުދުއްފުށި، ބަނދަރު، ޢަލީ ވަޙީދު، މިނިސްޓަރ އޮފް ޓޫރިޒަމްގެ މަޤާމުގައި ހުރިއިރު، ޢަލީ ވަޙީދުގެ މައްޗަށް ތުހުމަތުކުރެވުނު ޖިންސީ ފުރައްސާރަކުރުމާއި، ޖިންސީ ގޯޯނާކުރުމުގެ މައްސަލަތަކުގައި ދަޢުވާކުރުމަށް ކޯޓަށް ހުށައަޅާފައިވަނީ މިދިޔަ ބުދަ ދުވަހުކަމަށެވެ.\n1. ޤާނޫނު ނަންބަރު: 17/2014 (ޖިންސީ ކުށުގެ ޤާނޫނު) ގެ 16 ވަނަ މާއްދާގެ ދަށުން ޖިންސީ އަނިޔާ ކުރުމުގެ ކުށުގެ ދަޢުވާ.\n6. ޤާނޫނު ނަންބަރު: 9/2014 (ދިވެހިރާއްޖޭގެ ޤާނޫނުލްޢުޤޫބާތު) ގެ 412 ވަނަ މާއްދާއާއި، އެ ޤާނޫނުގެ 81 ވަނަ މާއްދާގެ ދަށުން ހުއްދަނޫން ޖިންސީ މުޢާމަލާތެއް ހިންގުމަށް އެދުމުގެ ކުށުގެ2ދަޢުވާ.\nޓޫރިޒަމް މިނިސްޓްރީގެ މުވައްޒަފުންތަކަކަށް ކުރީގެ މިނިސްޓަރ ޢަލީ ވަޙީދު ޖިންސީ އަނިޔާ ކުރިކަަމަށް ތުހުމަތުކުރެވޭ މައްސަލާގައި އޭނަގެ ގެ ފުލުހުން ވަނީ ބަލައި ފާސްކޮށްފައި ވާއިރު މިހާތަނަށް 15 މީހެއްގެ ބަޔާން ނަގާފައިވާކަމަށް ފުލުހުންވަނީ ވިދާޅުވެފައެވެ. އަދި މިމައްސަލާގެ ތަހުޤީގަށް ސުވާލުކުރުމަށް ޢަލީ ވަހީދުވެސް ވަނީ ފުލުހުންގެ ޢިދާރާއަށް ހާޒިރުކޮށްފައެވެ. މީގެ އިތުރުން މިމައްސަލައާއި ގުޅޭ އިތުރު ހެކި ހޯދުމުގެ މަސައްކަތްވެސް ކުރިއަށްދާކަމަށްވެސް ފުލުހުން ކުރިން ވިދާޅުވެފައިވެއެވެ.\nމަސައްކަތުގެ މާޙައުލުގައި ހިނގައިގެން ނުވާނެފަދަ އަޚްލާގީ މައްސަލަތަކެއް ޓުއަރިޒަމް މިނިސްޓްރީގައި ހިންގާފައި ވާކަމުގެ ޝަކުވާ އެމިނިސްޓްރީގެ މުވައްޒަފުންތަކެއް ރައީސުލްޖުމްހޫރިއްޔާއަށް ހުށަހެޅުމާއި ގުޅިގެން ޓޫރިޒަމް މިނިސްޓަރ ޢަލީ ވަޙީދު އިސްތިއުފާދެއްވުމަށް އަންގަވައި އިސްތިއުފާ ނުދެއްވުމުން ރައިސުލްޖުމްހޫރިއްޔާ ވަނީ އޭނާ ވަޒީރުކަމުން ވަކިކުރައްވާފައެވެ.


R. Dhuvaafaru bin hikkumuge mashroouge 60 insahtha masahkaiy nimijje. ދުވާފަރު ބިން ހިއްކުމުގެ މަޝްރޫޢުގެ 60 އިންސައްތަ މަސައްކަތް ނިމިއްޖެ – Meedhoo Times R. Dhuvaafaru bin hikkumuge mashroouge 60 insahtha masahkaiy nimijje.\nދުވާފަރު ބިން ހިއްކުމުގެ މަޝްރޫޢުގެ 60 އިންސައްތަ މަސައްކަތް ނިމިއްޖެ\nMay 27, 2021 | އިބްރާހިމް ރަފްހާން\nރ. ދުވާފަރު ބިން ހިއްކުމުގެ މަޝްރޫޢުގެ 60 އިންސައްތަ މަސައްކަތް ނިމިފައިވާކަމަށް އެ މަޝްރޫޢު ކުރިއަށް ގެންދާ އެމް.ޓީ.ސީ.ސީން ބުނެފިއެވެ.\nމި މަޝްރޫޢުގެ ދަށުން، 22.2 ހެކްޓަރުގެ ބިންހިއްކުމާއި ގޮނޑުދޮށް ހިމާޔަތް ކުރުމާއި، 423 މީޓަރުގެ ސަރަޙައްދެއްގައި ބޮޑުހިލައިގެ ރިވެޓްމެންޓް ޖެހުމާއި، 70 މީޓަރުގެ ސަރަޙައްދެއްގައި ބޭރުތޮށިލުމުގެ މަސައްކަތް ހިމެނެއެވެ.\nމި މަޝްރޫޢުއަކީ ދައުލަތުގެ ބަޖެޓުން 143 މިލިއަން ރުފިޔާ ހަރަދުކޮށްގެން ކުރިއަށް ގެންދާ މަޝްރޫޢުއެކެވެ. ދުވާފަރު ބިން ހިއްކުމުގެ މަސައްކަތް އެމް.ޓީ.ސީ.ސީ އާއި ހަވާލުކޮށްފައިވަނީ 445 ދުވަހުގެ ތެރޭގައި ނިންމާ ގޮތަށެވެ.


Ineffective - Inglês - Maldiviano Traduçãoeexemplos\nVocê procurou por: ineffective (Inglês - Maldiviano)\nAs for the unbelievers, they will suffer misfortunes, and their deeds will be rendered ineffective.\nكافر ވިމީހުން (ދަންނާށެވެ!) ފަހެ، އެއުރެންނަށް ހަލާކާއި، އަބާއްޖަވެރިކަންހުށްޓެވެ. އަދި، އެކަލާނގެ އެއުރެންގެ عمل ތައް ގެއްލެނިކުރެއްވިއެވެ.\nAnd (as for) those who disbelieve, for them is destruction and He has made their deeds ineffective.\n(اللَّه އަށާއި، އެކަލާނގެ رسول އާއަށް) كافر ވެ، އަދި اللَّه ގެމަގުން (އެހެންމީހުން) އެއްކިބާކުރި މީހުންގެ عمل ތައް އެކަލާނގެ باطل ކުރެއްވިއެވެ.\nAnd it so happened that when they entered the city (by many gates) as their father had directed them, this precautionary measure proved ineffective against Allah's will. There was an uneasiness in Jacob's soul which he so tried to remove.\nއަދި އެއުރެންގެ ބައްޕާ أمر ކުރެއްވިގޮތަށް، އެއުރެންގޮސް ވަންހިނދު އެކަލޭގެފާނަކަށް اللَّه ގެ حضرة ން އެއްވެސްކަމެއް އެއުރެންނަކަށް ފުއްދައެއް ނުދެއްވުނެވެ. ހަމައެކަނި، يعقوب ގެފާނުގެ ހިތްޕުޅުގައިއޮތް ބޭނުމެއް މެނުވީ ނުފުދެތެވެ. (އެއީ يعقوب ގެފާނު ވިދާޅުވިގޮތަށް އެއުރެން އެކަން ކުރުމެވެ.) އަދި ހަމަކަށަވަރުން، އެކަލޭގެފާނީ، ތިމަންރަސްކަލާނގެ އެކަލޭގެފާނަށް އުނގަންނައިދެއްވި އެއްޗެއް ރަނގަޅަށް ދެނެހުންނެވި ބޭކަލެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\nRighteous women are obedient and watchful in the absence [of their husbands] in guarding what Allah has enjoined [them] to guard. As for those [wives] whose misconduct you fear, [first] advise them, and [if ineffective] keep away from them in the bed, and [as the last resort] beat them.\nފިރިހެނުންނަކީ، އަންހެނުންގެ މައްޗަށް ރައްކާތެރިވެ ބެލެހެއްޓުމުގައި قائم ވެގެންތިބޭ ބަޔެކެވެ. (އެއީ) އެއުރެންގެ އެއްބަޔެއްގެ މައްޗަށް އަނެއްބަޔަކު اللَّه މާތްކުރައްވައި، އިތުރުކުރައްވާފައިވާ ކަމަށްޓަކައެވެ. އަދި، އެއުރެންގެ މުދަލުން ހޭދަކޮށްފައިވާ ކަމަށްޓަކައެވެ. ފަހެ، ހެޔޮލަފާ އަންހެނުންނަކީ، ކިޔަމަންތެރި އަންހެނުންނެވެ. ރައްކާތެރިކުރުމަށް اللَّه އެންގެވި ކަންތައް، ސިއްރުގައިވެސް، ރައްކާތެރިކުރާ އަންހެނުންނެވެ. އެކަނބަލުން ނުކިޔަމަންތެރިވެދާނެކަމަށް، ތިޔަބައިމީހުން ބިރުގަންނަނަމަ، ފަހެ، އެކަނބަލުންނަށް نصيحة ދޭށެވެ! އަދި، އެކަނބަލުންނާއެކު އެއްދާންކުރުން ދޫކޮށްލާށެވެ! އަދި، އެކަނބަލުންގެ ގައިގައި (ހާނީއްކަ ނުވާގޮތުން) ޖަހާށެވެ! ފަހެ، ތިޔަބައިމީހުންނަށް އެކަނބަލުން ކިޔަމަންވެއްޖެނަމަ، އެކަނބަލުންގެ މައްޗަށް (އަނިޔާވެރި) މަގަކަށް ނޭދޭށެވެ! ހަމަކަށަވަރުން، اللَّه އީ، އެންމެ މަތިވެރި، އެންމެ ބޮޑު ރަސްކަލާނގެ ކަމުގައިވެއެވެ.\nThose who believe fight in the way of God; and those who do not, only fight for the powers of evil; so you should fight the allies of Satan. Surely the stratagem of Satan is ineffective.\nإيمان ވި މީހުން اللَّه ގެ މަގުގައި ހަނގުރާމަކުރެތެވެ. އަދި، كافر ވި މީހުން شيطان އާގެ މަގުގައި ހަނގުރާމަކުރެތެވެ. ފަހެ، ތިޔަބައިމީހުން شيطان އާގެ ވާގިވެރިންނާ ހަނގުރާމަކުރާށެވެ! ހަމަކަށަވަރުން، شيطان އާގެ ކެހިވެރިކަންވަނީ ނިކަމެތިވެގެންނެވެ.\nmessage 23 (Inglês>Búlgaro)филистимской (Russo>Indonésio)maksud battle (Inglês>Malaio)aap india kab aa rahe ho (Hindi>Inglês)kaksha mein pehla din (Inglês>Hindi)una noche magica (Espanhol>Inglês)ano ang swag sa tagalog (Inglês>Tagalo)consecrabis (Latim>Inglês)making origami (Inglês>Tagalo)alvleesklier (Holandês>Alemão)surat tunjuk sebab (Malaio>Inglês)infortunadamente (Espanhol>Inglês)coordinamento organizzativo (Italiano>Inglês)patawad hindi ko naman sinasadyang sabihin yon (Tagalo>Inglês)punteggio extra gianos (Italiano>Inglês)nestabilnou (Eslovaco>Alemão)ungkvæg (Dinamarquês >Inglês)databasfönstrets (Sueco>Inglês) communicatiesysteem (Holandês>Inglês)aaj main nahi aaunga office (Hindi>Inglês)unseren (Alemão>Japonês)vale (Estoniano>Holandês)lavangam in english (Telugu>Inglês)home time (Inglês>Zulu)poskytovatelů (Tcheco>Galego)


އަޚްލާޤު Archives - މަހަލްދީބް ފައުންޑޭޝަން\nމާތްﷲ ވަޙީކުރައްވާފައިވެއެވެ. فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا ﴿١٠﴾ يُرْسِلِ السَّمَاءَ عَلَيْكُم مِّدْرَارًا ﴿١١﴾ وَيُمْدِدْكُم بِأَمْوَالٍ وَبَنِينَ وَيَجْعَل لَّكُمْ جَنَّاتٍ وَيَجْعَل لَّكُمْ أَنْهَارًا ﴿١٢﴾ سورة نوح ފަހެ، ތިމަންކަލޭގެފާނު ވިދާޅުވީމެވެ. ތިޔަބައިމީހުންގެ ވެރިރަސްކަލާނގެ حضرة ގައި ފާފަފުއްސެވުމަށްއެދި، ތިޔަބައިމީހުން ދަންނަވާށެވެ! ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ ރަސްކަލާނގެކަމުގައިވެއެވެ. (އޭރުން) އެކަލާނގެ ތިޔަބައިމީހުންގެ މައްޗަށް ބޯކޮށް (ވެހޭގޮތުގައި) ވާރޭ ފޮނުއްވާނެތެވެ. އަދި ...\nހިތާމަނުކުރާށެވެ (30) : އުފާވެރިކަން ލިއްބައިދޭ ބައެއް ކަންކަން.\nލިޔުއްވީ: ޒާހިޔާ ނަޢީމް|2020-10-07T21:41:56+05:00October 7th, 2020|އަޚްލާޤު, ޢަޤީދާ, ދީން|\nހެޔޮ ޢަމަލު مَنْ عَمِلَ صَالِحًا مِّن ذَكَرٍ أَوْ أُنثَىٰ وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً ۖ وَلَنَجْزِيَنَّهُمْ أَجْرَهُم بِأَحْسَنِ مَا كَانُوا يَعْمَلُونَ مؤمن އަކު ކަމުގައިވާ حال، ފިރިހެނުންގެ ތެރެއިންވިޔަސް، ނުވަތަ އަންހެނުންގެ ތެރެއިންވިޔަސް، صالح عمل އެއް ކޮށްފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަންރަސްކަލާނގެ ދެއްވާހުށީމެވެ. އަދި ހަމަކަށަވަރުން، އެއުރެން عمل ކޮށް އުޅުނު ...\nހިތާމަނުކުރާށެވެ (28): ވިސްނާފިކުރު ކުރުމަށް ވަގުތުކޮޅެއް ހުސްކޮށްލާށެވެ. ހިނިތުންވެލާށެވެ.\nލިޔުއްވީ: ޒާހިޔާ ނަޢީމް|2020-09-23T21:57:31+05:00September 23rd, 2020|އަޚްލާޤު, ޢަޤީދާ, ދީން|\nއިއްޔެ ހިތާމަ ކުރިކަމަށްޓަކައި، މިއަދު ތިބާގެ ޙާލަތު ރަނގަޅެވެގެންނެއް ނުދެއެވެ. ދަރިފުޅު ފާސްނުވުމުން, އެކަމާ ފިކުރުބޮޑުވެ ކަންބޮޑުވުމުން، ތިބާގެ ދަރިފުޅު ފާސް ނުވި ނުވުން ފާސްވިކަމަށް ބަދަލުވާނެ ހެއްޔެވެ؟ ތިބާގެ ބައްޕަ މަރުވުމުން ނާއުއްމީދުވެ ދިރިއުޅުމުން، ބައްޕަ ދުނިޔެއަށް އަންނާނެ ހެއްޔެވެ؟ ތިބާގެ ވިޔަފާރި ހުއްޓުމަކަށް އައުމުން ހިތާމަކުރެއެވެ. މިކަމުން، ތިބާގެ ވިޔަފާރިން ލިބުނު ގެއްލުން ފައިދާ އަށް ބަދަލުވެ ޙާލަތު ރަނގަޅު ވި ހެއްޔެވެ؟ ހިތާމަނުކުރާށެވެ. މުޞީބާތެއް ކުރިމަތިވުމުން، ...\nހިތާމަނުކުރާށެވެ (26) : މާތް ﷲ ދެއްވި ނިޢުމަތްތަކަށް ޝުކުރުވެރިވެއްޖެނަމަ، ތިބާ އަކީ އެންމެ މުއްސަނދި މީހާ އެވެ.\nލިޔުއްވީ: ޒާހިޔާ ނަޢީމް|2020-09-14T20:40:03+05:00September 16th, 2020|އަޚްލާޤު, ޢަޤީދާ, ދީން|\nމުދަލާއި ދަރިންނާއި ގެދޮރާއި ހުނަރު ގައި ތިބާ އަށް ދެއްވާފައިވާ މިންވަރަށް ރުހެން ޖެހެއެވެ. فَخُذْ مَا آتَيْتُكَ وَكُن مِّنَ الشَّاكِرِينَ ފަހެ، ތިމަންރަސްކަލާނގެ ކަލޭގެފާނަށް ދެއްވި ކަންކަމުގައި ހިފަހައްޓަވާށެވެ! އަދި شكر ކުރާ މީހުންގެ ތެރެއިން ކަލޭގެފާނު ވެވަޑައިގަންނަވާށެވެ! ( سورة الأعراف 144 ) އިސްލާމް ދީނުގެ އެންމެ ކުރީ ޖީލުތަކުގައި، ތަޤުވާވެރި މީހުންނާއި، ޢިލްމުވެރިންގެ ތެރޭގައި ގިނައީ ފަޤީރުންނެވެ. އެހެން އެކަން އޮތް ކަމުގައި ...\nހިތާމަނުކުރާށެވެ (25) : މުސްތަޤުބަލު\nލިޔުއްވީ: ޒާހިޔާ ނަޢީމް|2020-09-10T09:55:49+05:00September 12th, 2020|އަޚްލާޤު, ޢަޤީދާ, ދީން|\nމާތް ﷲ ވަޙީ ކުރައްވާފައިވެއެވެ. أَتَىٰ أَمْرُ اللَّـهِ فَلَا تَسْتَعْجِلُوهُ ۚ اللَّه ގެ أمر ފުޅު އަތުވެއްޖެއެވެ. ފަހެ، ތިޔަބައިމީހުން އެކަން އަވަސްވުމަށް ނޭދޭށެވެ! (سورة النحل 1) ކުރިއަށް އޮތްތަނުގައި ވާނޭ ކަމަކާމެދު އަވަސްވެ ނުގަންނާށެވެ. މޭވާ ރަނގަޅަށް ދޮން ނުވަނީސް ގަހުން ބިނދެލުމަކީ ބުއްދިވެރިކަމެއް ކަމަށް ޤަބޫލުކުރެވޭ ހެއްޔެވެ؟ މާދަމާ އަކީ ވުޖޫދުގައި ނެތް އެއްޗެކެވެ. އެއީ މިއަދަށް ބަލާއިރު ހަޤީޤަތެއްވާ އެއްޗެއްނޫނެވެ. ދެން ...


އެމްޑީޕީއަށް ސަލާމަތްތެރި ކަމާއިއެކު ސިޔާސީ ޙަރަކާތްތައް ހިންގޭނޭ ވެއްޓެއް ޤާއިމްކޮށް ދެއްވުމަށް އިލެކްޝަންސް ކޮމިނިޝަންގައި ދަންނަވައިފި – Maldivian Democratic Party\nއެމްޑީޕީއަށް ސަލާމަތްތެރި ކަމާއިއެކު ސިޔާސީ ޙަރަކާތްތައް ހިންގޭނޭ ވެއްޓެއް ޤާއިމްކޮށް ދެއްވުމަށް އިލެކްޝަންސް ކޮމިނިޝަންގައި ދަންނަވައިފި\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ފަރާތުން ޤާނޫނާއި ޤަވާއިދާއި އެއްގޮތަށް ހިންގަމުން ގެންދާ ސުލްޙަވެރި ސިޔާސީ ހަރަކާތްތަކަށް މޯލްޑިވްސް ޕޮލިސް ސާރވިސްގެ ފަރާތުން ތަކުރާރުކޮށް ހުރަސް އަޅަމުން ގެންދާތީއާއި، އެމްޑީޕީ އާއި އެ ޕާޓީއަށް ތާޢީދުކުރާ ފަރާތްތަކާއިމެދު ޕޮލިސް ސަރވިސްގެ ޢަމަލުތައް އަނިޔާވެރިކަމާއި ހަރުކަށިކޮށް ހުންނާތީ، އެމްޑީޕީއަށް ސަލާމަތްތެރި ކަމާއިއެކު ސިޔާސީ ޙަރަކާތްތައް ހިންގޭނޭ ވެއްޓެއް ޤާއިމްކޮށް ދެއްވުމަށް އިލެކްޝަންސް ކޮމިޝަންގައި ދަންނަވައިފިއެވެ.\nއެމްޑީޕީން މިއަދު އިލެކްޝަންސް ކޮމިޝަނަށް ފޮނުވި ސިޓީއެއްގައިވަނީ، އެމްޑީޕީއަކީ އަބަދުވެސް ސުލްހަވެރި ސިޔާސީ ހަރަކާތް ހިންގަމުންގެންދާ ޕާޓީއެއްކަމާއި، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި، ޤާނޫނުތަކާއި، ޤަވާއިދުތަކަށް އިޙްތިރާމްކުރާ ޕާޓީއެއްކަމަށެވެ.\nއެހެން ނަމަވެސް، މޯލްޑިވްސް ޕޮލިސް ސަރވިސްގެ ފަރާތުން އެބޭފުޅުންނަށް ޤާނޫނީ ގޮތުން ލިބިގެންވާ ބާރު ނަހަމަ ގޮތުގައި، އެމްޑީޕީއަށް ފިއްތުންތައް ކުރިމަތި ކުރުމަށް ތަކުރާރުކޮށް ބޭނުންކުރަމުންދާކަން މި ސިޓީގައި ފާހަގަކުރައްވާފައި ވެއެވެ. އެގޮތުން، މާލޭ ސިޓީ ކައުންސިލުގެ ހުއްދަ އާއިއެކު ރާޅުގަނޑު ސަރަހައްދުގައި އެމްޑީޕީގެ ހަރަކާތްތައް ހިންގަމުން ދިޔައިރު،7މާޗް 2012 ދުވަހުގެ ރޭ އެތަނަށް ފުލުހުންވަދެ، އެތަނުގައި ތިބި އެމްޑީޕީއަށް ތާއީދުކުރާ މީހުންނަށް އަނިޔާކޮށް، ސްޓޭޖްމަތީގައި ހުރި ޕޯޑިއަމް ހަލާކުކޮށްލާ، ގޮނޑިތަކާއި ޕާޓީގެ އެހެނިހެން މުދަލަށް ގެންލުންދީ، 19 މާޗް 2012 ދުވަހު ފުލުހުނާއި ސިފައިން ރާޅުގަނޑު ސަރަހަށްދަށް ވަދެ އެތަން ރޫޅާލައި، އެތަނުގައި ހުރި ޕާޓީގެ ހުރިހާމުދަލެއް ގެންދިއުމަށް ފަހު، މިއަދާ ހަމައަށްވެސް އެމުދާތައް ޕާޓީއާއި ޙާވާލުކުރަން ފުލުހުން އިންކާރުކޮށްފައިވާކަން ބަޔާންކޮށްފައިވެއެވެ.\nމީގެއިތުރުން، ޕާޓީގެ ހަރަކާތް ތަކުގައި ބޭނުންކުރާ ދިދަ، ޕްލަކާޑު، އަޑުގަދަކުރާ ފަދަ ތަކެތި ތަކުރާރުކޮށް ޤާނޫނާއި ޚިލާފަށް އަތުލަމުންދާ ކަމާއި، އެތަކެތި އަތުލުމަށްފަހު އަނބުރާ ނުދޭކަންވެސް އިލެކްޝަންސް ކޮމިޝަންގެ ސަމާލުކަމަށް ވަނީ ގެނެސްފައެވެ. އަދި، ޕާޓީގެ ފަރާތުން ބާއްވާ އެކިއެކި މުޒާހަރާތަކަށް ހުރަސް އަޅާ، ފުލުހުންގެ އިންޓެލް މީހުން ޕާޓީގެ މުޒާހިރާތަކަށާއި އުސްފަސްގަނޑު ސަރަހައްދަށް ފޮނުވައި، ހަމަނުޖެހުންތައް ހިންގުވަމުން ގެންދާކަން ފާހަގަކުރެވިފައިވާކަމަށް މި ސިޓީގައި ބަޔާންކޮށްފައިވެއެވެ. އަދި، ދިވެހިރާއްޖޭގެ ޖުމްހޫރިއްޔާގެ ޤާނޫން އަސާސީން ކޮންމެ ދިވެހި ރައްޔިތަކަށް ލިބިދީފައިވާ ސިޔާސީ ހަރަކާތް ތަކުގައި ބައިވެރިވުމާއި، ޚިޔާލު ފާޅުކުރުމާއި، އެއްވެ އުޅުމުގެ މިނިވަންކަންވެސް ނިގުޅައި ގަންނަމުންދާކަމާއި، އެމްޑީޕީއަށް ތާއީދުކުރާ މެންބަރުން ގިނަ އަދަދަކަށް ޙައްޔަރުކުރުމާއި، އެމީހުންނަށް އަނިޔާކުރުމާއި ބިރުދެއްކުން ތަކުރާރު ކުރަމުންދާ ކަމުގައިވެސް އެމްޑީޕީގެ ސިޓީގައި ދަންނަވާފައިވެއެވެ.


ކަސްޓަމްސް އޮފިސަރުންނާއި ފުލުހުން ލިޓަސް ފިހާރައަށް ވަނުން :: މިކަލް ނޫސް\nކަސްޓަމްސް އޮފިސަރުންނާއި ފުލުހުން ލިޓަސް ފިހާރައަށް ވަނުން\n22 ޖުލައި 2017 18:06\nބަލަމުންދާ މައްސަލައަކާ ގުޅިގެން ތަހުގީގަށް ބޭނުންވާ ބައެއް މައުލޫމާތު ހޯދުމަށް ކަމަށް ބުނެ މޯލްޑިވްސް ކަސްޓަމްސް ސާވިސްއިން މ. ފާރޮށިގޭގައި ހުންނަ ލިޓަސް ކުންފުނީގެ އޮފީހަށް މިދިޔަ ބުރާސްފަތު ދުވަހު ވަދެފައިވާއިރު ލިޓަސް ކުންފުންޏާއި ފުވައްމުލަކު އުތުރު ދާއިރާގެ މެމްބަރު އަލީ ޝާހާއި ގުޅުން އޮންނަކަމަށް ބައެއް ފަރާތްތަކުން ހާމަކުރެއެވެ.\nލިޓަސް އޮފީހަށް ފުލުހުން ވަނުމާއި ގުޅިގެން ފުލުހުންނާއި ހަވާލާދީ ސަން އޮންލައިނުން ރިޕޯޓްކޮށްފައިވަނީ ފުލުހުން އެތަނުގައި ހަރަކާތްތެރި ވަމުންދިޔައީ ކަސްޓަމްސްގެ އެދުމުގެމަތިން، އެފަރާތަށް އެހީތެރިކަން ފޯރު ކޮށްދިނުމަށް ކަމަށެވެ. ކަސްޓަމްސް އާއި ގުޅުން ހުންނަ މިފަދަ ކަންތައްތަކުގައި އޮފީސް އޮފީހަށް ފުލުހުންނާއި ކަސްޓަމްސްގެ އޮފިސަރުން ވަނުމަކީ ރާއްޖޭގައި އާންމު ކަމެއްނޫނެވެ. މިފަދަ ނާދިރު ކަމެއް ހިގަމުންދާއިރު ފަރުދާގެ އަނެއްފަރާތުން މިކުންފުންޏާއި ފުވައްމުލަކު އުތުރު ދާއިރާގެ މެމްބަރު އަލީ ޝާހާއި ގުޅުވައިގެން ވާހަކަވެސް ދެކެވެއެވެ.\nއެމައްސަލަ ރިޕޯޓްކުރި ސަން އޮންލައިނުން އެދުވަހު ރިޕޯޓްކޮށްފައި ވަނީ ލިޓަސް ކުންފުންޏަކީ ފުވައްމުލަކު އުތުރު ދާއިރާގެ މެމްބަރު އަލީ ޝާހުގެ ހިއްސާ އޮންނަ ކުންފުންޏެއް ކަމަށެވެ. ނަމަވެސް އެޚަބަރުގެ އެބައި ސަން އޮންލައިނުން ފަހުން ވަނީ ނަގާފައެވެ. މިކަލް ނޫހާއި ވާހަކަދެއްކި ލިޓަސް އާއި ގުޅުން އޮންނަ ފަރާތަކުން ހާމަކުރި ގޮތުގައި ލިޓަސް ކުންފުނީގައި އަލީ ޝާހުގެ ހިއްސާއެއް ނޯވެއެވެ.\nނަމަވެސް، ލިޓަސް ހިއްސާދާރުންނާއި އަލީ ޝާހާއި ކުރިންވެސް (މަޖިލީހަށް ހޮވުމުގެ ކުރިންވެސް) ގުޅުން އޮވެއެވެ. އިތުރަށް ވާހަކަ ދައްކަވަމުން ނަންނުޖެހުމަށް އެދި އެފަރާތުން ހާމަކުރި ގޮތުގައި ލިޓަސް އަށް ކަސްޓަމުގެ އޮފިސަރުންނާއި ފުލުހުންވަދެ އެތަނުގެ ކޮމްޕިއުޓާއެއް ވަނީ ގެންގޮސްފައެވެ. ފުވައްމުލަކުގައި ވެސް ވަނީ ލިޓަސްގެ ފިހާރައެއް ގާއިމުކޮށްފައެވެ.


Maamigili Narudhamaage Nizaamu Raees Ifthithaahu Kohdhehvaifi\nރައީސް ޔާމީން މާމިގިލީ ރައްޔިތުންނާއި ސަލާމްކުރައްވަނީ-- ފޮޓޯ: ރައީސް އޮފީސް\nމާމިގިލީ ނަރުދަމާގެ ނިޒާމު ރައީސް އިފްތިތާހުކޮށްދެއްވައިފި\nދެމެހެއްޓެނިވި ގޮތެއްގައި ރައްކާތެރި ނަރުދަމާގެ ހިދުމަތް ފޯރުކޮށްދެވޭނޭ ނިޒާމެއް ގާއިމު ކުރުމަށް ސަރުކާރުން މިހާރު ކުރަމުން އަންނަ މަސައްކަތުގެ ތެރެއިން އދ. މާމިގިލީގައި ގާއިމުކޮށްފައިވާ ނަރުދަމާގެ ނިޒާމު ރައީސް އަބްދުﷲ ޔާމީން އިފްތިތާހުކޮށް ދެއްވައިފިއެވެ.\nއެރަށުގައި ނަރުދަމާގެ ނިޒާމު ސަރުކާރުން ގާއިމުކޮށްފައިވަނީ މާލޭ ވޯޓަރ އެންޑް ސްވަރޭޖް (އެމްޑަބްލިއުއެސްސީ) އާ ހަވާލުކޮށްގެންނެވެ. އެގޮތުން އެމަޝްރޫއުއަކީ 69,818,360.67 ރ. (ފަސްދޮޅަސް ނުވަމިލިޔަން، އަށްސަތޭކަ އަށާރަ ހާސް ތިންސަތޭކަ ފަސްދޮޅަސް ރުފިޔާ ފަސްދޮޅަސް ހަތް ލާރި) ދިވެހި ރުފިޔާގެ މަޝްރޫއެކެވެ.\nމާމިގިލީ ނަރުދަމާގެ މަޝްރޫއުގެ ދަށުން ފަސް ޕަމްޕް ސްޓޭޝަން ބަހައްޓައި 19 ކިލޯ މީޓަރުގެ ނަރުދަމާ ވިއުގައެއް ވަނީ ގާއިމުކޮށްފައެވެ. އަދި ރަށުން އުފެދޭ ނަޖިސް ބޭރުކުރުމަށް 300 މީޓަރުގެ އައުޓް ފޯލް ހޮޅި ވަނީ އަޅާފައެވެ. އެރަށުގެ 516 ގެއަކަށް މިހާރު އެހިދުމަތް އަންނަނީ ދެމުންނެވެ.\nނަރުދަމާ އދ. މާމިނގިލި ރައީސް ޔާމީން


އަންދާސީ ހިސާބު ބޭނުންވެއްޖެ - Canon Printer Consumables Supply For One Year\nމި އޮތޯރިޓީގައި ބޭނުންކުރާ Canon ބްރޭންޑްގެ ޕްރިންޓަރުތަކަށް ބޭނުންވާ ޓޯނަރ/ކާޓްރީޖްގެ 1 (އެކެއް) އަހަރު ދުވަހުގެ ސްޓޮކް ސަޕްލައިކޮށްދޭނެ ފަރާތެއް ހޯދަން ބޭނުންވެގެން 26 ޑިސެންބަރު 2019 ގައި ކުރި IUL)220-AS/1/2019/109) ފުރަތަމަ އިޢުލާނާ ގުޅިގެން އެކަށީގެންވާ ތަރުޙީބެއް ލިބިފައިނުވާތީ ދެންނެވުނު ތަކެތި ހޯދުމަށް އަލުން އިޢުލާނުކުރަމެވެ.\nވީމާ މި އިޢުލާނާއެކު ދީފައިވާ މަޢުލޫމާތު ކަރުދާހުގައިވާ ތަފްސީލާ އެއްގޮތަށް މި އޮތޯރިޓީން ކުރާ އޯޑަރުތަކަށް މި ތަކެތި ސަޕްލައިކުރުމަށް ޝައުޤުވެރިވެވަޑައިގަންނަވާ ފަރާތްތަކުން ތިރީގައި މި ދަންނަވާ ތާރީޚުގައި މި އޮތޯރިޓީގެ ދެވަނަ ފަންގިފިލާއަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nއަންދާސީހިސާބު ތައްޔާރު ކުރައްވަން ވާނީ މި އިޢުލާނާއެކު އެޓޭޗް ކޮށްފައިވާ މަޢުލޫމާތު ކަރުދާހަށް ސަމާލުކަން ދެއްވައިގެންނެވެ. މަޢުލޫމާތު ކަރުދާހުގައި ބަޔާންކޮށްފައިވާ ކަންތައްތައް ފުރިހަމަ ނުވާ އަންދާސީހިސާބުތައް ބަލައިނުގަނެވޭނެއެވެ.\nސުންގަޑި: 21 ޖަނަވަރީ 2020 1100


ނަރުވާ ބިބީ - ވިކިޕީޑިއާ\nނަރުވާ ބިބީ(ސައިންޓިފިކް ނަން: Chaetodon auriga)ނުވަތަ (އިނގިރޭސި ބަހުން: Threadfin butterflyfish) އަކީ ރާއްޖޭގެ ފަރުފަޅުތަކުގެ ބޭރުގައި އަދި އެތެރޭގައި ހުންނަ މުރަކަތަކުގެ ކައިރީގައި ދިރިއުޅޭ މަހެކެވެ. މިއީ ދިވެހިން އާންމުކޮށް ކެއުމަށް ބޭނުންކޮށް އުޅޭ މަހެއް ނޫނަސް، ދިރޭމަސް ބޭރުކުރާ ފަރާތްތަކުން މިބާވަތުގެ ބިބީތައް ރާއްޖޭގެ ފަރުފަޅުގެ ބޭރަށް ފީނައިގެން ގިނަ އަދަދަކަށް ހިފާއުޅެއެވެ.\nބިބީ އާއިލާގެ މަސްމަހަށް ވަކިވަކިން ނަންދެވިފައި ނެތުމާއެކު، މިމަހަށް މަހުގެ ބޭރު ބައްޓަމުން އެންމެ ރަގަޅަށް އަޅައިގަންނަ، ގިނަ ބިބީތަކުގެ ނުހުންނަ، ސިފައެއްކަމަށްވާ މަހުގެ މަތީ ކޮތަރިބައިގެ ފަހަތުން މަހުގެ ފަހަތަށް ދިގުވެފައި ހުންނަ ނަރުވައެއް ހުރުމާއެކު، މިމަހަށް ނަރުވާ ބިބީ ކިޔާ ނަންދީފައި ވަނީ އެވެ.\nނަރުވާ ބިބީ އަކީ އެކަހެރިކޮށް، ޖޯޑުޖޯޑަށް އަދި މަދުމަދުން އައިން ހަދައިގެން ވެސް އުޅޭ މަހެކެވެ. މަހުގެ މަތީ ކޮތަރިބައިގައި 12 ނުވަތަ 13 ހަރުކަށި އަދި 22 އާއި 25 އާއި ދެމެދުގެ އަދަަދަކަށް މަޑުކަށި ހުރެއެވެ. މިމަޑުކަށި ތަކުގެ ތެރެއިން ދެމަޑުކަށި ނަރުވައެއްހެން ފަހަތަށް ދިގުވެފައި ހުރެއެވެ. ބަނޑުދަށް ފަރާތު ކޮތަރިބައިގައި3ހަރުކައްޓާއެކު، 19 އާއި 21 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ކަންފަތުގައި 14 ނުވަތަ 15 މަޑުކަށި ހުރެއެވެ.\nމަހުގެ ކުލައަށް ބަލާއިރު ގިނައީ ހުދުކުލައެވެ. ނަމަވެސް ފަހަތުކޮޅު ހުންނަނީ ރީނދޫ ކުލައިގައެވެ. މަހުގެ ބޮލުގައި ލޯހުރަސްކޮށް ކަޅުކުލައިގެ ފުޅާ ރޮނގެއް ދެމިފައި ހުރެއެވެ. މަތީ ކޮތަރިބައިގެ މަޑުކަށި ހުންނަ ހިސާބުގައި މަހުގެ ފަހަތު ކޮޅުގައި ކަޅުކުލައިގެ ލަފެއް ވަރަށް ސާފުކޮށް ފެންނަން ހުރެއެވެ. މަހުގެ ދެއަރިމަތީގައި ދެއަތަށް ކަތިކޮށް ހުންނަ އަޅިކުލައިގެ ރޮނގުތަކެއް ހުރެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4އެޕްރީލް 2013، 21:02 ގައެވެ.


SunOnline: Peru ge kureege raees Uruguay embassy in himaayai hoadhavaifi\nޕެރޫގެ ކުރީގެ ރައީސް އުރުގުއޭ އެމްބަސީން ހިމާޔަތް ހޯއްދަވައިފި\nރުގިއްޔާ މުހައްމަދު މޫސާ 19 Nov 2018, 09:48\nޕެރޫގެ ކުރީގެ ރައީސް އެލެން ގާސިއާ ވަނީ އުރުގުއޭ އެމްބަސީން ހިމާޔަތް ހޯއްދަވާފަ -- ފޮޓޯ: އޭއެފްޕީ\nލީމާ (ނޮވެމްބަރު 19): ކޮރަޕްޝަނުގެ މައްސަލައަކާ ގުޅިގެން ޕެރޫގެ ކުރީގެ ރައީސް އެލެން ގާސިއާގެ ޕާސްޕޯޓު ހިފެހެއްޓުމުން އޭނާ އެގައުމުގައި ހުންނަ އުރުގުއޭގެ އެމްބަސީން ހިމާޔަތް ހޯއްދަވައިފިއެވެ.\nޕެރޫގެ ފޮރިން މިނިސްޓްރީން ނެރުނު ބަޔާނެއްގައިވާ ގޮތުން އުރުގުއޭއިން ޕެރޫއަށް ކަނޑައަޅާފައި ހުންނަވާ ސަފީރު ވަނީ، ލީމާގައި ހުންނަ އުރުގުއޭގެ އެމްބަސީއަށް ގާސިއާ ވަޑައިގެންނެވި ކަމަށް ވިދާޅުވެފައެވެ.\nއުރުގުއޭއިން ގާސިއާއަށް ހިމާޔަތް ދީފައިވާ ކަމަށް އަދި ބުނެފައި ނުވެއެވެ.\nއަށާރަ މަސް ވަންދެން ގާސިއާގެ ޕާސްޕޯޓު ހިފަހައްޓަން ކޯޓުން އަމުރު ކުރީ އޭނާގެ ވެރިކަމުގައި ރިޝްވަތު ނެންގެވި ކަމުގެ ތުހުމަތުގައެވެ. އެގޮތުން އޭނާގެ ވެރިކަމުގެ ދެވަނަ ދައުރުގައި، 2006 އާއި 2011އާ ދޭތެރޭ ބްރެޒިލްގެ ކޮންސްޓްރަކްޝަން ކުންފުންޏެއް ކަމަށްވާ އޯޑެބްރެކްޓުން ދިން ރިޝްވަތު ގާސިއާ ގަބޫލު ކުރެއްވި ކަމަށް ވަނީ ތުހުމަތުކޮށްފައެވެ.\nއޯޑެބްރެކްޓުން ވަނީ 12 ގައުމެއްގެ ދައުލަތުގެ ކޮންޓްރެކްޓުތައް ހޯދުމަށް ޓަކައި 788 މިލިއަން ޑޮލަރުގެ ރިޝްވަތު ދިން ކަމަށް މިދިޔަ އަހަރު އެއްބަސްވެފައެވެ. އޭގެ ތެރޭގައި ޕެރޫގެ ކޮންޓްރެކްޓުތައް ހޯދުމަށް ހޭދަ ކުރި 29 މިލިއަން ޑޮލަރު ހިމެނެއެވެ.\nގާސިއާ ވަނީ އޭނާގެ މައްޗަށްކޮށްފައިވާ ތުހުމަތުތައް ދޮގުކޮށް، އެއީ ސިޔާސީ މަގުސަދެއް ހާސިލު ކުރުމަށްޓަކައި ކުރިއަށްގެންދާ ތަހުގީގެއް ކަމަށް ވިދާޅުވެފައެވެ.\nނަމަވެސް ޕެރޫގެ ރައީސް މާޓިން ވިޒްކަރާ ވަނީ އެތުހުމަތުތައް ދޮގު ކުރައްވައިފައެވެ.\nއެއީ ކޮރަޕްޝަނުގެ ތުހުމަތުތަކާ ގުޅިގެން ގާސިއާ ފިއްލެވި ދެވަނަ ފަހަރެވެ. އެގޮތުން 1985 އިން 1990އަށް ކުރިއަށް ދިޔަ އޭނާގެ ފުރަތަމަ ދައުރަށް ފަހު، ކޮރަޕްޝަނުގެ ތުހުމަތުތަކެއް ކުރުމާ ގުޅިގެން ގާސިއާ ކޮލޮމްބިއާގައި އަމިއްލައަށް އަރުވާލެވިގެން ނުވަ އަހަރު ހޭދަ ކުރެއްވިއެވެ.\nޕެރޫއިން ސެމީގެ ފަހު ޖާގަ ކަށަވަރު ކޮށްފި\nއުރުގުއޭއިން ޗެމްޕިއަން ޗިލީ ބަލިކޮށް ކުއާޓާއަށް


މުނިފޫހި | Sandhaanu Online ފުރަތަމަ ސަފުހާ\n4 ޖުލައި 2012\n10 މަސް 19 ދުވަސް ކުރިން.\nއެންޝޯންޓަރ މޯލްޑިވްސް ފިލްމް އެވޯޑް 2012 އިން އެކި އެވޯޑްތައް ޙާޞިލް ކުރެއްވި ހުރިހާ ބޭފުޅުންނަށް ރައީސުލްޖުމްހޫރިއްޔާ ތަހުނިޔާއާއި މުބާރަކްބާދީ އަދާކުރައްވައި ހިތްވަރު ދެއްވައިފ\nއެންޝޯންޓަރ މޯލްޑިވްސް ފިލްމް އެވޯޑް 2012 އިން އެކި އެވޯޑްތައް ހާޞިލް ކުރެއްވި ހުރިހާ ބޭފުޅުންނަށް ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ތަހުނިޔާ ވިދާޅުވެ، މުބާރަކްބާދީ އަދާކުރައްވައި، އެ ދާއިރާގައި މަސައްކަތް ކުރައްވާ ހުރިހާ ބޭފުޅުންނަށް ހިތްވަރު ދެއްވައިފިއެވެ. މޯލްޑިވްސް ފިލްމް އެސޯސިއޭޝަނުން އިންތިޒާމް ކުރައްވައިގެން،…\n1 އަހަރު 8 މަސް ކުރިން.\nރާއްޖޭގެ ފުރަތަމަ ކޮންޓެމްޕޮރެރީ ޖޭޒް އަލްބަމް ރައީސުލްޖުމްހޫރިއްޔާއަށް ވެދުމަށް އަރުވައިފި\nދިވެހިރާއްޖޭގެ ފުރަތަމަ ކޮންޓެމްޕޮރެރީ ޖޭޒް އަލްބަމް “ފެށުން” ރައީސުލްޖުމްހޫރިއްޔާއަށް އަރުވައިފިއެވެ. މިއަލްބަމް ރައީސުލްޖުމްހޫރިއްޔާއަށް އެރުވީ ރޭ ރައީސުލްޖުމްހޫރިއްޔާގެ އޮފީހުގައި ބޭއްވެވި ހަފްލާއެއްގައެވެ. “ފެށުން” މިއަލްބަމަކީ ރާއްޖޭގެ މިއުޒަޝަނެއް ކަމަށްވާ ޝަމީމް މުޙައްމަދު ޕްރޮޑިއުސްކޮށްފައިވާ އަލްބަމެކެވެ. އަދި މިއީ ޔުނިވަރސަލް މިއުޒިކް ގްރޫޕުން ކޮޕީރައިޓްސް ދީފައިވާ ފުރަތަމަ…\n23 އޭޕްރީލް 2011\n2 އަހަރު0މަސް ކުރިން.\nލިންޑްސޭ ލޯހަން 120 ދުވަހަށް ޖަލަށްލާން ކޯޓުން ހުކުމް ކޮށްފި\nލިންޑްސޭ ލޯއަން 120 ދުވަހަށް ޖަލަށްލާން ކޯޓުން ހުކުމް ކޮށްފިއެވެ. އިއްޔެ ލޮސް އެންޖަލިސްގެ ސުޕީރިއާ ކޯޓުން ހުކުމް ކޮށްފައިވަނީ ކަފާލާތުގެ އެއްބަސްވުމާއި ޚިލާފުވުމާއި ގުޅިގެންނެވެ. ލިންޑްސޭ ލޯހަން 120 ދުވަހަށް ޖަލަށްލާން ހުކުމް ކޮށްފައިވާއިރު ޖަލުގައި އުޅޭއިރު މޯޗަރީގައި މަސައްކަތް ކުރަންޖެހޭނެކަމަށް ހުކުމްގައިވެއެވެ. ހޮލީވުޑްގެ…\nއާނޯލްޑް އަނެއްކާވެސް ފިލްމީ ދުނިޔެއަށް\nއާނޯލްޑް އަނެއްކާވެސް ފިލްމީ ދުނިޔެއަށް އަންނަ އުޅޭކަމުގެ ޔަގީންކަން ވަނީ މީޑިއާ މެދުވެރިކޮށް ދީފައެވެ. ފިލްމީ ދާއިރާއާއި ދުރަށް ޖެހި ސިޔާސީ ދާއިރާއަށް ވަނުމާއި އެކު ގިނަ ބަޔަކު ނިންމައިގެން ތިބީ އެއީ އާނޯލްޑްގެ ފިލްމީ ހަޔާތުގެ ނިމުން ކަމަށެވެ. އެހެނަސް 2003 ވަނަ އަހަރު…\n6 މާޗް 2011\nއޮސްކާ އެވޯޑްސްގެ އެންމެ މޮޅު ފިލްމަކަށް “ދަ ކިންގްސް ސްޕީޗް”\nމުނިފޫހިފިލުވުމުގެ ދާއިރާގައި ދެވޭ އެންމެ ޝަރަފްވެރި އެވޯޑް ކަމުގައިވާ އޮސްކާ އެވޯޑްސްގެ އެންމެ މޮޅު ފިލްމުގެ މަގާމު “ދަ ކިންގްސް ސްޕީޗް” އަށް ލިބިއްޖެއެވެ. ސޯޝަލް ނެޓްވޯކްގެ އިތުރުން އިންސެޕްޝަން، ދަ ފައިޓަރ، އަދި ބްލެކް ސްވޯން ފަދަ މޮޅު ފިލްމު ތަކާއި ވާދަކޮށް ދަ…\nދިވެހިފިލްމުތައް އުފައްދާ ފަރާތްތަކުން އަބަދުވެސް ބުނަމުންދަނީ އެމީހުންގެ އެމަސައްކަތަކީ މުޖުތަމައުއަށް ކޮށްދޭ ވަރަށް މުހިންމު މަސައްކަތެއް ކަމެވެ. އެހެނަސް މަންޒަރު ސިފަވަނީ މިއާއި އިދކޮޅަށެވެ. އިޖްތިމާއީ ހަމަނުޖެހުމާއި ލޯބީގެ ‘ހަނގުރާމަ’އަކުން ކޮންމެ ފިލްމެއް ނިމިގެންދަނީ ކޮންމެވެސް މީހަކު އަމިއްލައަށް މަރުވެގެން ނުވަތަ ލޯބީގައި މޮޔަވެގެންނެވެ. މަތީގައިވާ…\n6 ދުވަސް9ގަޑި ކުރިން. | (3) ޚިޔާލު\n6 ދުވަސް 8 ގަޑި ކުރިން. | (2) ޚިޔާލު


މެސީ ދެކިލަން އިންޑިއާ މީހަކު ބައިސްކަލްގައި ރަޝިޔާއަށް\nނިއު ދިއްލީ (ޖޫން 21) - މި އަހަރުގެ ވޯލްޑް ކަޕް ބަލަން ރަޝިޔާ އަށް ދާނެތޯ ރައްޓެއްސަކު ކުރި ސުވާލުގެ ޖަވާބު ދޭން، ދެކުނު އިންޑިއާގެ ކެރަލާގައި ދިރިއުޅޭ، ކްލިފިން ފްރާންސިސް އަށް މާ...\n"ވޯލްޑް ކަޕް ފިއެސްޓާ"ގެ ނަމުގައި ކޮކާކޯލާ އިން ކުރިއަށް ގެންދިޔަ ޕްރޮމޯޝަންގެ ނަސީބުވެރިންނަށް ހޮވުނު މީހުންގެ ތެރެއިން 10 ދިވެއްސަކު ވޯލްޑް ކަޕް ބަލަން ރަޝިއާ އަށް ދާން އިއްޔެ...\nދަނޑުން ކުނި ހޮވައި ސަޕޯޓަރުން ނަމޫނާ ދައްކައިފި\nމޯޑޯވާ (ޖޫން 20) - ވޯލްޑް ކަޕްގައި އިއްޔެ ކުޅުނު މެޗްތަކަށް ފަހު ޖަޕާނާއި ސެނެގާލް ގެ ސަޕޯޓަރުން އާދަޔާ ޚިލާފު ނަމޫނާއެއް ދައްކައިފި އެވެ.\nމިސައިލް ގަތުމާ ސައޫދީއަކަށް ނުބެހެވޭނެ: ގަތަރު\nގަތަރުގެ އަމިއްލަ ދިފާއަށް ބޭނުންވާ މިސައިލްތަކެއް ގަތުމަށް ރޫސީ ވިލާތާ އެކު ކުރަމުންދާ މަސައްކަތަށް ހުރަސްއެޅުމުގެ އެއްވެސް ހައްގެއް ސައޫދީ އަރަބިއްޔާ އަށް ނޯންނާނެ ކަމަށް، ރޫސީ ވިލާތުގައި ހުންނަވާ ގަތަރުގެ ސަފީރު ފަހްދުލް އަތިއްޔާ ވިދާޅުވެއްޖެ އެވެ.\nޑިފެންސް ނިޒާމް ގަންނާތީ ގަތަރަށް ހަމަލާ ދޭން އުޅުނު\nޕެރިސް (ޖޫން 3) - ރަޝިޔާގެ އެސް-400 އެއާ ޑިފެންސް މިސައިލް ސިސްޓަމް ގަނެފި ނަމަ ގަތަރަށް ހަމަލާ ދޭން ސައުދީން އުޅުނު ކަމަށް ފްރާންސްގެ ނޫހެއް ކަމަށްވާ ލެ މޮންޑެ އިން ބުނެފި އެވެ.\nއެޕަލް އެޕް ސްޓޯރުން ޓެލެގްރާމް ބޭރުކުރުމަށް ރަޝިޔާއިން ވަނީ އެދިފަ އެވެ. އެކަމަކު އެޕަލް އިން އަދި އެކަމެއް ނުކުރެ އެވެ. އެކަމާ ގުޅޭ ގޮތުން ރަސްމީ ޖަވާބެއް ވެސް ނުދެ އެވެ. އެހެނެއް...\nނޯތު ކޮރެއާގެ ލީޑަރު ރަޝިޔާއަށް ވަޑައިގަތުމަށް ދައުވަތު\nޕިއޮންޔަން (މެއި 31) - ނޯތު ކޮރެއާގެ ލީޑަރު ކިމް ޖޮން-އުން ރަޝިޔާ އަށް ވަޑައިގަތުމަށް ދައުވަތު ދީފި އެވެ.\nމަރާލި ކަމަށް ބުނި ނޫސްވެރިޔާ ދިރިހުރުމުން ހައިރާންކަން\nކިއޭވް (މެއި 31) - ރަޝިޔާއާ ދެކޮޅު ނޫސްވެރިއަކު ޔުކްރޭނުގައި މަރާލި ކަމަށް ބުނި ޚަބަރު ދުނިޔޭގެ ބޮޑެތި ނޫސްތަކުގައި ލިޔެފައި ވަނިކޮށް ނޫސްވެރިންގެ ބައްދަލުވުމަކަށް އެ ނޫސްވެރިޔާ...\nއެމްއެޗް17 ވައްޓާލުމުގެ ޒިންމާ ރަޝިޔާއިން އުފުލަން ޖެހޭނެ\nއެމްސްޓެޑަމް (މެއި 25) - މެލޭޝިއާ އެއާލައިންސްގެ ފްލައިޓް އެމްއެޗް17 ވައްޓާލުމުގެ ޒިންމާ ރަޝިޔާ އިން އުފުލަން ޖެހޭނެ ކަމަށް އޮސްޓްރޭލިއާ އާއި ނެދަލެންޑްސް އިން ބުނެފި އެވެ.\nއެމްއެޗް17 ވައްޓާލި މިސައިލް ފޯރުކޮށްދިނީ ރަޝިޔާ އިން\nމޮސްކޯ (މެއި 24) - މެލޭޝިއާ އެއާލައިންސްގެ ފްލައިޓް އެމްއެޗް17 އަށް އެރި މިސައިލް ފޯރުކޮށްދީފައި ވަނީ ރަޝިޔާގެ އަސްކަރިއްޔާ އިން ކަމަށް ބައިނަލްއަގުވާމީ ތަހުގީގު ޓީމުން ފުރަތަމަ...\n"މަރާލަން ދިން ހަމަލާ އަށް ފަހު ދިރިއުޅުން އެކޮޅުކޮޅުން ޖެހުނު"\nލަންްޑަން (މެއި 24) - އިނގިރޭސި ވިލާތުގެ ސަލްބަރީގެ މޯލެއްގެ ބޭރުގައި މިދިޔަ މާޗް މަހު ވިހަ ދިން ހާދިސާ އަށް ފަހު ދިރިއުޅުން އެކޮޅުކޮޅުން ޖެހުނު ކަމަށާއި އެ ހާދިސާ އިން ސަލާމަތްވުމަކީ...\nލަންޑަން (މެއި 18) - އިނގިރޭސި ވިލާތުގެ ސަލިސްބަރީގެ ޝޮޕިން މޯލެއްގެ ބޭރުގައި ނުރައްކާތެރި ނާވް އެޖެންޓެއްގެ އަސަރު ކުރުމުން ހާލު ދެރަވި ރަޝިޔާގެ ކުރީގެ ޖާސޫސް ސާގީ ސްކްރިޕަލް އަށް ހޮސްޕިޓަލުގައި ދިން ފަރުވާ އަށް ފަހު މިއަދު ދޫކޮށްލައިފި އެވެ.\nޓެލެގްރާމް މަނާކުރަން ރަޝިޔާ އިން އަމުރުކޮށްފި\nމެސެޖިން އެޕްލިކޭޝަންތަކުން ކުރެވޭ މުއާމަލާތްތައް ބަލައި ފާސްކުރެވޭނެ ނިޒާމެއް ކަނޑައަޅައި، ރަސްމީ އިދާރާތަކުން ބޭނުންޖެހިއްޖެ ހިނދެއްގައި ފޯރުކޮށްދިނުމަކީ، ރަޝިއާގައި އެ މެސެޖިން ޚިދުމަތެއް ދަމަހައްޓާ ބަޔަކު ކުރުން ލާޒިމުކަމެކެވެ. އެ ނޫން ގޮތެއްގައި އެ ޚިދުމަތެއް ހުއްޓުވާލުމުގެ ބާރު ރަސްމީ އިދާރާތަކަށް ލިއްބައިދޭ ގާނޫނެއް...\n100 އަށް ވުރެ ގިނަ މިސައިލް ސީރިއާ އަށް ފޮނުވާލި\nމޮސްކޯ (އެޕްރީލް 14) - އެމެރިކާ އާއި ފްރާންސް އަދި އިނގިރޭސި ވިލާތުން މިއަދު ހެނދުނު ސީރިއާ އަށް ދިން ހަމަލާތަކުގައި 100 އަށް ވުރެ ގިނަ މިސައިލް ފޮނުވާލި ކަމަށާއި މީގެ ތެރޭން ގިނަ...


Beyonce vihaifi! - TrendingRED\n18 ޖޫން 2017 - 12:18\nލޮސް އޭންޖަލަސްގައި ބެޔޯންސޭ މިއަދު ވަނީ އެއްމާބަނޑު ދެކުދިން ވިހާފައެވެ. އުފަންވެފައި ވަނީ ކޮން ޖިންސެއްގެ ކުދިންކަން ނޭނގުނު ކަމުގައި ވިޔަސް މިއީ ޖޭޒީ އަށާއި ބެޔޯންސޭގެ އެތައް ފޭނުންނަކަށް ވަރަށް ވެސް އުފާވެރި ޚަބަރެއްކަން ޔަޤީނެވެ.\nމަޝްހޫރު ލަވަ ކިޔުންތެރިޔާ ބެޔޯންސޭ ބަނޑުބޮޑުކަން ހާމަކޮށްފައިވަނީ މި އަހަރުގެ ފެބްރުއަރީ މަހު ވަރަށް ވެސް ރީތި ތަސްވީރު ތަކެއް އިންޓަނެޓްގައި ހިއްސާ ކޮށްލައިގެންނެވެ. އަދި މި ތަސްވީރު ވަނީ 11 މިލިއަން ލައިކާއި އެކު އިންސްޓަގްރާމްގައި މިހާތަނަށް ބަޔަކު އެންމެ ގިނަ ލައިކް ދީފައިވާ ތަސްވީރުގެ މަޤާމު ވެސް ހޯދާފައެވެ.\nބަނޑުބޮޑުކަން އިއުލާން ކުރުމުގެ ހަފްތާ އެއް ފަހުން ބެޔޯންސޭ ވަނީ ގްރެމީސް އަށް ގޮސް ހުރިހާ ބޮޑެތި އެވާޑެއް އަޑެލް ގެންދިޔަތަން ބަލާފައެވެ. ނަމަވެސް އެވާޑުތައް ހާސިލް ނުކުރެވުނު ކަމުގައި ވިޔަސް ބެޔޯންސޭ އެރޭ އެތަނުން ނިކުމެފައި ވަނީ އެތަނުގައި އެރޭ ހުށައެޅި އެންމެ ފުރިހަމަ ހުށައެޅުން ހުށައެޅުނު ކަމުގެ ހިތްހަމަޖެހުމުގައެވެ. އޭނާ އެރޭ ހުށައަޅާފައި ވަނީ މަންމަ އަކަށް ވުމާއި ދަރިއަކަށް ވުމުގެ މާނައަކީ ކޮބައިކަން ދޭހަވާ ލަވައެކެވެ.\nވިހެއުމުގެ ހަފްތާއެއް ކުރިން ބެޔޯންސޭ ވަނީ އާއިލާ އަދި ރަހުމަތްތެރިންނާއި އެކު ދަރިއަކު ލިބެން އުޅޭ ކަމުގެ ހަފްލާއެއް ބާއްވާފައެވެ. މި އެއްވުމާއި ދޭތެރޭ ގިނަ ބަޔަކު ވަނީ ހިތްހަމަ ނުޖެހުން ފާޅުކޮށް ގިނަ ބައެއްގެ ހަސަދަވެރިކަން ވެސް ކުރިމަތި ކުރުވާފައެވެ. އެއީ މި އެއްވުމުގައި ޓީނާ ނޯލެސް، ކެލީ ރައުލޭންޑް، ސެރީނާ ވިލިއަމްސް އަދި ލާލާ އެންތަނީ ބައިވެރިވެފައި ވާތީއެވެ.\nމި ހަފްލާއަށް ފަހު ބެޔޯންސޭ ވަނީ އޭނާގެ ބަނޑުގައި ހީނާފަތުން ކުރަހާފައިވާ ތަސްވީރެއް އިންޓަނެޓްގައި ހިއްސާކޮށްފައެވެ. މީގެ އިތުރުން، އޭނާގެ މާބަނޑު ދުވަސްވަރުގައި އޭނާ ވަނީ އޭނާ ހިއްސާކުރާ ތަސްވީރުތަކުން މީހުންގެ ހިތް ފުރުވާލަދީފައެވެ. އަދި ގިނަ ތަސްވީރު ތަކުގައި5އަހަރުގެ ބްލޫ އައިވީ، ބެޔޯންސޭގެ އަންހެން ދަރިފުޅު އޭނާއާއި އެއް ވައްތަރެއްގެ ހެދުން ލައިގެން ތަސްވީރުތަކުގައި ހުރިކަން ކޮށްލަން ޖެހެއެވެ.


Moosumah Anna Badhal Thakaai Gulhey Gothun Sarukaarun Iskandhey Kankamai Behey Gothun Mashvaraa Kohffi މޫސުމަށް އަންނަ ބަދަލުތަކާ ގުޅޭގޮތުން ސަރުކާރުން އިސްކަންދޭ ކަންކަމާ އި ބެހޭ ގޮތުން މަަޝްވަރާކޮށްފި – Huvadhoo News Moosumah Anna Badhal Thakaai Gulhey Gothun Sarukaarun Iskandhey Kankamai Behey Gothun Mashvaraa Kohffi Huvadhoo News\nމޫސުމަށް އަންނަ ބަދަލުތަކާ ގުޅޭގޮތުން ސަރުކާރުން އިސްކަންދޭ ކަންކަމާ އި ބެހޭ ގޮތުން މަަޝްވަރާކޮށްފި\nފޮޓޯ: ރައިސް އޮފީސް\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހްގެ ސަރުކާރުން، މޫސުމަށް އަންނަ ބަދަލުތަކާ ގުޅޭގޮތުން އެންމެ އިސްކަންދޭ ކަންކަމާ ބެހޭގޮތުން ބައިނަލްއަގްވާމީ ބައިވެރިންނާ އެކު މަޝްވަރާ ކުރައްވައިފި އެވެ.\nސްރީލަންކާގެ ވެރިރަށް ކޮލަމްބޯގައި ކުރިޔަށް ބައްދަލުވުމުގައި ލަންކާގައި ގާއިމުވެ ތިބޭ ބައިނަލްއަގްވާމީ އެކިއެކި ފަރާތްތަކާއެކު ސްޕެޝަލް އެންވޯއީ ފޯ ކްލައިމެޓް ޗޭންޖް، ސަބްރާ އިބްރާހީމް ނޫރައްދީން ވަކިވަކިން ބައްދަލުކުރެއްވި އެވެ.\nމި މަޝްވަރާ ކުރިއަށް ގެންގޮސްފައި މިވަނީ މި އަހަރުގެ ނޮވެމްބަރު މަހުގެ 1 ވަނަ ދުވަހުން 12 ވަނަ ދުވަހުގެ ނިޔަލަށް އިނގިރޭސިވިލާތުގެ ގްލޯސްގޯގައި އޮންނަ ކޮޕް 26 އަށް ތައްޔާރުވުމުގެ ގޮތުންނެވެ.\nމި ބައްދަލުކުރެއްވުންތަކުގައި ސަބްރާ ވަނީ މޫސުމަށް އަންނަ ބަދަލުތަކާ ގުޅޭގޮތުން ވާހަކަދެއް ކުމުގެ އތުރަށް މޫސުމަށް އަންނަ ބަދަލުތަކުން ލިބޭ ގެއްލުންތައް ކުޑަކުރުމާއި އެޑެޕްޓޭޝަންގެ ދާއިރާއިން އިންވެސްޓްކުރުމަށް ހުރި ފުރުސަތުތަކާއި، މޫސުމަށް އަންނަ ބަދަލުތަކުން ކުރިމަތިވާ ގޮންޖެހުންތައް ނައްތާލުމާއި އެޑެޕްޓޭޝަނަށް ހުރި ފުރުސަތާ ގުޅޭ މައުލޫމާތު ލިބޭގޮތަށް ކަންކަން ފަހިވެފައި އޮތުމުގެ މުހިއްމު ކަމާ ގުޅޭގޮތުން ވެސް ވާހަކަ ދެއްކެވިއެވެ.\nމި ބައްދަލުކުރެއްވުން ތަކުގައި ސަބްރާގެ އިތުރަށް ރާއްޖެއިން ސްރީލަންކާއަށް ކަނޑައަޅާފައި ހުންނަވާ ސަފީރު އުމަރު އަބްދުއްރައްޒާގު ވެސް ބައިވެރިވެ ވަޑައިގެންނެވި އެވެ.


Kaiveni nimumakah ai kamuge ishaaraathaa eku Rajeev hihsaa kuree Photo eh!\n01 އޯގަސްޓް 2020 - 09:53:49\nކައިވެންޏަށް އަހަރެއް ނުވަނީސް، އެކްޓަރު ޗަރޫ އަސޯޕާ އާއި ރާޖީވް ސެންގެ ދެމެދުގައި ގިނަ މައްސަލަތަކެއް ޖެހިގެން އުޅޭ ކަމަށް އެމީހުން ވެސް އެއްބަސްވެއެވެ.\nއެކަމަކު ރާޖީވް އަލުން މިވަނީ އެދެމީހުންގެ ކައިވެނީގެ ފޮޓޯއެއް ހިއްސާކޮށްފަ އެވެ. ބެލެވޭ ގޮތުގައި މިހާރު މިވަނީ ދެ ތަރިންގެ މެދުގައި ޖެހުނު މައްސަލަތައް ހައްލުވެފަ އެވެ.\nމައްސަލަ ޖެހިގެން އުޅުން ދުވަސްވަރު ރާޖީވް އިންޑިއާގެ ނޫހަކަށް ބުނީ، ޗަރޫގެ ބޮލަށް މީހަކު އެރިފައިވާ ކަމަށެވެ. އަދި އެއީ ކާކުކަން ނޭނގުނަސް އެކަން އެނގޭ ދުވަހަކުން ސޯޝަލް މީޑިއާއަށް އެމީހެއްގެ ފޮޓޯ ހިއްސާކޮށް ބަދުނާމުކުރާނެ ކަމަށް ވެސް ބުންޏެވެ. ރާޖީވް ވަނީ، އޭނާގެ ދިރިއުޅުމަށް ގެއްލުންދިނުމަށް ފަހު އެމީހަކަށް މަޑުން ނުހުރެވޭނެ ކަމަށް ބުނެފަ އެވެ.\nއެކަމަށް ރައްދު ދެމުން ޗަރޫ ފަހުން އިންޑިއާގެ ނޫހަކަށް ބުނީ، އެއްވެސް މީހަކު އޭނާގެ ބޮލަށް އެރިފައި ނުވާ ކަމަށެވެ. އަދި އެގޮތަށް ގަބޫލުކުރާނަމަ، މީގެ ދެމަސް ކުރިން، މިއޮއް ދަތި ދުވަސްވަރު، އޭނާ ދޫކޮށްލާފައި ދިޔައީ ކީއްވެތޯ ވެސް ޗަރޫ ސުވާލު އުފައްދަ އެވެ.


United in Pogba bahattan beynun nuvaa kamuge ishaaraatheh - One Online\nޕައުލް ޕޮގްބާ --- ފޮޓޯ/ ގެޓީ\nމެންޗެސްޓާ ޔުނައިޓެޑާއެކު ފްރާންސްގެ މިޑްފީލްޑަރު ޕައުލް ޕޮގްބާ ހަދާފައިވާ އެއްބަސްވުން އާ ކުރުމަށް ކްލަބުން ނުވިސްނާ ކަމަށް ހަބަރުތައް ބުނެފިއެވެ.\nޔުނައިޓެޑާއެކު ޕޮގްބާ ހަދާފައިވާ އެއްބަސްވުން ކުރިއަށް އޮތް އަހަރު ޖޫން މަހުގެ ނިޔަލަށް ހަމަވާނެއެވެ. ކްލަބުގައި ޕޮގްބާ މަޑުކުރުވަން ބޭނުންވާ ނަމަ ޔުނައިޓެޑަށް ޖެހޭނީ އެއްބަސްވުން އާ ކުރާށެވެ. ޕޮގްބާ ވިއްކާލަން ބޭނުން ނަމަ ޔުނައިޓެޑުން އަންނަ ޖެނުއަރީ މަހުގެ ތެރޭގައި އެކަން ކުރަން ޖެހޭނެއެވެ. ނޫންނަމަ އެއްބަސްވުން ހަމަވުމުން ޕޮގްބާ ކްލަބު ދޫކޮށްލާނީ ހިލޭ ޓްރާންސްފާއެއްގައެވެ.\nހަބަރުތައް ބުނެފައިވާ ގޮތުގައި އެއްބަސްވުން އާކުރަން ޕޮގްބާވެސް އަދި ޔުނައިޓެޑްވެސް ބޭނުމެއް ނުވެއެވެ. 105 މިލިއަން ޔޫރޯއަށް ޔުވެންޓަސް އިން 2016 ވަނަ އަހަރު ޕޮގްބާ ޔުނައިޓެޑަށް ބަދަލުވީ ރެކޯޑު ޓްރާންސްފާއެއްގައި، ސީޒަނެއްގެ މައްޗަށް 12 މިލިއަން ޕައުންޑް ޖެހޭ މުސާރައަކަށެވެ. އެހެން ނަމަވެސް އެ އަގުބޮޑު ޓްރާންސްފާއާ ގުޅިފައިވާ އުންމީދުތައް ޕޮގްބާގެ ފަރާތުން ޔުނައިޓެޑަށް އަދި ހާސިލުކުރެވިފައެއް ނުވެއެވެ.\nޕޮގްބާ އާއި ޔުނައިޓެޑާ ދެމެދު ގުޅުން ގޯސް ކަމަށް އެޖެންޓް މިނޯ ރައިއޯލާ ވެސް ބުނެފައިވެއެވެ. ދާދި ފަހުން އެޖެންޓް ރައިއޯލާ ބުނެފައި ވަނީ ޕޮގްބާގެ ޓްރާންސްފާ އަށް ސީދާ އެއްޗެއް ބުނަން އަދި އަވަސް ނަމަވެސް، ޕޮގްބާގެ އުންމީދުތައް ހުރީ އެހެން ދިމާއަކަށް ކަމަށް ބެލެވޭ ކަމަށެވެ.\nގައުމީ ޓީމާއެކު މަސައްކަތް ކުރަމުން އަންނަނިކޮށް އަނިޔާވެ ޕޮގްބާ މިވަގުތުވެސް ހުރީ ކުޅުމާ ދުރުގައެވެ. މި އަހަރު ނިމެންދެން ޕޮގްބާ ދަނޑުމަތިން ނުފެންނާނެ ކަމަށް ބެލެވޭ އިރު، އޭނާ ޖެނުއަރީގައި ޓްރާންސްފާއަކަށް ވިސްނައިފާނެ ކަމަށް ޔުނައިޓެޑްގެ އެތެރޭ ހަބަރުތައް ބުނެއެވެ. އެގޮތުން މިހާރުވެސް ޕޮގްބާ ގެންދަން ޔުވެންޓަސް އާއި ޕީއެސްޖީގެ އިތުރުން ރެއާލް މެޑްރިޑުން މަސައްކަތް ކުރާ ކަމަށް އިތުބާރު ނޫސްތައް ކަމަށްވާ "މަރްކާ" ފަދަ ނޫސްތަކުން ބުނެފައިވެއެވެ.\nމަރްކާއިން ބުނެފައިވާ ގޮތުގައި ރެއާލްއިން މިޑްފީލްޑަރު ލުކާ މޮޑްރިޗްގެ އެއްބަސްވުން 2023 ގެ ނިޔަލަށް އާކުރި ނަމަވެސް، މެދުތެރެ އިތުރަށް ވަރުގަދަ ކުރަން އަދިވެސް އަންނަނީ ވިސްނަމުންނެވެ. ހާއްސަކޮށް ޕޮގްބާއަކީ ރެއާލްގެ އަބަދުވެސް ޓާގެޓެއް ކަމަށްވުމާއެކު، ޕޮގްބާ ރެއާލް އަށް ގެންދަން އަބަދުވެސް އެ ކްލަބުން މަސައްކަތް ކުރެއެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ފްރާންސް ފުޓްބޯޅަ ޓްރާންސް ޓޯކްސް ޕައުލް ޕޮގްބާ


Nyiragongo Farubadha Govai 15 Meehun Maruve, 500 Ge Halaak Vehjje - Vaguthu\nނީރަގޮންގޯ ފަރުބަދަ ގޮވައި 15 މީހުން މަރުވެ، 500 ގެ ހަލާކުވެއްޖެ\nނީރަގޮންގޯ ފަރުބަދަ ގޮވި ހާދިސާގައި، 15 މީހަކު މަރުވެ، 500 އަށް ވުރެ ގިނަ ގެތައް ސުންނާފަތިވެފައި\nޑިމޮކްރަޓިކް ރިޕަބްލިކް އޮފް ކޮންގޯ (ޑީއާރްސީ) ގައކ ހުންނަ ނީރަގޮންގޯ ފަރުބަދަ ގޮވައި 15 މީހުން މަރުވެ، 500 އަށް ވުރެ ގިނަ ގެތަށް ހަލާކުވެއްޖެެއެވެ.\nގޯމާ ސިޓީގައި ހުންނަ ނީރަގޮންގޯ ފަރުބަދަ ގޮވަން ފަށާފައިވަނީ ހޮނިހިރު ދުވަހުގެ ރޭގަނޑުގެ ވަގުތެެއްގައެވެ. އަލިފާން ފަރުބަދަ ގޮވަން ފެށުމާ އެކު ކަމާބެހޭ އިދާރާތަކުން އިލްތިމާސް ކުރަމުން ދިޔައީ ގޯމާ ސިޓީގެ މީހުން އެ ސަރަހައްދު ދޫކޮށް ދިއުމަށެވެ. އެގޮތުން، 5،000 މީހުން ގޯމާ ދޫކޮށް ރުވަންޑާ އަށް ގޮސްފައިވެއެވެ. އަދި 25،000 މީހުން މިސްރާބު ޖަހާފައި ހުރީ ނޯތް ކިވޫގެ ސޭކްއާ ދިމާލަށް ކަމަށް ރިޕޯޓުތައް ބުނެއެވެ.\nނީރަގޮންގޯގެ އަލިފާންގަނޑު އެންމެ ފުރަތަމަ ފެތުރެން ފަށާފައި ވަނީ އިރުމަތީ ފަރާތުން ރުވަންޑާ ދިމާލަށެވެ. ނަމަވެސް، ފަރުބަދައިގެ އާ ހިސާބުތަކުން އަލިފާން ބޭރުވާން ފެށުމާއެކު އަލިފާންގަނޑުގެ މިސްރާބު ބަދަލުވީ ގޯމާއާ ދިމާލަށް ކަމަށް ޖިއޮލޮޖިސްޓެއް ބުނެފައިވެއެވެ.\nއދގެ އޮފިޝަލުން މައުލޫމާތު ދީފައިވާ ގޮތުން 170 އަށް ވުރެ ގިނަ ކުޑަކުދިން އެސަރަހައްދުން ގެއްލިގެން ހޯދަމުން ދެއެވެ. ސަރުކާރުގެ ތަރުޖަމާނު، ޕެޓްރިކް މުއާޔާ ވިދާޅުވީ 15 މީހުން މަރުވެފައިވާއިރު، ދެ މީހަކު ވަރަށް ބޮޑަށް ފިހި ޒަހަމްވެފައިވާ ކަމަށެވެ.\nސަތާރަ ވިލެޖަކަށް އަލިފާނުގެ އަސަރު ފޯރާ ގެދޮރު ހަލާކުވުމުގެ އިތުރުން، ތިން ހެލްތް ސެންޓަރަކާއި، ޕްރައިމަރީ ސުކޫލެއް އަދި ފެެން ހޮޅިތަކެއް ހަލާކުވެފައިވެއެވެ. މައި ކަރަންޓު ސަޕްލައިއަށް ވެސް އަސަރުކޮށްފައިވާ ކަމަށް ރިޕޯޓު ކޮށްފައިވެއެވެ.\nމިއަދު ހެނދުނާ ހަމަޔަށް ވެސް މުޅި ސަރަހައްދުގައި ދުން ބޯވެފައިވާ ކަމަށް ލޯކަލް މީޑިއާތަކުން ރިޕޯޓު ކުރެެއެވެ.\nދެހާސް ދެ ވަނަ އަހަރު ނީރަގޮންގޯ ފަރުބަދަ ގޮވި ހާދިސާގައި 250 މީހަކު މަރުވެ، 100،000 އަށް ވުރެ ގިނަ މީހުންގެ ގެދޮރު ގެއްލިފައިވެއެވެ\nޑީއާރްސީގައި ފެރީއެއް އަޑިއަށް ގޮސް 60 އަށްވުރެ ގިނަ މީހުން މަރުވެ އެތައް ސަތޭކަ ބަޔަކު ގެއްލިއްޖެ\nލޮޅުންތަކާއެކު ބިޔަ "މައުންޓް އެތީނާ" ގޮވައި، ފަރުބަދައިގައި ރެނދުލައިފި


Riyaz aai Nazim ladhu ganna jeyhe, Majileeha hovunee5million haradhu kohge: Qasim - AO News\nރިޔާޒާއި ނާޒިމް ލަނދުގަންނަޖެހޭ، މަޖިލީހަށް ހޮވުނީ ފަސް މިލިއަން ރުފިޔާ ހަރަދުކޮށްގެން: ގާސިމް\nރައްޔިތުންގެ މަޖިލީހުގެ މުހަދަނގެތި ދާއިރާގެ މެންބަރު މުހައްމަދު ނާޒިމާއި ތިމަރަފުށި ދާއިރާގެ މެންބަރު އަބްދުﷲ ރިޔާޒަށް، ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަރަށް ބޮޑަށް ފާޑު ވިދާޅުވެއްޖެއެވެ.\nޖުމްހޫރީ ޕާޓީގެ ފަރާތުން ބޭއްވި ނޫސްވެރިންގެ ބައްދަލުވުމުގައި އެ ޕާޓީން ދާދި ފަހުން ވަކިވެވަޑައިގެންނެވި ދެ މެންބަރުންނަށް ވަރަށް ބޮޑަށް ފާޑުވިދާޅުވެ ގާސިމް ވަނީ އެއީ އަމިއްލަ އެދުމައިގެން ފޯވެފައިވާ ދެ ބޭފުޅުންކަމަށް ވިދާޅުވެފައެވެ. “ދެ ބޭފުޅުން ޖޭޕީއޭ ކިއާފައި އަނގަ ހުޅުވަން ލަދުގަންނަން ޖެހޭނެ. މަޖިލިހުގެ މެންބަރު ކަމަށް ހޮވިވަޑައިގެންފައި ވަނީ ކޮންމެ ބޭފުޅަކަށް ފަސް މިލިއަން ރުފިޔާ ހަރަދުކޮށްގެން. އޭރު ކެމްޕެއިނަށް އަޅުގަނޑުގެ އުޅަނދުތަކުގައި ދަތުރުކޮށްފައިވޭ. އަޅަގަނޑަކީ ބަޔަކު ދައްކާ ވާހަކަ އަކުން ‘ޗޭ’ ވާނެ މީހެއް ނޫން. އެވަރު އެކަކުވެސް ނެތް. އަޅުގަނޑު މާބޮޑަށް ވިސްނާ ކަމެއް ނޫން” ގާސިމް ވިދާޅުވިއެވެ.\nމީގެ އިތުރުން ގާސިމް ވިދާޅުވީ ޖުމްހޫރީ ޕާޓީގެ ޓިކެޓުގައި އެ ދެ ބޭފުޅުން ވެސް މަޖިލީހަށް ހޮވިވަޑައިގަތީ ގާސިމް ގިނަ ޚަރަދުތަކެއް ކުރައްވައިގެން ކަމަށް ވާއިރު ގާސިމް އަށް ނިސްބަތްކޮށް ކުޑައިމީސް ބަސް ބުނުމަކީ ލަދުހަޔާތް ކުޑަކަމެއްކަމަށެވެ،\nއިތުރަށް ގާސިމް ވިދާޅުވީ ރިޔާޒް އާއި ނާޒިމް ޖޭޕީގައި ތިއްބެވީ ނިދީގަ އާއި މަސްތުގެ ހާލަތުގައިކަމަށެވެ. އަދި ޖޭޕީގައި ތިބި މީހުންނަށް ތަކުރާރުކޮށް ގުޅާ އެ މީހުން ގެންދަން މަސައްކަތް ކުރަނީ ޖެޕީ ހަލާކުކޮށްލުމުގެ ނިޔަތުގައި ނޫންތޯ ވިދާޅުވެ ގާސިމް ވަނީ ސުވާލުކުރައްވާފައެވެ.\nއަބްދުﷲ ރިޔާޒްމުހައްމަދު ނާޒިމްގާސިމް އިބްރާހީމް\nރައީސް ޔާމިނަކީ ވަރަށް ކަންނެތް ބޭފުޅެއް: ނާޒިމް\nމައިނޯރިޓީގެ އަޑު ނެތި މަޖިލީސް ހިންގުމަކީ ކަންބޮޑުވުމެއް:ނާޒިމް\nކުރީގެ ރައީސް ޔާމީނަށް ކުރި ހުކުމާއި އެއްވެސް ގުޅުމެއް ނެތް: ގާސިމް\nގާސިމްގެ އެޑްވައިޒަރުގެ މަގާމުން ނާޒިމް އިސްތިއުފާދެއްވައިފި


Raees Solih Portugal ge Raees aa bahdhalu kuravvaifi\nރައީސް، ޕޯޗުގަލްގެ ރައީސާ ބައްދަލު ކުރައްވައިފި\nރައީސް އިބްރާހިމް މުހައްމަދު ސޯލިހު އދ. ގެ ރައީސް، މާސެލޯ ރެބެލޯ ޑިސޯޒާއާ ބައްދަލުކުރައްވަނީ -- ފޮޓޯ: ރައީސް އޮފީސް\nރައީސް އިބްރާހީމް މުޙައްމަދު ސޯލިހު ޕޯޗުގަލްގެ ރައީސް، މާސެލޯ ރެބެލޯ ޑިސޯޒާއާ ބައްދަލު ކުރައްވައިފި އެވެ.\nޕޯޗުގަލްގެ ރައީސާއި، ރައީސް ސޯލިހު ބައްދަލުކުރައްވާފައި ވަނީ އދ. ގެ މައި އިދާރާގަ އެވެ.\nމި ބައްދަލުވުމުގައި ދެ ރައީސުން ވަނީ އިގްތިސޯދީ ގޮތުން ދެގައުމުގެ ގުޅުން އިތުރަށް ބަދަހިކުރެއްވުމުގެ ޝައުގުވެރިކަން ފާޅުކުރައްވައި މަޝްވަރާކުރައްވާފަ އެވެ. އެގޮތުން ޕޯޗުގަލްގެ ރައީސް ވަނީ ފަތުރުވެރިކަމުގެ ދާއިރާއާއި، އިއާދަކުރަނިވި ހަކަތައިގެ ދާއިރާއާއި، ޑިޖިޓަލައިޒޭޝަންގެ ދާއިރާއަކީ ދެގައުމުގެ ގުޅުން އިތުރަށް ބަދަހިކުރެވިދާނެ ދާއިރާތަކެއްކަން ފާހަގަކުރައްވާފަ އެވެ.\nއޭގެ ތެރެއިން ޑިޖިޓަލައިޒޭޝަންގެ ދާއިރާއަށް އިޝާރާތްކުރައްވަމުން މާސެލޯ ވަނީ މިއަހަރު "ވެބް ސަމިޓް"ގެ ނަމުގައި ބޭއްވުމަށް ހަމަޖެހިފައިވާ ޓެކްނޮލޮޖީ ކޮންފަރެންސްގައި ރާއްޖެއިން ޝައުވެރިވާނަމަ ބައިވެރިވުން މުހިންމު ކޮންފަރެންސެއްކަން ފާހަގަކުރައްވާފަ އެވެ.\nމީގެ އިތުރުން، ދެ ގައުމުގެ ދޭތެރޭގައި ޓޫރިޒަމް ދާއިރާއިން އިތުރަށް ގުޅުންބަދަހިކުރުމަށް ދެ ބޭފުޅުން މަޝްވަރާކުރެއްވި އެވެ. އަދި ޕޯޗުގަލްއާއި ޔޫރަޕްގެ އިއްތިހާދަށް ވެސް ފައިދާވާނެ އިންވެސްޓްމެންޓް ފުރުސަތުތައް ފަހިކުރެއްވުމާ ބެހޭ ގޮތުންނާއި، ނޫ އިގްތިސޯދު ފަދަ، ދެ ގައުމުން ޝައުވެރިކަން ބޮޑު ދާއިރާތަކާ ގުޅޭ ގޮތުން މަޝްވަރާކުރައްވާފަ އެވެ.\nއދ. ގެ އާންމު މަޖިލީހުގެ 76 ވަނަ ސެޝަންގައި ބައިވެރިވެވަޑައިގަތުމަށް ރައީސް އިބްރާހިމް މުހައްމަދު ސޯލިހު އެމެރިކާގެ ނިއުޔޯކަށް ވަޑައިގަތީ މިމަހުގެ 18 ވަނަ ދުވަހު އެވެ. އާންމު މަޖިލީހުގައި ރައީސް ސޯލިހް މިރޭ ތަގުރީރުކުރައްވާނެ އެވެ.\nޔޫއެން ރައީސް އިބްރާހިމް މުހައްމަދު ސޯލިހު ޕޯޗްގަލް\nޝާހިދުގެ ރިޔާސަތުގައި މައްސަލަތަކަށް ތަސައްލީއެއް ލިބޭނެ


vnews - AASF ge standing technical committee ge2gondi Raajje ah libijje\nއޭއޭއެސްއެފްގެ ސްޓޭންޑިން ޓެކްނިކަލް ކޮމިޓީތަކުގެ ދެ ގޮނޑި ރާއްޖެއަށް ލިބިއްޖެ\nއޭޝިއާ ބައްރުގެ ފެތުމުގެ ކުޅިވަރުތަކާއި ބެހޭ ޖަމްޢިއްޔާ، އޭޝިއަން ސްވިމިންގ ފެޑަރޭޝަންގެ ޓެކްނިކަލް ސްޓޭންޑިންގ ކޮމިޓީތަކުގެ ގޮޑީތަކުގެ ތެރެއިން ދެ ގޮނޑި ދިވެހިރާއްޖެއަށް ލިބިއްޖެ އެވެ.\nސްވިމިން އެސޯސިއޭޝަނުން ބުނީ، 2020 ވަނަ އަހަރާއި ހަމައަށް ނަގާފައިވާ މި ކޮމިޓީތަކުގެ ތެރެއިން އެއެސޯސިއޭޝަނުގެ ރައީސް، މުޙައްމަދު ޢަބްދުއްސައްތާރު ހޮވިފައިވަނީ ސޮލިޑާރިޓީ އެންޑް ޑިވެލޮޕްމަންޓް ކޮމިޓީގެ މެންބަރަކަށެވެ. އަދި ފައިނޭންސް އެންޑް މާރކެޓިންގ ކޮމިޓީގެ މެންބަރަކަށް ހޮވިފައިވަނީ ސްވިމިން އެސޯސިއޭޝަނުގެ ޙަޒާންދާރު، ޢަލީ ޝަމީމް ކަމަށް ވެސް އެއެސޯސިއޭޝަނުން މައުލޫމާތު ދެއެވެ.\nސްވިމިން އެސޯސިއޭޝަނުގެ ރައީސް، މުހައްމަދު ޢަބްދުއްސައްތާރަކީ މޯލްޑިވްސް އޮލިމްޕިކް ކޮމިޓީގެ ނައިބު ރައީސްގެ އިތުރުން އޮލިމްޕިކް ކައުންސިލް ފޮރ އޭޝިއާގެ ސްޕޯރޓްސް ފޮރ އޯލް ކޮމިޓީގެ މެންބަރެއްވެސް މެއެވެ.